# **ინფორმაცია**

# **საქართველოს 2019 წლის სახელმწიფო ბიუჯეტის პროექტზე საქართველოს პარლამენტისა და სახელმწიფო აუდიტის სამსახურის რეკომენდაციების გათვალისწინების თაობაზე**

| **რეკომენდაცია** | **რეკომენდაციის გათვალისწინების შესაძლებლობა** |
| --- | --- |
| **საფინანსო-საბიუჯეტო კომიტეტი** | |
| მოქმედი კანონმდებლობის შესაბამისად, უკვე რამდენიმე წელია ბიუჯეტის დაგეგმვა ხორციელდება პროგრამული ბიუჯეტის ფორმატით. ბოლო წლებში მნიშვნელოვნად გაუმჯობესდა პროგრამული ბიუჯეტის შედგენის მეთოდოლოგია, რამაც შესაბამისი ასახვა ჰპოვა 2019 წლის სახელმწიფო ბიუჯეტის პროექტით გათვალისწინებულ პროგრამებისა და პროექტების ფორმატში. თუმცა უნდა აღინიშნოს, რომ ბიუჯეტის წარმოდგენილი პროექტით გათვალისწინებული პროგრამებისა და პროექტების ინდიკატორები (როგორც რაოდენობრივი ისევ ხარისხობრივი) ჯერ კიდევ არ არის სრულყოფილად წარმოდგენილი. ზოგიერთ შემთხვევაში ინდიკატორები ძალიან ზოგადია, რაც პროგრამებისა და პროექტების დაფინანსების ოდენობების რაციონალურობისა და შესაძლო ეფექტიანობის შეფასების შესაძლებლობას არ იძლევა. შესაბამისად, აღნიშნული მაჩვენებლები საჭიროებს შემდგომ დახვეწასა და სრულყოფას. | საქართველოს პარლამენტის მიერ სამინისტროს პროგრამული ბიუჯეტის ნაწილზე გამოთქმული შენიშვნები ძალზეც მნიშვნელოვანია. საქართველოს მთავრობა აგრძელებს მუშაობას პროგრამული ბიუჯეტირების შემდგომი დახვეწის მიმართულებით. ამასთან გასათვალისწინებელია, რომ შედეგეზე ორიენტირებული დაგეგმვის რეალურად დანერგვისათვის აუციელებელია წარმატებით განხორციელდეს სამინისტროების შიგნით შიდა ფინანსური მართვისა და კონტროლის დანერგვის რეფორმა, რათა თითოეული პროგრამისა და ქვეპროგრამის მიზნობრიობა, მოსალოდნელი შედეგები და შესრულების პროცესში მიღწეული პროგრესიდან გამომდინარე მათი მიღწევადობა ფასდებოდეს შესაბამისი ჩართული მხარეების მხრიდან. საქართველოს პარლამენტში ბიუჯეტის განხილვისას მსგავსი ხასიათის ინფორმაციის მოთხოვნა და მსჯელობა მის ირგვლვ განსაკუთრებით მნიშნელოვანია, ვინაიდან შესაბამისი კომიტეტებთან აქტიური თანამშრომლობა დააჩქარებს პროგრამული ბიუჯეტის სრულყოფის პროცესს. ამასთან, პროგრამული ბიუჯეტის გაუმჯობესების მიმართულებით მუშაობა გრძელდება. ბოლო წლების ბიუჯეტის პროგრამული დანართი მნიშვნელოვნად გაუმჯობესდა. მოიცავს მეტ ინფორმაციას პროგრამების შესახებ, თუმცა საჭიროა ხარისხობრივი ინდიკატორების მითითება, რათა შესაძლებელი იყოს პროგრამების ეფექტიანობის შეფასება. თუმცა, აღსანიშნავია, რომ აღნიშნული პროცესი დაკავშირებულია სხვადასხვა სირთულეებთან და პროგრამების სპეციფიკიდან გამომდინარე (მათ შორის, რეალური გაზომვადი ინდიკატორების განსაზღვრა და მათი პროგრამებში ასახვა გაზომვის შესაძლებლობების არსებობის გათვალისწინებით, სტატისტიკური მონაცემების დამუშავება, რეალური რისკების განსაზღვრა და სხვა), ბუნებრივია, რომ არსებობდეს გარკვეული ხარვეზები ამ მიმართულებით.  პროგრამული ბიუჯეტირების გაუმჯობესების მიზნით, მიმდინარეობს მუშაობა სამინისტროებთან და ასევე დონორებთან. გერმანიის საერთაშორისო თანამშრომლობის ორგანიზაციის (GIZ) მხარდაჭერით საქართველოს ფინანსთა სამინისტროში მიმდინარე წელს დაიწყო 3 წლიანი პროექტი, რომელიც ითვალისწინებს, როგორც ტრენერების ტრენინგს, ასევე ტრენინგებს სხვადასხვა მიზნობრივი ჯგუფებისთვის, (სამინისტროების საფინანსო-ეკონომიკური სამსახურები და პოლიტიკის განმახორციელებელი დეპარტამენტები, პარლამენტი, აუდიტი), ასევე გათვალისწინებულია სხვა ქვეყნების საუკეთესო პრაქტიკის გაზიარება, რაც საბოლოო ჯამში ხელს შეუწყობს რეფორმის თანმიმდევრულ დანერგვას და უკეთესი შედეგის მიღწევას. |
| ბიუჯეტის პროექტთან ერთად წარმოდგენილ საპროგნოზო მაკროეკონომიკურ პარამეტრებთან დაკავშირებით, მიზანშეწონილია გაგრძელდეს კონსულტაციები ეკონომიკური ზრდის მაჩვენებლის, კერძოდ, მშპ-ს 4,5%-იანი ზრდის ტემპის გადახედვის მიმართულებით, რის საფუძველსაც იძლევა მიმდინარე წლის განვლილი პერიოდის ეკონომიკური ზრდის წინასწარი მონაცემები და საერთაშორისო სავალუტო ფონდის შესაბამისი შეფასებები, რომლის პროგნოზითაც საქართველოს **ეკონომიკური ზრდის ტემპი შესაძლებელია დაიგეგმოს 4,8%-ის დონეზე,** რაც ბიუჯეტით გათვალისწინებული პრიორიტეტული მიმართულებების დამატებითი დაფინანსების საშუალება იქნება. | საქართველოს მთავრობა ბიუჯეტის შემოსავლების დაგეგმვისას ეყრდნობა მაკროეკონომიკურ პროგნოზებს.  მაკრეოკონომიკურ პროგნოზებს შეიმუშავებს სხვადასხვა ორგანიზაცია (მათ შორის საქართველოს ფინანსთა სამინისტრო და საერთაშორისო ორგანიზაციები). ფაქტობრივი მონაცემების შედარებისას აღმოჩნდება, რომ სხვადასხვა წელს სხვადასხვა პროგნოზები შედარებით ზუსტია, თუმცა წინასწარ შეუძლებელია განსაზღვრა, თუ რომელი პროგნოზი იქნება უფრო ზუსტი. ამიტომ, ბიუჯეტის წარდგენისას ფინანსთა სამინისტრო ეყრდნობა საკუთარ პროგნოზებს. პროგნოზირების პროცესში მხედველობაში მიიღება როგორც ფაქტობრივი სტატისტიკური ინფორმაცია, აგრეთვე სხვადასხვა ორგანიზაციების შეფასებები და მოსალოდნელი რისკები.  საქართველოს ფინანსთა სამინისტროს შეფასებების თანახმად, რეგიონში არსებული რისკების გათვალისწინებით 2019 წლისათვის ეკონომიკური ზრდა კონსერვატიულად ნავარაუდებია 4,5 პროცენტის დონეზე. თუ ეკონომიკური პროცესები უფრო პოზიტიური სცენარით განვითარდება, ჭარბი საგადასახადო შემოსავლები მიმართება კაპიტალური პროექტების დაფინანსებასა და ფისკალური ბუფერების გაძლიერებისათვის.  საერთაშორისო სავალუტო ფონდის მისიასთან გამართული კონსულტაციების შედეგად, ფონდის პროგნოზი 2019 წლისათვის საგარეო ფაქტორების გათვალისწინებით 4.6%-ით განისაზღცრა, შესაბსამისად მიზანშეწონილად არ მიგვაჩნია ამ ეტაპზე გავზარდოთ 2019 წლის ეკონომიკური ზრდის პროგნოზი. |
| ბიუჯეტის პროექტის დანართში **„ფისკალური სექტორის მაკროეკონომიკური რისკების ანალიზი“, წარმოდგენილი არ არის სახელმწიფო საწარმოების ფინანსური მდგომარეობის ამსახველი ინფორმაცია და შესაბამისი შეფასებები,** რისი წარმოდგენაც კომიტეტს აუცილებლად მიაჩნია. | რაც შეეხება სახელმწიფო საწარმოების ანალიზს ფისკალური რისკების დოკუმენტში, ამ ეტაპზე შეუძლებელია მისი წარმოდგენა, ვინაიდან მაღალი ბრუნვების მქონე სახელმწიფო საწარმოების ფინანსური მდგომარეობის აუდირებული ანგარიშების მიღება ხდება ოქტომბრის ბოლოს. ამ ეტაპზე ფინანსთა სამინისტრო საერთაშორისო სავალუტო ფონდის ექსპერტებთან ერთად მუშაობს ფისკალური რისკების დოკუმენტის დახვეწაზე და ამავდროულად მიმდინარეობს სახელმწიფო საწარმოების ფინანსური ანგარიშების განხილვა. ფისკალური რისკების სრულყოფილი დოკუმენტი მზად იქნება ბიუჯეტის პროექტის საბოლოო ვარიანტის წარმოდგენისას და შესაბამისად კომიტეტის შენიშვნაც გათვალისწინებული იქნება. |
| ბიუჯეტის პროექტს თან ახლავს ინფორმაცია თვითმმართველი ერთეულების მიხედვით გადანაწილებული დღგ-ის ოდენობის თაობაზე. სასურველია ასევე **წარმოდგენილი იქნეს ინფორმაცია თვითმმართველი ერთეულების მიხედვით სახელმწიფო ბიუჯეტში მიმართული საშემოსავლო გადასახადის თაობაზე.** | წარმოდგენილი ცვლილებებით იცვლება მუნიციპალიტეტების საკუთარი შემოსავლების განაწილების პრინციპი და 2019 წლიდან განაწილდება დღგ-ის 19%, ნაცვლად გათანაბრებით ტრანსფერისა და საშემოსავლო გადასახადისა.  როგორც მოგეხსენებათ გადასახადების დეკლარირება ერთიანი საგადახდო ბარათზე ხორციელდება და შესაბამისად არც საშემოსავლო გადასახადის და არ დღგ-ის აღრიცხვა არ წარმოებს მუნიციპალიტეტების მიხედვით. |
| დღგ-ის ადგილობრივ თვითმმართველ ერთეულებზე განაწილების საფუძვლად აღებულია მოსახლეობა (მათ შორის მაღალმთიან დასახლებაში მცხოვრებთა რიცხოვნობა) და ფართობი. სასურველია **დაიხვეწოს დღგ-ის განაწილების პრინციპი თვითმმართველი ერთეულების სოციალურ-ეკონომიკური მდგომარეობისა და ფისკალური მაჩვენებლების გათვალისწინებით,** როგორც ეს ხდებოდა გათანაბრებითი ტრანსფერის გაანგარიშებისას. მითუმეტეს, რომ შემოთავაზებული ცვლილებებიდან არ ჩანს, დღგ-ის ასეთი გადანაწილებით მიღებული შემოსავლები რამდენად აისახება მოსახლეობის სოციალურ-ეკონომიკურ მდგომარეობასა და მთლიანად, თვითმმართველი ერთეულების ეკონომიკურ პოტენციალზე. | წარმოდგენილი პროექტის თანახმად დღგ-ის განაწილება მუნიციპალიტეტებს შორის მოხდება:  ა) მოსახლეობის რაოდენობის;  ბ) 0-6 წლამდე ასაკის ბავშვების რაოდენობის;  გ) 6-დან 18 წლამდე მოზარდების რაოდენობა;  დ) მაღალმთიანი დასახლებებში მოსახლეობის რაოდენობა;  ე) მუნიციპალიტეტების ფართობი  სამუშაო რეჟიმში კვლავ ვაგრძელებთ მუშაობას ფორმულის დახვეწაზე, თუმცა ამ ეტაპზე შეუძლებელია მუნიციპალიტეტების ეკონომიკური მდგომარეობის ჩართვა რესურსების განაწილების ფორმულაში, ვინაიდან საქსტატის მიერ ჯერ-ჯერობით ვერ ხერხდება მთლიანი შიდა პროდუქტის დათვლა მუნიციპალურ დონეზე და შესაბამისად არ არსებობს ობიექტური მაჩვენებლები, რომელთა გამოყენებაც შესაძლებელი იქნებოდა მუნიციპალიტეტების ეკონომიკური მდგომარეობის ფორმულაში ჩასართავად. |
| საქართველოს მთავრობამ რამდენიმე წელია დაიწყო მდგრადი განვითარების მიზნების (SDG) ნაციონალიზაციის პროცესი და წარმატებით ახორციელებს მას. ამ მიზნით ბიუჯეტში მნიშვნელოვანი თანხებია გამოყოფილი. სასურველია, **ცალკე დანართის სახით იყოს წარმოდგენილი ინფორმაცია კონკრეტული მიზნების შესაბამისი პროგრამებისა და პროექტების შესახებ შედეგების ამსახველ ინდიკატორებთან ერთად.** ასეთი ინფორმაცია გაადვილებს საქართველოს პარლამენტის მხრიდან აღნიშნული პროექტით გათვალისწინებული მდგრადი განვითარების კონკრეტული მიზნების დაფინანსებაზე გამოყოფილი ასიგნებების მონიტორინგს. | საქართველოს მთავრობის ადმინისტრაციის კოორდინაციით მიმდინარეობს გაეროს მდგრადი განვითარების მიზნების (SDG) და შესაბამისი ინდიკატორების შემუშავება და პროცესი დასრულდება ნოემბრის ბოლოს.  SDG-ის ფარგლებში განსაზღვრული მიზნები თავის მხრივ საკმაოდ კომპლექსურია და ფარავას პრაქტიკულად სრულად სოციალური, სიღარიბის დაძლევის და ადამიანურის კაპიტალის განვითარებისათვის საჭირო გარემოს შექმნის მიმართულებით დაგეგმილ თითქმის ყველა პროგრამასა და აქტივობას. შესაბამისად პრაქტიკულად შეუძლებლად მიგვაჩნია ცალკე SDG-ის ბიუჯეტის დანართის მომზადება, ვინაიდან იგი ყველა ძირითადი პროგრამისა და ქვეპროგრამის ორგანული ნაწილია.  ამასთან პროგრამული ბიუჯეტის ფარგლებში შესაძლებელია და ამ მიმართულებით მუშაობა დაწყებულია, გაძლიერდეს კავშირები პროგრამულ მიზნებსა და გლობალურ მიზნებს შორის. აღნიშნულის მისაღწევად აუცილებელია მხარჯავმა დაწესებულებებმა გააძლიერონ და გააუმჯობესონ პროგრამული ბიუჯეტის მომზადების პროცესში კავშირები სტრატეგიულ მიზნებთან. |
| **ადამიანის უფლებათა დაცვისა და სამოქალაქო ინტეგრაციის კომიტეტი** | |
| „სოციალური მუშაობის შესახებ“ საქართველოს კანონით გათვალისწინებული სერტიფიცირების გავლის შესაძლებლობის უზრუნველყოფის მიზნით, ამავე კანონის 64-ე მუხლის მე-4 პუნქტის საფუძველზე უნდა განხორციელდეს საქართველოს განათლების, მეცნიერების, კულტურისა და სპორტის სამინისტროს დაფინანსების გაზრდა მიზნობრივი პროგრამებისთვის. სულ გადასამზადებელია 115 სოციალური მუშაკი და აღნიშნული **სერტიფიცირების პროგრამის უზრუნველსაყოფად საქართველოს განათლების, მეცნიერების, კულტურისა და სპორტის სამინისტროს 2019 წლის ბიუჯეტი უნდა გაიზარდოს 120 000 ლარით.** | **გათვალისწინებულია** - სოციალური მუშაკების გადამზადება განხორციელდება სამინისტროსათვის გათვალისწინებული ასიგნებების ფარგლებში. |
| „სოციალური მუშაობის შესახებ“ საქართველოს კანონის 64-ე მუხლის მე-2 პუნქტის საფუძველზე საჭიროა **გაიზარდოს სოციალურ მუშაკთა რაოდენობა** საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროში, რაც გულისხმობს 28 ახალი კადრის მიღებას და რისთვისაც საჭიროა **აღნიშნული სამინისტროს 2019 წლის ბიუჯეტი გაიზარდოს 400 000 ლარით.** | **გათვალისწინებული იქნება** - საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროს ასიგნებების საბოლოო ვარიანტში უზრუნველყოფილი იქნება საჭირო რაოდენობის სოციალურ მუშაკთა რაოდენობის ზრდა და მათი დაფინანსება. |
| **სსიპ იურიდიული დახმარების სამსახურის 2019 წლის დაფინანსება**  **დამატებით გაიზარდოს 100 000 ლარით და გახდეს 6,5 მლნ ლარი:**  2018 წლის 30 მაისის N2388-IIს კანონის თანახმად, რომელიც ამოქმედდება 2019 წლის 1 იანვრიდან, იზრდება იურიდიული დახმარების სამსახურის მანდატი. იურიდიული დახმარების შესახებ საქართველოს კანონში შეტანილი ცვლილებით, უფასო იურიდიული დახმარება არასრულწლოვანი მოწმის გარდა, ასევე გათვალისწინებულია არასრულწლოვანი გამოსაკითხი პირისთვისაც. ამასთან, უფასო იურიდიული დახმარების დანიშვნის საფუძვლებს დაემატება შემთხვევები, როცა არასრულწლოვან გამოსაკითხ პირს/მოწმეს ეძლევა უფასო იურიდიული დახმარებით სარგებლობის უფლება და გადახდისუუნარობის გარდა, ეს იქნება ის შემთხვევები, როდესაც არასრულწლოვანი საქართველოს სისხლის სამართლის კოდექსის XIX („დანაშაული სიცოცხლის წინააღმდეგ“), XX („დანაშაული ჯანმრთელობის წინააღმდეგ“), XXII („დანაშაული სქესობრივი თავისუფლებისა და ხელშეუხებლობის წინააღმდეგ”) თავებით და 1441 - 1443 მუხლებით გათვალისწინებული დანაშაულის („წამება“, „წამების მუქარა“, „დამამაცირებელი ან არაადამიანური მოპყრობა“) საქმეზე გამოსაკითხი პირი/მოწმეა. სამსახურის მანდატის ზრდასთან ერთად გასათვალისწინებელია ის ფაქტიც, რომ ოჯახში ძალადობისა და ოჯახური დანაშაულის წინააღმდეგ ეფექტიანი ბრძოლის მიზნით, განიხილება დაზარალებულ პირთა დაკითხვისას მოძალადე ბრალდებულის სასამართლო სხდომის დარბაზიდან დროებით გაყვანის მექანიზმის გამოყენებაც. ასეთ შემთხვევაში, დაცვის უფლების შეუფერხებლად განხორციელების მიზნით, აუცილებელი იქნება დაკითხვის პროცესში ბრალდებულის ადვოკატის მონაწილეობა. ოჯახში ძალადობისა და ოჯახური დანაშაულების რაოდენობის მზარდი ტენდენციის გათვალისწინებით, ასევე თუ იმასაც მივიღებთ მხედველობაში, რომ ყველა ბრალდებულს არ ჰყავს ხელშეკრულების საფუძველზე აყვანილი ადვოკატი, უდავოდ მოსალოდნელია იურიდიული დახმარების სამსახურის დატვირთვის გაზრდა. შესაბამისად, აუცილებელია სამსახურის 2019 წლის ბიუჯეტის დაფინანსების გაზრდა აღნიშნული თანხით. | იურიდიული დახმარების სამსახურს 2018 წელს 2017 წელთან შედარებით ასინგბები გაეზარდა დაახლოებით 1.5 მლნ ლარით და განისაზღვრა 6.4 მლნ ლარით, თუმცა 10 თვის საკასო ათვისების გათვალისწინებით (4.4 მლნ ლარი), მოსალოდნელია რომ მიმდინარე წელს სამსახური ვერ აითვისებს დაახლოებით 1 მლნ ლარს. აღნიშნულიდან გამომდინარე ამ ეტაპაზე სამსახურის ბიუჯეტის გაზრდის საჭიროება არ არსებობს. აღნიშნული საკითხი განხილულ იქნა და შეთანხმდა კომიტეტის სამუშო შეხვედრაზე. |
| „ქალთა მიმართ ძალადობის ან/და ოჯახში ძალადობის აღკვეთის, ძალადობის მსხვერპლთა დაცვისა და დახმარების შესახებ“ საქართველოს კანონის მე-10 მუხლის მე-7 პუნქტის თანახმად, „დამცავი ორდერი შეიძლება ითვალისწინებდეს მოძალადის მიერ ძალადობრივი დამოკიდებულებისა და ქცევის შეცვლაზე ორიენტირებული სავალდებულო სწავლების კურსის გავლას“. აღნიშნული ჩანაწერი დღეის მდგომარეობით პრაქტიკულად არ გამოიყენება, რადგანაც არ არსებობს შესაბამისი ხანგრძლივობის კურსი და არ არის განსაზღვრული ამ კურსის განმახორციელებელი უწყება. მიზანშეწონილია, რომ აღნიშნული კურსის გავლა მოძალადისთვის იყოს სავალდებულო, რაც არსებით გარდატეხას შეიტანს ოჯახში ძალადობისა და ქალთა მიმართ ძალადობის პრობლემის მოგვარების საქმეში. გასათვალისწინებელია, რომ მოძალადის მიერ ძალადობრივი დამოკიდებულებისა და ქცევის შეცვლაზე ორიენტირებული სავალდებულო სწავლების კურსის გავლის შესაძლებლობას კანონმდებლობა ითვალისწინებს არა მხოლოდ დამცავი ორდერის გამოცემის, არამედ ოჯახური დანაშაულისთვის პირობითი მსჯავრის დანიშვნის შემთხვევებშიც. აღნიშნული კურსის გავლა გათვალისწინებულია ასევე პატიმრობის კოდექსის 118-ე მუხლის მე-7 პუნქტით: „ოჯახური დანაშაულის ჩამდენი პირის რეაბილიტაციის მიზნით, სამსახურის ორგანიზებით ტარდება ძალადობრივი დამოკიდებულებისა და ქცევის შეცვლაზე ორიენტირებული სავალდებულო სწავლების კურსები. აღნიშნული კურსების ორგანიზებას სამსახური უზრუნველყოფს სახელმწიფო უწყებებთან და სხვა დაინტერესებულ და შესაბამის სფეროში საქმიანობის გამოცდილების მქონე ორგანიზაციებთან თანამშრომლობით.“. **იმის გათვალისწინებით, რომ სასჯელაღსრულებისა და პრობაციის სამინისტროს გაუქმების შემდეგ მოძალადეებისთვის და შესაბამისი დანაშაულისთვის მსჯავრდებული პირებისთვის აღნიშნული კურსის ჩატარების უფლებამოსილება სრულად გადაეცა იუსტიციის სამინისტროს, მნიშვნელოვანია, რომ მას ჰქონდეს შესაბამისი ფინანსური და ადამიანური რესურსი დაკისრებული ამოცანების შესასრულებლად.** თუ იმასაც გავითვალისწინებთ, რომ ოჯახში ძალადობის, ქალთა მიმართ ძალადობის და ოჯახური დანაშაულის ფაქტებს მზარდი დინამიკა ახასიათებს, **აუცილებელია 2019 წლის სახელმწიფო ბიუჯეტში შესაბამისი პროგრამული მიმართულების დაფინანსების გაზრდა 70 000 ლარით, რაც საკმარისი თანხაა 100 ბენეფიციარისთვის აღნიშნული სავალდებულო კურსის უზრუნველსაყოფად.** | **გათვალისწინებულია -** დაფინანსდება სამინისტროს ბიუჯეტით გათვალისწნებული ასიგნებების ფარგლებში. |
| **თავდაცვისა და უშიშროების კომიტეტი** | |
| სასურველია **თავდაცვის სამინისტროს საბიუჯეტო ასიგნებების მიუახლოვდეს მთლიანი შიდა პროდუქტის 2%-ს.** | თავდაცვის სამინისტროს ბიუჯეტის დაგეგმვისას აქტიურად მიმდინარეობდა კონსულტაციები სხვადასხვა პარტნიორებთან. გადამუშავებულ ვერსიაში საქართველოს თავდაცვის სამინისტროს ბიუჯეტი გაზრდილია 80 მლნ ლარით და შეადგენს 870 მლნ ლარს, ამასთან თავდაცვასთან დაკავშირებული (შინაგან საქმეთა სამინისტროს შესაბამისი დანაყოფების ხარჯების ჩათვლით) ხარჯები ფუნქციონალურ ჭრილში შეადგენს 900 მლნ ლარზე მეტს. |
| სახელმწიფო უსაფრთხოების უზრუნველყოფისათვის, ქვეყნის წინაშე არსებული საფრთხეებისა და გამოწვევების გათვალისწინებით, მნიშვნელოვანია **საქართველოს სახელმწიფო უსაფრთხოების სამსახურის მიერ ოპერატიული საქმიანობის განხორციელება.** საქართველოს კანონმდებლობით მინიჭებული ამ ფუნქციის სრულყოფილად განხორციელებისთვის, **მიზანშეწონილია სამსახურისთვის გამოყოფილი საბიუჯეტო ასიგნებების გაზრდა.** | **გათვალისწინებულია -** სამსახურის ბიუჯეტის განხლებულ ვერსიაში გაზრდილია 2 მლნ ლარით, ჯამურად მიმდინარე წლის ბიუჯეთან შედარებით სამსახურის დაფინანსება გაზრდილია 12 მლნ ლარით. |
| სამხედრო განათლება ქვეყნის ერთ-ერთი პრიორიტეტია. ამ მიმართულებით მნიშვნელოვანია **ქუთაისში არსებული კადეტთა ლიცეუმის მსგავსად, ასეთივე სასწავლებელი დაარსდეს აღმოსავლეთ საქართველოში.** მიზანშეწონილია, საქართველოს თავდაცვის სამინისტროს 2019 წლის ბიუჯეტში, ზემოაღნიშნული მიზნის განხორციელებისთვის **გამოინახოს პროექტირებისა და პირველადი სამუშაოების ჩატარებისთვის საჭირო თანხა.** | მიზანშეწონილობიდან გათვალისწინებით საჭირო ხარჯები დაფინანსდება სამინისტროს ასიგნებებიდან. |
| მიზანშეწონილია, **სსიპ-ვეტერანების საქმეთა სახელმწიფო სამსახურის საბიუჯეტო ასიგნებების გაზრდა,** რაც აუცილებელია ზემოაღნიშნული სტრუქტურისათვის საქართველოს კანონმდებლობით დაკისრებული ფუქნციებისა და ამოცანების სრულყოფილად განხორციელებისათვის. ამასთანავე, უნდა აღინიშნოს, რომ **ვეტერანთა ჯანმრთელობის დაცვისთვის გამოყოფილი თანხები არ არის საკმარისი.** | **გათვალისწინებულია -** სამსახურის ბიუჯეტი პირველ ვერსიასთან შედარებით გაზრდილია 800 ათასი ლარით; |
| კომიტეტი დადებითად აფასებს შინაგან საქმეთა სამინისტროს თანამშრომლებისთვის ხელფასების გაზრდას, ამასთანავე, მიზანშეწონილად მიაჩნია უსაფრთხოების სექტორში შემავალ სხვა უწყებებთან დაკავშირებით იგივე მიდგომის განხორციელება. ამ მიმართულებიტთ უნდა აღინიშნოს, რომ **საქართველოს სახელმწიფო დაცვის სპეციალური სამსახურის მოსამსახურეთა ხელფასები საკმაოდ დაბალია სხვა სტრუქტურებთან შედარებით,** რაც სამსახურიდან პროფესიონალი კადრების გადინების ერთ-ერთ მიზეზს წარმოადგენს. | **გათვალისწინებულია -** სამსახურის ბიუჯეტი გაიზარდა 2 მლნ ლარით წინა ვერსიასთან შედარებით. |
| **გარემოს დაცვისა და ბუნებრივი რესურსების კომიტეტი** | |
| ვითვალისწინებთ რა სახელმწიფოს სხვა პრიორიტეტულ მიმართულებებს, აუცილებლად მიგვაჩნია საქართველოს ფინანსთა სამინისტრომ გაითვალისწინოს გარემოსა დაცვისა და სოფლის მეურნეობის სამინისტროს მოთხოვნა და **გარემოს დაცვის მიმართულებით გამოყოს ასიგნებები ჭერს ზემოთ 28 450,42 ათასი ლარის ოდენობით,** რათა სამინისტრომ შეძლოს ფუნქციების ეფექტურად შესრულება.   * **ბიოლოგიური მრავალფეროვნების დაცვის ღონისძიებები (31 01 05) დამატებითი მოთხოვნა: ასიგნებები - 1015.42 ათ. ლარი**   1.საერთაშორისო ვალდებულებებისთვის დამატებითი მოთხოვნა: 405 ათასი ლარი  2. სიტესის რეგულირებას დაქვემდებარებული მცენარეების მდგრადი მოპოვების და კომერციალიზაციის უზრუნველყოფისთვის დამატებითი მოთხოვნა: 95.00 ათასი ლარი  3. ჩამორთმეული ცხოველების განთავსება, შენახვა და ბუნებაში დაბრუნებისთვისმომზადება, დამატებითი მოთხოვნა: 275.4 ათასი ლარი  4. აკვაკულტურის (ზუთხისებრთა სახეობების) განვითარება და კომერციალიზაციის უზრუნველყოფა, დამატებითი მოთხოვნა: 50 ათასი ლარი  5. მტაცებლებისგან (მგელი, ტურა, დათვი) მოსახლეობის დაცვის ღონისძიებები, დამატებითი მოთხოვნა: 70 ათასი ლარი  6.კანონაღსრულების გაძლიერება ბრაკონიერობის პრევენციის მიზნით, მათ შორის არაცოცხალი ცხოველების და დერივატების იდენტიფიცირება, დამატებითი მოთხოვნა: 25.02 ათასი ლარი  7. ქართული ხორბლის ენდემური სახეობების, ვარიაციების, უძველესი ლენდრასების და ადგილობრივი ჯიშების აღდგენა შენარჩუნება და კომერციალიზაცია, დამატებითი მოთხოვნა: 50 ათასი ლარი.   * **გარემოსდაცვითი ზედამხედველობა (31 08) დამატებითი მოთხოვნა:** ასიგნებები - 7 100.0 ათ. ლარი. * **დაცული ტერიტორიების რეგულირება და მართვა (31 09 01) დამატებითი მოთხოვნა:** ასიგნებები - 4 997.0 ათასი ლარი. საშტატო რიცხოვნობის ზრდა - 97 ერთეულით * **დაცული ტერიტორიების დაცვა და რესურსების მართვა (31 09 02)**   დამატებითი ასიგნებები - 100.0 ათასი ლარი.   * **ეროვნული სატყეო სააგენტოს რეგულირება და მართვა (31 10 01)** დამატებითი ასიგნებები - 600.0 ათასი ლარი. * **ტყითსარგებლობის ღონისძიებები (31 10 03)** დამატებითი ასიგნებები: 8 940.0 ათასი ლარი. * **გარემოსდაცვითი ცნობიერების ამაღლება, საზოგადოებრივი ჩართულობა და განათლების ხელშეწყობა (31 12 01)** დამატებითი ასიგნებები - 3 198.0 ათასი ლარი. 7 ახალი შტატის შრომის ანაზღაურების დაფინანსება; * **სსიპ გარემოს ეროვნული სააგენტო (31 14 01)** დამატებითი მოთხოვნა:ასიგნებები - 2 500.0 ათასი ლარი. | **გათვალისწინებულია ნაწილობრივ** - არსებული რესურსების ფარგლებში ნაწილობრივ შესაძლებელი გახდა გარემოს დაცვის მიმართულების პროგრამების დაფინანსების გაზრდა:   * ბიოლოგიური მრავალფეროვნების დაცვის ღონისძიებები (პროგრამული კოდი 31 01 05 - ქვეპროგრამის ასიგნება გაიზარდა 300 ათასი ლარით და შეადგენს 400 ათას ლარს; * დაცული ტერიტორიების სისტემის ჩამოყალიბება და მართვა (პროგრამული კოდი 31 09) - პროგრამის ასიგნება გაიზარდა 700 ათასი ლარით და შეადგენს 11.5 მლნ ლარს; * სატყეო სისტემის ჩამოყალიბება და მართვა (პროგრამული კოდი 31 10) - პროგრამის ასიგნება გაიზარდა 5 მლნ ლარით ტყითსარგებლობის ღონისძიებების დასაფინასნებლად და შეადგენს 15 მლნ ლარს; * გარემოსდაცვითი ინფორმაციის ხელმისაწვდომობისა და გარემოსდაცვითი განათლების ხელშეწყობის პროგრამა (პროგრამული კოდი - 31 12) - პროგრამის ასიგნება გაიზარდა 2 მლნ ლარით 3,7 მლნ ლარს; * გარემოს დაცვის სფეროში მონიტორინგი, პროგნოზირება და პრევენცია (32 14) – 1.5 მლნ ლარი; |
| **რეგიონული პოლიტიკისა და თვითმმართველობის კომიტეტი** | |
| **2019 წლის სახელმწიფო ბიუჯეტში „სოფლის დახმარების პროგრამის“ განახლებული ვერსიის შემუშავება და შესაბამისი დაფინანსების გამოყოფა.** კომიტეტისთვის მნიშვნელოვანია, რომ ამ პროგრამას გააჩნია რესურსი და შესაძლებლობა ადგილობრივი მნიშვნელობის (სოფელი, დაბა, უბანი, ქუჩა) საკითხზე გადაწყვეტილების მომზადების, მიღების და აღსრულების მონიტორინგში უზრუნველყოს მოქალაქეთა მაქსიმალურად მოტივირებული ჩართულობა და დაინტერესებული მონაწილეობა (შეესაბამება ასოცირების ხელშეკრულებით და სხვა საერთაშორიკო შეთანხმებით აღებულ ვალდებულებებას). | **გათვალისწინებულია** - რეგიონებში განსახორციელებელი პროექტების ფონდის ფარგლებში, საქართველოს მთავრობის მიერ დადგენილი წესით მოხდება აღნიშნული პროგრამის აღდგენა. საქართველოს რეგიონული განვითარებისა და ინფრასტრუტურის სამინსიტროს მუშაობს კონკრეტულ მოდელზე, |
| 2019-2022 წლებში რეგიონებში და მუნიციპალიტეტებში (მათ შორის, მაღალმთიან დასახლებებში), **გაზიფიცირების სამუშაოების წლიური დაფინანსნება, 40 მილიონი ლარის ფარგლებში** (ნაცვლად ელექტროენერგიით და ბუნებრივი აირით მომარაგებისთვის წარმოდგენილი ბიუჯეტის პროექტით გათვალისწინებული 30 მილიონი ლარისა) | **გათვალისწინებულია** |
| კომიტეტისთვის მნიშვნელოვანია ტერიტორიული ერთეულებისთვის გადასაცემი ფინანსური დახმარების პროპორციული განანწილების ახალმოდელზე გადასვლა და დამატებითი ღირებულების გათანაბრებითი ფუნქციის ახლებული გააზრება და საბიუჯეტო კოდექსით შემოთავაზებული ფორმულის შემდგომი დახვეწა, მათ შორის, თვითდაფინანსებაზე გადასული მუნიციპალიტეტების ფისკალური სტიმულირების საკითხი. | წარმოდგენილი პროექტის თანახმად დღგ-ის განაწილება მუნიციპალიტეტებს შორის მოხდება:  ა) მოსახლეობის რაოდენობის;  ბ) 0-6 წლამდე ასაკის ბავშვების რაოდენობის;  გ) 6-დან 18 წლამდე მოზარდების რაოდენობა;  დ) მაღალმთიანი დასახლებებში მოსახლეობის რაოდენობა;  ე) მუნიციპალიტეტების ფართობი  სამუშაო რეჟიმში კვლავ ვაგრძელებთ მუშაობას ფორმულის დახვეწაზე. |
| კომიტეტის და საზოგადოების მაღალი ინტერესის სფეროა რეგიონული და მუნიციპალური ინფრასტრუქტურული განვითარების პროექტების ოპტიმალური დაფინანსების უზრუნველყოფა, სავარაუდოდ, 350 მილიონი ლარის ფარგლებში. ამასთან, გამომდინარე იქიდან, რომ საზოგადოებაში კითხვას აჩენს ცალკეულ მუნიციპალიტეტში მრავალი დაუსრულებელი ინფრასტრუქტურული პროექტი, **კომიტეტს მიზანშეწონილად მიაჩნია მუნიციპალური პროექტების განაწილების თაობაზე საქართველს 2013 წლის დადგენილებით დამტკიცებული წესისა და კრიტერიუმების შემდგომი დახვეწა და ოპტიმიზაცია.** | საქართველოს რეგიონებში განსახორციელებელი პროექტების ფონდი ამ ეტაპზე განსაზღვრულია 280 მლნ ლარით და საქართველოს რეგიონული განვითარებისა და ინფრასტრუქტურის სამინისტრო მუშაობს კრიტერიუმების და პროცედურების დახვეწის მიმართულებით; |
| კომიტეტისთვის ძალზედ მნიშვნელოვანია წყალმომარაგების ინფრასტრუქტურის აღდგენა-რეაბილიტაციის დაფინანსების მოცულობისა და მასშტაბების და ხარისხის შემდგომი ზრდა. კომიტეტის და საზოგადოების მუდმივი ინტერესის სფეროა (გასვლითი სხდომების მასალები, მოსახლეობასთან და სამოქალაქო საზოგადოებასთან შეხვედრები, მედია აქტივობები, კომიტეტშ შემოსულო წერილები) ქვეყნიე რეგიონებში და მუნიციპალიტეტებში დასახლებების სასმელი წყლით მომარაგების, ასევე, წყალარინებით უზრუნველყოფის მზარდი პრობლემები. დაინტერესებულ სუბიექტებთან ერთად დეტალურ მოკვლევას, ანალიზს და შეფასებას მოითხოვს ამ მიზნისთვის 2017-2018 წკების ბიუჯეტით გამოყოფილი ფინანსური რესურსის ხარჯვის ეფექტურობა. | წყლის პროექტების დასაფინანსებლად 2019 წლის პროექტით გათვალისწინებულია 225.5 მლნ ლარი.  სამუშაო რეჟიმში გაგრძელდება მუშაობა სამინისტროსთან კონკრეტული პროექტებთან მიმართებაში. |
| კომიტეტი კლვლავ პრინციპულად აყენებს ჟინვალის წყალსაცავის კოლექტორისა და მდინარე არაგვის ხეობის დაბინძურებისგან დაცვის საკითხის გადაწყვეტასთან დაკავშირებით, საიდანაც საქართველოს დედაქალაქის მნიშვნელოვანი ნაწილი და სხვა დასახლებები სასმელი წყლით მარაგდება. |
| საზოგადოებაში არსებობს მოთხოვნა მყარი ნარჩენების მართვის პროგრამის დივერსიფიკაციისა და ცალკეულ რეგიონებში კონკრეტული პროექტების დაფინანსების მოცულობის გაზრდის შესახებ. | ეტაპობრივად მიმდინარეობს მყარი ნარჩენების მართვის პროექტის ფარგლებში ძველი ნაგავსაყრელების დახურვისა და თანამედროვე, ევროსტანდარტების შესაბამამისი ნაგავსაყრელების მშენებლობა.  2019 წელს ამ მიმართლებით გათვალისიწნებულია 41.5 მლნ ლარი. |
| გარემოს დაცვის საკითხებთან დაკავშირებით ქვეყანაში არსებობს ძველი და ახალი პრობლემები, რაც თვალნათლივ დასტურდება ბოლო წლებში მომრავლებული სტიქიური მოვლენებით და სხვა კატაკლიზმებით (ხანძრები, წყალმოვარდნები, მეწყერები, მცენარეთა და ცხოველთა დაავადების და მავნებლის გააქტიურება და სხვა), რაც უთუოდ მოითხოვს ამ მიზნებისთვის სახელმწიფო ბიუჯეტით გათვალისიწნებული დაფინანსების კორექტირებას და მის წარმართვას უპირველესად, პრევენციულ ღონისძიებებზე. ამ მიზნისთვის კომიტეტი წლების განმავლობაში მოითხოვს **თბილისი ტექნიკური უნივერსიტეტის ბაზაზე „მთის მდგრადი განვითარების ფაკულტეტის“** (სასწავლო, სამეცნიერი-საკვლევი და ინოვაციური ცენტრი) **შექმნას** და შესაბამისი სპეციალისტების მომზადებას. საკითხი ელოდება დადგენილი წესით გადაწყვეტილების მიღებას და **ამ მიზნისთვის ბიუჯეტის პროექტში შესაბამისი დაფინანსების გათვალისწინებას.** | როგორც მოგეხსენებათ ბიუჯეტიდან უმაღლესი დაწესებულებები ფინანსდება სახელმწიფო სასწავლო გრანტების სახით. საქართველოს განათლებისა და მეცნიერების სამინისტროს მიერ მიმდინარეობს მუშაობა განათლების რეფორმაზე, რომელიც მათ შორის გულისხმობს უმაღლესი განათლების დაფინანსების მექანიზმების დახვეწას, უნივერსიტეტების ავტონომიურობისა და პროფესიებზე არსებული მოთხოვნის გათვალისწინებით. |
| აუცილებელია, **2019 წლის ბიუჯეტში აისახოს სასკოლო და სკოლამდელი დაწესებულებების მშენებლობისა და რეაბილიტაციის დამატებითი ფინანსური უზრუნველყოფის საკითხები,** რაც შესაბამისობაშია საჯარო სკოლების რეაბილიტაციის უფლებამოსილების მუნიციპალიტეტებისთვის ეტაპობრივი გადაცემის ღონისძიბებეთან. | სკოლების რეაბილიტაციისათვის გათვალისწინებულია 30 მლნ ლარის დამატება და ჯამურად შეადგენს 120 მლნ ლარს, მათ შორის გათვალისწინებულია ის სახსრები, რომლებიც მუნიციპალიტეტბს გადაეცემა სკოლების რეაბილიტაციისთვის;  სკოლამდელი დაწესებულებების რეაბილიტაცია მუნიციპალიტეტების კომპეტენცია და მათ ბიუჯეტებში ასახულია.  გასათვალისწინებელია, რომ 2019 წლიდან იცვლება მუნიციპალიტეტების საკუთარი შემოსავლების განაწილების წესი და ყოველწლიურად მათი საგადასახადო შემოსავლების დღგ-ის 19%-ით განისაზღვრება, რაც მუნიციპალიტეტებს აძლევს დამატებით რესურს დღეს მოქმედ სისტემასთან შედარებით. ჯამურად მუნიციპალიტეტებს 2019 წელს 150 მლნ ლარამდე დამატებითი რესურსი ექნებათ, რაც მათ შორის მიიმართება სკოლამდელი აღზრდის დაწესებულებების მშენებლობა/რეაბილიატაციაზე. |
| **კომიტეტეს მიზანშეწონილად მიაჩნია იგპ-თა საბინაო პირობები გასაუმჯობესებლად** (დევნილთა საცხოვრებელი კორპუსების მშენებლობა, რეაბილიტაცია და სხვა) ბიუჯეტის პროექტით გათვალისიწნებული **დაფინანსების გაზრდა** (50 მილიონი ლარი, რაც მნიშვნელოვნად ნაკლებია 2017 წლის მონაცემზე) 20-30 მილიონი ლარით. | იძულებით გადაადგილებულ პირთა საცხოვრებელი სახლებით უზრუნველყოფისათვის ჯანდაცვის სამინისტროს ასიგნებებში გათვალისწინებულია 42,7 მლნ ლარი,  *აღსანიშნავია, რომ ამავე მიზნობრიობით საცხოვრებელი სახლების მშენებლობისათვის რეგიონული განვითარებისა და ინფრასტრუქტურის სამინისტროს ასიგნებებში გათვალისწინებულია 50,0 მლნ ლარი, შესაბამისად დევნილთა საცხოვრებელი სახლებით უზრუნველყოფისათვის გამოყოფილი ჯამური თანხა შეადგენს 92,7 მლნ ლარს.* |
| კომიტეტს მიზანშეწონილად მიაჩნია 2019 წლის ბიუჯეტში გამოიყოს მიზნობრივი (სპეციალური) თანხები მნიშვნელოვანი ინფრასტრუქტურული პროექტების წინასწარი კვლევების და მონაცემთა სისტემატიზაციის კონკრეტული სამუშაოების ჩასატარებლად, მათ შორის, მტკნარი წყლის, როგორც ქვეყნის უნიკალური მარაგების, წიაღისეული სიმდიდრეების, ასევე, განახლებადი ენერგორესურსების ეროვნული და კომერციული მიზნის გამოყენების სტრატეგიის და სამოქმედო გეგმის შესამუშავებლად. | საქართველოს მთავრობა იწყებს საჯარო ინვესტიციების მართვის დანერგვას, რომელიც მათ შორის გულისხმობს საინვესტიციო პროექტების წინასწარ კვლევასა და ანალიზს და აღნიშნული მიზნით სახრები ეტაპობრივად იქნება გათვალისწინებული |
| მცენარეთა დაცვისა და აზიური ფაროსანას წინააღმდეგ ბრძოლის ღონისძიებების 2018 წლის რეალური შედეგების გათვალისწინებით, კომიტეტი მხარს უჭერს პროფილაქტიკური და პრევენციული მიზნით დამატებითი საბიუჯეტო რესურსის გამონახვას. | **გათვალისწინებულია -** აზიური ფაროსანას საწინააღმდეგო ღონისძიებებისთვის დამატებით გამოყოფილია 10,0 მლნ ლარი და მთლიანი ბიუჯეტის შეადგენს 45,0 მლნ ლარს. |
| **აგრარულ საკითხთა კომიტეტი** | |
| კომიტეტს მიაჩნია, რომ უნდა **გაიზარდოს საბიუჯეტო დაფინანსება აზიური ფაროსანას წინააღმდეგ** გასატარებელი ღონისძიებების დაფინანასებაზე 6 მლნ.170 ათასი ლარით, ჯამში 41 მლნ.170 ათასი ლარი. | **გათვალისწინებულია** - ამ ეტაპზე აზიური ფაროსანას საწინააღმდეგო ღონისძიებებისთვის დამატებით გათვალისწინებულია 10,0 მლნ ლარი, სულ გათვალისწინებულია 45 მლნ ლარი. |
| ქვეყანაში მესაქონლეობის პროდუქტიულობის და შესაბამისად რძის წარმოების ზრდა მნიშვნელოვნად არის დამოკიდებული ინდუსტრიული/მაღალპროდუქტიული სულადობის და საკვებწარმოების ზრდაზე, სანაშენე საქმიანობის ხელშეწყობაზე. ამ კუთხით მნიშვნელოვანია, 2019 წლის ბიუჯეტის პროექტში აისახოს „მესაქონლეობის პროდუქტიულობის ამაღლების პროექტის“ დაფინანსება - 25 მილიონი ლარით. | IFAD -ის პროექტის ფარგლებში მიმდინარეობს მუშაობა მესაქონლეობის მიმართლებით ახალი პროგრამის დაწყების თაობაზე, რომლის სავარაუდო მოცულობა შეადგენს 60,0 მლნ ლარს და მესამე წარდგენისათვის გათვალისწინებული იქნება 2019 წელს საჭირო რესურსი |
| აგრარულ სექტორში სასოფლო - სამეურნეო პროდუქციის ზრდა მნიშვნელოვნად არის დამოკიდებული ეფექტური სასოფლო-სამეურნეო ტექნიკის გამოყენებაზე. ამჟამად ქვეყანაში სასოფლო სამეურნეო ტექნიკის ქრონიკული დეფიციტია. კერძო სექტორში არსებული ტექნიკის დიდი ნაწილი გაუმართავი და ამორტიზირებულია, რაც აფერხებს სოფლად სამუშაოების აგროვადებში შესრულებას და ზრდის წარმოებული პროდუქციის თვითღირებულებას. **საჭიროა სახელმწიფო ბიუჯეტიდან გამოიყოს ფინანსური რესურსი დაახლოებით 4 მლნ. ლარის ოდენობით 40-მდე მოსავლის ამღები ტექნიკის თანადაფინანსებისთვის.** | **გათვალისწინებულია** |
| მეღვინეობის სფეროში **ქართული ღვინო პროდუქციის პოპულარიზაციის ხელშეწყობის მიზნით** მნიშვნელოვანია მცირე მარნების ხელშემწყობი პროექტის დაფინანსება. ამ მიზნით უნდა **გამოიყოს დაახლოებით - 2 მლნ.** ლარი. დაფინანსება უნდა გაეზარდოს აგრეთვე **სოფლის მეურნეობის პროდუქციის გადამამუშავებელი საწარმოების თანადაფინანსების ქვეპროგრამას - 1 მლნ. ლარით.** | **გათვალისწინებულია** |
| **„დანერგე მომავალი“** ერთ-ერთი წარმატებული პროგრამაა, რომელიც ითვალისწინებს სანერგე მეურნეობების მოწყობის და მრავალწლიანი კულტურების ბაღების გაშენების ხელშეწყობას. ამ კუთხით მნიშვნელოვანია **კენკროვანი კულტურების გაშენების, მოვლა-მოყვანის ხელშეწყობა და დაფინანსების ზრდა.** | ამ მიმართულებით დაგეგმილი ღონისძიებები განხორციელდება საქართველოს გარემოს დაცვისა და სოფლის მეურნეობის სამინისიტროს ფარგლებში, ასევე მაღალმთიანი დასახლებების ხელშეწყობის პროექტის ფარგლებში. |
| **დარგობრივი ეკონომიკისა და ეკონომიკური პოლიტიკის კომიტეტი** | |
| „ქვეყნის ძირითადი მონაცემებისა და მიმართულებების შესახებ, 2019-2022 წლებისათვის“ დოკუმენტის პრიორიტეტულ მიმართულებად კვლავ რჩება მცირე და საშუალო ბიზნესის ხელშეწყობა, რომლის თანახმად საკრედიტო საგარანტიო მექანიზმების განვითარება წარმოადგენს ეკონომიკის დამატებითი დაკრედიტების ხელშეწყობის მნიშვნელოვან ეკონომიკურ ინსტრუმენტს, მცირე და საშუალო ზომის საწარმოებში ლიკვიდობის გაუმჯობესების და, რაც ყველაზე მთავარია, ინკლუზიური ეკონომიკური ზრდის მნიშვნელოვან კომპონენტს. ამასთანავე აღსანიშნავია, რომ საქართველოს მთავრობის მიერ დამტკიცებულია მცირე და საშუალო მეწარმეობის განვითარების სტრატეგია, რომელიც მცირე და საშუალო საწარმოების განვითარების კუთხით ქვეყანაში არსებული გამოწვევების საპასუხო ღონისძიებებს ითვალისწინებს. **ზემოაღნიშნულიდან გამომდინარე, წარმოდგენილ სახელმწიფო ბიუჯეტის პროექტში არ ჩანს თუ რა დაფინანსება და ქმედებებია გათვალისწინებული როგორც საკრედიტო საგარანტიო ინსტრუმენტის, ასევე ექსპორტის დაზღვევის მექანიზმის შემოღებისთვის.** რაც შეეხება საგარანტიო ფონდის მიზნებს რომელიც უკავშირდება მნიშვნელოვანი **პროგრამის „აწარმოე საქართველოში“ რეორგანიზაციას, მიზანშეწონილია აღნიშნული აისახოს ბიუჯეტის პროექტის გარდამავალ დებულებებში.** | საგარანტიო მექანიზმისათვის სახსრები გათვალისწინებული პროგრამის „მეწარმეობის განვითარება“ ფარგლებში 20 მლნ ლარის ოდენობით, ამასთა პროგრამა წინა ვერსიასთან შედარებით გაზრდილია 10 მლნ ლარით. ამ ეტაპზე ევროკავშირთან და საერთაშორისო საფინანსო ინსტიტუტებთან მიმდინარეობს კონსულტაციები პროგრამის ჩამოყალიბებაზე და მისი დაწყება შესაძლებელი იქნება 2019 წლის იანვრიდან. |
| პარლამენტში განსახილველად წარმოდგენილი ”შენობების ენერგოეფექტიანობის შესახებ“ კანონპროექტით, შენობების ენერგოეფექტიანობის კუთხით, უკვე 2019 წლიდან უნდა განხორციელდეს მოცულობითი სამუშაოები და ღონისძიებები. გარდა ამისა, საქართველოს მთავრობის დოკუმენტი - „ქვეყნის ძირითადი მონაცემებისა და მიმართულებების შესახებ, 2019-2022 წწ.“ - ითვალისწინებს ენერგოეფექტიანი ღონისძიებების განხორციელებას სხვადასხვა მიმართულებით. **მიზანშეწონილია დაზუსტდეს თუ რა ღონისძიებების განხორციელებაა ნავარაუდევი 2019 წლის განმავლობაში და შესაბამისად საჭიროებიდან გამომდინარე მოხდეს მათი დაფინანსება.** | 2019 წელს ძირითადად განხორციელდება საკანონმდებლო და ინსტიტუციონალური ბაზის შემუშავება. ამჟამად მიმდინრეობს მუშაობა ენერგოეფექტურობის სამოქმედო გეგმაზე და შესაბამისი რესურსების მობილიზება განხორციელდება ეტაპობრივად განმახორციელებელი უწყებების ბიუჯეტში. |
| საქართველოს კანონი „პროდუქტის უსაფრთხოების და თავისუფალი მიმოქცევის კოდექს“-ში შესული ცვლილების თანახმად სსიპ ”ტექნიკური და სამშენებლო ზედამხედველობის სააგენტომ“ უნდა განახორციელოს ბაზარზე განთავსებული პროდუქტების ზედამხედველობა (რა ხარისხის პროდუქცია შემოედინება ქვეყანაში, მაგ: სამშენებლო მასალები, სათამაშოები და სხვა). **პროგრამული კოდის (24 02) მიხედვით 2019 წლის სახელმწიფო ბიუჯეტის პროექტით დაფინანსება გაზრდილია 690 ათასი ლარით, თუმცა ჩასატარებელი სამუშაოების მოცულობის გათვალისწინებით რამდენად საკმარისია მხოლოდ აღნიშნული ოდენობით დაფინანსების გაზრდა.** | 2019 წელს ასიგნებები გაზრდილია 57%-ით და ასიგნებების მოცულობა შეთანხმებულია განმახორციელებელ უწყებასთან. |
| 2018 წლის სახელმწიფო ბიუჯეტის „ფისკალური სექტორის მაკროეკონომიკური რისკების ანალიზის, 2017-2021 წ.წ.“ დოკუმენტის თანახმად, მთავრობის ეკონომიკური და სტრუქტურული რეფორმები**სახებ**ს ფარგლებში, რომელიც შეთანხმებულია და მოწონებულ იქნა საერთაშორისო სავალუტო ფონდის მიერ, ქვეყნის ეკონომიკური ზრდისათვის ერთ-ერთი უმნიშვნელოვანესია სტრუქტურული რეფორმების გატარებად აღქმულია კერძო და საჯარო თანამშრომლობის სისტემის შექმნა. აღნიშნულთან დაკავშირებით განსახორციელებელი რეფორმების ფარგლებში, 2019 წლის სახელმწიფო ბიუჯეტის პროექტით, ისევე როგორც **2018 წლის სახელმწიფო ბიუჯეტით კერძო და საჯარო თანამშრომლობის ორგანოსათვის გათვალისწინებულია 500 ათასი ლარის ოდენობის ასიგნება და რომელიც 2018 წლის სახელმწიფო ბიუჯეტის 8 თვის შესრულების მონაცემების მიხედვით საერთოდ არ არის ათვისებული.** საკითხის მნიშვნელოვნებიდან გამომდინარე აუცილებელია სათანადო ყურადღება მიექცეს შესაბამისი სტრუქტურული ერთეულის ფუნქციონირებას. **ამასთან, საგულისხმოა, რომ აღნიშნული კოდი (53 00) არ არის ასახული სახელმწიფო ბიუჯეტის პროექტის პროგრამული ნაწილში.** | სააგენტოს ფუნქციონირებას დაიწყებს მიმდინარე წლის ბოლომდე და მესამე წარდგენაზე აია ბიუჯეტის პროგრამულ ნაწილშიც. |
| წარმოდგენილი ცვლილებების თანახმად, დეცენტრალიზაციის სტრატეგიის ფარგლებში იცვლება მუნიციპალიტეტების დაფინანსების სისტემა. კერძოდ, გათანაბრებითი ტრანსფერის სისტემა იცვლება განაწილებული გადასახადის (tax sharing) სისტემით, ასევე მუნიციპალიტეტების საკუთარი შემოსავლების წყაროდან ხდება საშემოსავლო გადასახადის ამოღება და საშემოსავლო გადასახადის სხვადასხვა სახეებიდან მიღებული შემოსავლები მთლიანად მიიმართება სახელმწიფო ბიუჯეტში, ხოლო მათ ნაცვლად 2019 წლის 1 იანვრიდან მუნიციპალიტეტებს გაუნაწილდებათ დღგ-ის სახით მიღებული შემოსავლის 19%. **საქართველოს რეგიონების განვითარების სტრატეგიიდან გამომდინარე, ხომ არ არის აუცილებელი მუნიციპალიტეტებზე შემოსავლების გადანაწილების კრიტერიუმების განსაზღვრისას გათვალისწინებულ იქნას მათი ეკონომიკური პოტენციალი.** | ვინაიდან საქსტატი არ ახორციელდებს მშპ-ის სტატისტიკას მუნიციპალურ ჭრილში და შესაბამისად შემუშავებული არ არის ეკონომიკური პოტენციალი დათვლის ობიექტური მეთოდოლოგია ამ ეტაპზე ვერ მოხდება ამ ასპექტის გათვალისწინება. |
| 2019 წლის სახელმწიფო ბიუჯეტის პროექტთან ერთად წარმოდგენილი „ფისკალური მაკროეკონომიკური რისკების ანალიზი“-ში ერთ-ერთ იდენტიფიცირებულ რისკფაქტორს წარმოადგენს ინფრასტრუქტურული პროექტების არასაკმარისი აქსელერაცია. ამასთანავე, თუ ვერ მოხერხდა დაგეგმილი ინფრასტრუქტურული პროექტების დროული დასრულება და გამოყოფილი თანხების ათვისება, აღნიშნული უარყოფით გავლენას მოახდენს როგორც მიმდინარე, ასევე პოტენციურ ეკონომიკურ ზრდაზე. მაგალითად, 2018 წლის 8 თვის შესრულების მაჩვენებლების მიხედვით ინფრასტრუქტურის სამინისტროს მიერ ათვისებულ იქნა მხოლოდ 35%. მათ შორის: (25 02 02 11) ანაკლიის პორტთან მისასვლელი საავტომობილო გზის და რკინიგზის მშენებლობა - 8 თვეში ათვისებულია 0 ლარი (2018 წლის წლიური გეგმა 11.0 მილიონ ლარს შეადგენს); (25 02 03 07) თბილისი-სენაკი-ლესელიძის საავტომობილო გზის ჩუმათელეთი-ხევის მონაკვეთის რეკონსტრუქცია-მშენებლობა (EIB, WB) – 8 თვეში ათვისებულია 126.7 ათასი ლარი (2018 წლის წლიური გეგმა 55.0 მილიონ ლარს შეადგენს); (25 02 03 12) მცხეთა-სტეფანწმინდა-ლარსის საავტომობილო გზის ქვეშეთი-კობის მონაკვეთზე საავტომობილო გზის და გვირაბის მშენებლობა (ADB) – 8 თვეში ათვისებულია 35.7 ათასი ლარი (2018 წლის წლიური გეგმა 53.0 მილიონ ლარს შეადგენს) და სხვა. **შესაბამისად, მიზანშეწონილია ბიუჯეტის დაგეგმვა მოხდეს ზემოაღნიშნული რისკფაქტორების გათვალისწინებით** | მაკროეკონომიკური რისკების დოკუმენტში გამოვლენილია ის რისკ-ფაქტორები, რამაც შესაძლოა გავლენა მოახდინოს ფისკალურ პარამეტრებზე. აღნიშნული რისკ-ფატორების საფუძველზე დგება სამი (საბაზისო, პოზიტიური და ნეგატიური) სცენარი, რაც ეფუძნება აღნიშნული რისკ-ფატორების რეალიზაციის შესაძლებლობებს. |
| საყურადღებოა, რომ საქართველოს 2018 წლის სახელმწიფო ბიუჯეტის პროექტს თან ახლდა „ფისკალური სექტორის მაკროეკონომიკური რისკების ანალიზის, 2017-2021 წ.წ.“ დოკუმენტი, სადაც ერთ-ერთ მნიშვნელოვან **იდენტიფიცირებულ რისკფაქტორს სახელმწიფო საწარმოების ფინანსური მდგომარეობის ანალიზი წარმოადგენდა და რომელიც არ არის გათვალისწინებული 2019 წლის „ფისკალური მაკროეკონომიკური რისკების ანალიზი“-ს დოკუმენტში. რაც მიზანშეწონილია ასახულ იქნას 2019 წლის აღნიშნულ დოკუმენტში.** | სახელმწიფო საწარმოების ანალიზის წარმოდგენა ფისკალური რისკების დოკუმენტში, ამ ეტაპზე შეუძლებელია, ვინაიდან მაღალი ბრუნვების მქონე სახელმწიფო საწარმოების ფინანსური მდგომარეობის აუდირებული ანგარიშების მიღება ხდება ოქტომბრის ბოლოს. ამ ეტაპზე ფინანსთა სამინისტრო საერთაშორისო სავალუტო ფონდის ექსპერტებთან ერთად მუშაობს ფისკალური რისკების დოკუმენტის დახვეწაზე და ამავდროულად მიმდინარეობს სახელმწიფო საწარმოების ფინანსური ანგარიშების განხილვა. ფისკალური რისკების სრულყოფილი დოკუმენტი მზად იქნება ბიუჯეტის პროექტის საბოლოო ვარიანტის წარმოდგენისას და შესაბამისად კომიტეტის შენიშვნაც გათვალისწინებული იქნება. |
| სახელმწიფო ბიუჯეტის პროექტით წარმოდგენილი **პროგრამების და ქვეპროგრამების ინდიკატორები ხშირ შემთხვევაში არის ზოგადი და არაგაზომვადი, რაც არ იძლევა სრულყოფილი ანალიზის გაკეთების საშუალებას.** სასურველია პროგრამის ინდიკატორის განსაზღვრისას გათვალისწინებულ იქნეს შემადგენელი ქვეპროგრამებით მოცემული ღონისძიებების დინამიკა. საყურადღებოა, რომ კომიტეტის მიერ არაერთხელ იქნა დაფიქსირებული აღნიშნული შენიშვნა, **თუმცა 2019 წლის სახელმწიფო ბიუჯეტის პროექტის პროგრამული ნაწილი წარმოდგენილ იქნა არსებითი გაუმჯობესების გარეშე** | საქართველოს პარლამენტის მიერ სამინისტროს პროგრამული ბიუჯეტის ნაწილზე გამოთქმული შენიშვნები ძალზეც მნიშვნელოვანია. საქართველოს მთავრობა აგრძელებს მუშაობას პროგრამული ბიუჯეტირების შემდგომი დახვეწის მიმართულებით. ამასთან გასათვალისწინებელია, რომ შედეგეზე ორიენტირებული დაგეგმვის რეალურად დანერგვისათვის აუციელებელია წარმატებით განხორციელდეს სამინისტროების შიგნით შიდა ფინანსური მართვისა და კონტროლის დანერგვის რეფორმა, რათა თითოეული პროგრამისა და ქვეპროგრამის მიზნობრიობა, მოსალოდნელი შედეგები და შესრულების პროცესში მიღწეული პროგრესიდან გამომდინარე მათი მიღწევადობა ფასდებოდეს შესაბამისი ჩართული მხარეების მხრიდან. საქართველოს პარლამენტში ბიუჯეტის განხილვისას მსგავსი ხასიათის ინფორმაციის მოთხოვნა და მსჯელობა მის ირგვლვ განსაკუთრებით მნიშნელოვანია, ვინაიდან შესაბამისი კომიტეტებთან აქტიური თანამშრომლობა დააჩქარებს პროგრამული ბიუჯეტის სრულყოფის პროცესს.  პროგრამული ბიუჯეტის მეთოდოლოგიაში მიმდინარე წელს მნიშვნლოვნაი ცვლილებები განხორციელდა, საჯარო ადმინისტრირების რეფორმის ფარგლებში გრძლედება მუშაობა სამინისტროების საშუალოვადიანი სამოქმედო გეგმებისა და ბიუჯეტების ურთერშესაბამისობაზე, გრძელდება შიდა ფინანსური მართვის და კონტროლის სისტემების შექმნა სამინისტროებში. აღნიშნულიდან გამომიდინარე გარკვეული გაუმჯობესება უკვე არსებობს და კვლავ გაგრძელდება მუშაობა მესამე წარდგენისათვის. |
| **ევროპასთან ინტეგრაციის კომიტეტი** | |
| მას შემდეგ რაც საქართველოს მთავრობაში განხორციელდა სტრუქტურული ცვლილებები და საქართველოს **სახელმწიფო მინისტრის აპარატი ფუნქციები ევროპულ და ევროატლანტიკურ სტრუქტურებში ინტეგრაციის საკითხებში გადაეცა საგარეო საქმეთა სამინისტროს** და ჩამოყალიბდა ახალი სტრუქტურული ერთეული სამინისტროს გენერალური დირექტორატის სახით, **ევროინტეგრაციის მიმართულებით დაგეგმილი და განსახორციელებელი აქტივობების, კოორდინაციისა და მონიტორინგისათვის** გამოყოფილი საბიუჯეტო ხარჯების კონტროლი ბიუჯეტის არსებულ პროექტში ვერ ხდება სათანადოდ. კომიტეტი მიზანშეწონილად მიიჩნევს **ეს მიმართულება ცალკე იყოს გამოყოფილი საგარეო საქმეთა სამინისტროს ბიუჯეტში,** რაც უფრო ეფექტურს გახდის ამ მიმართულებით საპარლამენტო ზედამხედველობის განხორციელებას. | ვინაიდან ევროპულ და ევროატლანტიკურ სტრუქტურებში ინტეგრაციის საკითხებზე მუშაობს საგარეო საქმეთა სამინისტროს აპარატი და ეს მიმართულება სამინისტროს აპარატის მუშაობის ორგანული ნაწილია, ცალკე ამ მიმართულების გამოყოფა პრაქტიკულად შეუძლებელია, ამასთან სამინისტროს ბიუჯეტის ფარგლებში ცალკე პროგრამული კოდია გამოყოფილი „ევროპულ და ევროატლანტიკურ სტრუქტურებში საქართველოს ინტეგრაციის თაობაზე საზოგადოების ინფორმირების“ პროგრამისათვის. |
| **მეწარმეობის განვითარების პროგრამის დაფინანსება მცირდება 7%-ით, 2,740,000 ლარით.** კომიტეტის მოსაზრებით, მეწარმეობის ხელშეწყობა უნდა წარმოადგენდეს პრიორიტეტს ქვეყნის ეკონომიკური განვითარებისთვის და ახალი სამუშაო ადგილების შექმნისთვის. ამასთან, სახელმწიფოს ხელშეწყობა წაახალისებს წარმოების მოცულობისა და ექსპორტის ზრდას, რაც მნიშვნელოვანია ასოცირების შეთანხმების ღრმა და ყოვლისმომცველი სავაჭრო სივრცის შესახებ შეთანხმების უფრო ეფექტური გამოყენებისათვის. კომიტეტს მიზანშეწონილად მიაჩნია **სახელმწიფომ გააგრძელოს მეწარმეობის ხელშეწყობის პროგრამები და დამატებითი ზომები მიიღოს ასეთი პროგრამების ეფექტიანობის უზრუნველსაყოფად.** | ასიგნებების შემცირება არ უკავშირდება მეწარმეობის ხელშეწყობის პროგრამების შემცირებას. აღნიშნულ თანხაში 2018 წელს გათვალისწინებული იყო კომერციული ატაშეებისთვის საჭირო თანხა. ვინაიდან აღნიშნული მიმართულების განმახორციელებელი აღარ იქნება სსიპ - აწარმოე საქართველოში, აღნიშნული პროგრამული კოდიდან ამორებულია შესაბამისი თანხა.  რაც შეეხება თავად მეწარმეობის ხელშეწობის პროგრამას, მისი ბიუჯეტი გაიზარდა 10 მლნ ლარით და ითვალისწინებს 20 მლნ ლარამდე რესურს ახალი, კრედიტის საგარანტიო მექანიზმისათვის. |
| 2019 წლის 1 იანვრიდან ამოქმედდება „იურიდიული დახმარების შესახებ“ საქართველოს კანონში შეტანილი ცვლილებები, რომელიც ითვალისწინებს **არასრულწლოვანი გამოსაკითხი პირი/მოწმისათვის უფასო იურიდიული დახმარებით სარგებლობის უფლებას.** იურიდიული დახმარების მანდატის გაფართოების შესაბამისად, **გაიზრდება სამსახურისადმი მიმართვიანობა, რაც განაპირობებს სამსახურის არსებული რესურსის გაზრდის აუცილებლობას.**  2019 წლის ბიუჯეტში იურიდიული დახმარების სამსახურისათვის გამოყოფილი თანხა 2018 წელთან შედარებით (6,380,000 ლარი) 20,000 ლარით იზრდება, რაც ვერ იქნება საკმარისი ამ სამსახურის გაზრდილი მანდატით სრულყოფილად ფუნქციონირებისათვის.  **კომიტეტი მიზანშეწონილად მიიჩნევს მთავრობამ გააგრძელოს კონსულტაციების იურიდიული დახმარების სამსახურთან მისთვის საჭირო რესურსის მობილიზების თაობაზე.** | იურიდიული დახმარების სამსახურს 2018 წელს 2017 წელთან შედარებით ასინგბები გაეზარდა დაახლოებით 1.5 მლნ ლარით და განისაზღვრა 6.4 მლნ ლარით, თუმცა 10 თვის საკასო ათვისების გათვალისწინებით (4.4 მლნ ლარი), მოსალოდნელია რომ მიმდინარე წელს სამსახური ვერ აითვისებს დაახლოებით 1 მლნ ლარს. აღნიშნულიდან გამომდინარე ამ ეტაპაზე სამსახურის ბიუჯეტის გაზრდის საჭიროება არ არსებობს. აღნიშნული საკითხი განხილულ იქნა და შეთანხმდა კომიტეტის სამუშო შეხვედრაზე. |
| **2019 წლიდან სრულად ამოქმედდება „სახელმწიფო ინსპექტორის სამსახურის შესახებ“ საქართველოს კანონი, რომლის მიხედვით იქმნება დამოუკიდებელი სახელმწიფო ორგანო - სახელმწიფო ინსპექტორის სამსახური,** რომელიც პერსონალურ მონაცემთა დაცვის ინსპექტორის უფლებამონაცვლედ განისაზღვრება.  კანონის სრულად ამოქმედება საჭიროებს 2019 წლის სახელმწიფო ბიუჯეტში შესაბამისი ხარჯების გათვალისწინებას, რათა მოხდეს **სახელმწიფო ინსპექტორის სამსახურისთვის სათანადო მატერიალურ-ტექნიკური ბაზისა და საჭირო რაოდენობის კადრების დამატება** | მიმდინარებს მუშაობა და ასახული იქნება ბიუჯეტის პროექტის საბოლოო ვარიანტში |
| **გრძელდება საქართველოს ინოვაციებისა და ტექნოლოგიების განვითარების მიმართულებით განსაზღვრული ასიგნებების კლების ტენდენცია.** კერძოდ, აღნიშნული პროგრამის დაფინანსება 2018 წელს წინა წელთან შედარებით 17%-ით (1,030,000 ლარით) შემცირდა, ხოლო 2019 წელს 2018 წელთან შედარებით 4%-ით (200,000 ლარით მცირდება). კომიტეტს მიაჩნია, რომ ინოვაციებისა და ტექნოლოგიების განვითარება, ისევე როგორც მსოფლიოს უამრავი წარმატებული ქვეყნისთვის, საქართველოსთვისაც უნდა გახდეს ერთ-ერთი პრიორიტეტული მიმართულება, რაც, მათ შორის, ამ სფეროში სახელმწიფოს მხრიდან მეტ ფინანსურ ინვესტიციაში უნდა გამოიხატოს. | გარდა იმ რესურსისა (4.8 მლნ ლარი), რაც განიკარგება „საქართველოში ინოვაციებისა და ტექნოლოგიების განვითარების“ პროგრამის ფარგლებში 2019 წლის ბიუჯეტის პროექტში ასევე გათვალისწინებულია საქართველოს ეროვნული ინოვაციების ეკოსისტემის პროექტი (IBRD), 10 მლნ ლარი საკრედიტო რესურსის ფარგლებში. |
| **განათლების, მეცნიერებისა და კულტურის კომიტეტი** | |
| 2018 წლის სახელმსიფო ბიუჯეტში **17 მლნ ლარით მეტი ფინანსური რესურსი იყო გათვალისწინებული ფრანკფურტის ბაზრობასთან დაკავშირებული ღონისძიებებისათვის.** მიგვაჩნია, რომ **აუცილებელია ამ სახსრების შენარჩუნება მომავალი წლის სახელმწიფო ბიუჯეტში და კულტურის მიმართულების წარმართვა** | **გათვალისწინებულია ნაწილობრივ** - კულტურის დაფინანსება პირველ წარდგენათან შედარებით გაზრდილია 6,1 მლნ ლარით.  რაც შეეხება კონკრეტული ორგანიზაციის დაფინანსების მოცულობას, აღნიშნული საკითხები მიზანშეწონილია სამუშაო რეჟიმში განხილულ იქნეს შესაბამის სამინისტროსთან ერთად. |
| განსაკუთრებით მნიშვნელოვანია დამატებითი ფინანსური სახსრების მობილიზება **ინკლუზიური კულტურის, ინკლუზიური თეატრის მიმართულებით.** საყურადღებოა **აზდაკის თეატრის საკითხი**, რომელიც განსაკუთრებულია თავისი შინაარშით და მეთოდოლოგიით. სახელმწიფომ ყველა დონეზე უნდა შეუწყოს ხელი ამ თეატრს. დასის ხელშეყობას, **სულ მცირე ნახევარი მილიონი ლარის გათვალისიწინებაა საჭირო 2019 წლის ბიუჯეტში.** |
| კომიტეტის რეკომენდაციით, **უმნიშვნელოვანესია აფხაზეთის ა/რ მთავრობის დაფინანსების კომპონენტში კულტურის სფეროს საბიუჯეტო დაფინანსების გაზრდა.** დამატებითი რესუსრისი მობილიზაცია მნიშვნელოვანია ოღტი კულტურული დაწესებულებისა და დასისათვის, კერძოდ სოხულის სახელმწიფო დრამატული თეატრისთვის, აფხაზეთის სახელმწიფო კაპელასთვის, აფხაზეთის სიმრერისა და ცეკვის სახელმწიფო ანსამბლისა და სოხულის მოზარდ-მაყურებელთა პროფესიული სახელმწიფო თეატრისთვის. ოთხივე ორგანიზაცია საჭიროებს დამატებით მხარდაჭერას, თუმცა განსაკუთრებით აღვნიშნავთ **მოზარდ-მაყურებელთა თეატრის მშენებლობას, რომლის დაფინანსება შედარებით მცირეა და რომლისთვისაც 250 ათასი ლარის დამატებითი წლიური დაფინანსებაა საჭირო.** ეს თეატრი უდიდეს საქმეს ეწევა ჩვენი მოსწავლე-ახალგაზრდობისათვის და მისი მხარდაჭერა უაღრესად მნიშვნელოვანია. | აფხაზეთი ავტონომიური რესუბლიკის ბიუჯეტი ფინანსება ადგილობრივი გადასახადების, ასევე სახელწმიფო ბიუჯეტიდან გამოყოფილი სპეციალური ტრანსერით. მიმდინარე წელს წინა წელთან შედარებით რესპუბლიკურ ბიუჯეტს გაზრდილი აქვს ჯამური საფინანსო რესურსი და კონკრეტული ორგანიზაციების დაფინანსების მოცულობა უნდა აისახოს რესპუბლიკურ ბიუჯეტში. |
| **2019 წლის სახელმიფო ბიუჯეტი უნდა ითვალისწინებდეს ქალაქ ქუთაისის ინფრასტრუქტურული კომპონენტის გაძლიერებას.** განსაკუთრებით აღსანიშნავია **ქუთაისის მოსაწავლე-ახალგაზრდობის სასახლე,** რომლის კონტიგენტი 2 000 მოსწავლემდეა გაზრდილი და რომელიც სასწრაფო გადაწყვეტილებას მოითხოვს ბავშვებისთვის ღირსეული სასწავლო გარემოს შესაქმენლად. ასევე საყურადღებოა **ქუთაისის ბიბლიოთეკის შენობის საკითხი და ქუთაისში მდებარე გელათის მეცნიერებათა აკადემიის შენობის რეაბილიტაციისთვის შესაბამისი რესურსების გათვალისწინება.** | აღნიშნული დაწესებულებები მუნიციპალური ბიუჯეტის დაფინანსებაზეა, შესაბამისად აღნიშნული პროექტების დაფინანსება უნდა განხორციელდეს ქუთაისის მუნიციპალიტეტის ბიუჯეტის ფარგლებში. ასევე, მუნიციპალიტეტს აქვს შესაძლებლობა ინფრასტრუქტურული პროექტების დაფინანსების საკითხი დააყენოს რეგიონებში განსახორციელებელი პროექტების ფონდიდან გამოსაყოფი რესურსის ფარგლებში. ასევე გასათვალისწინებელია მუნიციპალური განვითარების ფონდის და კულტურული მემკვიდრეობის სააგენტოს მიერ განსახორციელებელი პროექტები. |
| **სპორტისა და ახალგაზრდობის საქმეთა კომიტეტი** | |
| **,,პარალიმპიური მოძრაობის სახელმწიფო მხარდაჭერის პროგრამის ფარგლებში“ (პროგრამული კოდი 32 12 08) საჭიროა დამატებითი ფინანსური რესურსების გამოყოფა,** ვინაიდან ყოველწლიურად იზრდება პარალიმპიურ სპორტში ჩართულ პირთა რაოდენობა, ასევე დიდია ქართველ დაჭრილ ჯარისკაცთა ჩართულობა, მათი სათანადოდ მომზადებისთვის საჭიროა დამატებითი ძალისხმევა. ასევე მომდევნო წელი წარმოადგენს პარალიმპიური თამაშებისთვის ქართველი სპორტსმენების მზადებისა და ლიცენზიების მოპოვების მნიშვნელოვან ეტაპს; | სპორტის სხვადასხვა მიმართულების დაფინანსების საკითხებზე დამატებითი კონსულტაციები გაიმართება და საბოლოო ვერსია წარმოდგენილი იქნება ბიუჯეტის პროექტის მესამე წარდგენისას. |
| **,,მასობრივი სპორტის განვითარება და პოპულარიზაცია“ (პროგრამული კოდი 32 12 06)** ვინაიდან მასობრივი სპორტის განვითარება წარმოადგენს სახელმწიფოს პრიორიტეტს, საქართველოში ჯანსაღი ცხოვრების წესის დამკვიდრების მიზნით, **საჭიროა დამატებითი ფინანსური რესურსების გამოყოფა;** |
| ,,ოლიმპიური მოძრაობის სახელმწიფო მხარდაჭერის პროგრამის ფარგლებში“ (პროგრამული კოდი 32 12 05) მომდევნო წელი სხვა მნიშვნელოვან ღონისძიებებთან ერთად წარმოადგენს ოლიმპიური თამაშებისთვის ქართველი სპორტსმენების მზადებისა და ლიცენზიების მოპოვების ერთ-ერთ მთავარ პერიოდს, ასევე დაგეგმილია ქართველი სპორტსმენების მონაწილეობა მასშტაბურ ღონისძიებებზე; |
| **,,ქვეყნის ტერიტორიაზე საერთაშორისო სპორტული ღონისძიებების სახელმწიფო მხარდაჭერის პროგრამის ფარგლებში“ (პროგრამული კოდი 32 12 07) საჭიროა დამატებითი ფინანსების გამოყოფა,** რადგან მომდევნო წელს დაგეგმილია მნიშვნელოვანი საერთაშორისო სპორტული ღონისძიებების მასპინძლობა |
| **,,სპორტში ინვესტიციებისა და ინფრასტრუქტურული პროექტების მხარდაჭერის პროგრამის ფარგლებში“ (პროგრამული კოდი 32 07 07) საჭიროა დამატებითი ფინანსური რესურსების მობილიზება ახალი ობიექტების მშენებლობისათვის** (2019 წლის პირველი ეტაპის სამუშაოებისთვის გადასახდელი თანხები): ჭიდაობის სახლი; მედიცინის ცენტრი; ყინულის ორმოედნიანი დარბაზი; ფიზიკური აღზრდისა და სპორტის უნივერსიტეტის და კოლეჯის ადმინისტრაციული კორპუსი; მძლეოსნობის მოედანი; კრივის დარბაზი; |
| **,,რაგბის სახელმწიფო მხარდაჭერა“(პროგრამული კოდი 32 12 02),** ვინაიდან საქართველოს რაგბის ნაკრები მონაწილეობს მსოფლიო თასის გათამაშებაში იაპონიის დედაქალაქ ტოკიოში. **შეჯიბრისათვის მზადების და მასში მონაწილეობის ეტაპი საჭიროებს დამატებითი რესურსის მობილიზებას** |
| **ჯანმრთელობის დაცვისა და სოციალურ საკითხთა კომიტეტი** | |
| მოსახლეობის საპენსიო უზრუნველყოფა (27 02 01) - მიზანშეწონილად მიგვაჩნია, **პენსიის ზრდა, ასაკობრივი პენსიის მიმღებთან, მკვეთრად გამოხატულ და 0-18 წლამდე შშმ პირების გარდა, შეეხოს მნიშვნელოვნად გამოხატულ შშმ პირებსაც და გაეზარდოთ პენსია მინიმუმ იმავე ოდენობით რაც ასაკით პენსიონერებს, ხოლო სასურველია 50 ლარის ოდენობით** | მნიშვნელოვანი შეზღუდვის მქონე შშმ პირების დახმარების ზრდაზე მიმდინარეობს მუშაობა და საბოლოო პოზიცია ასახული იქნება ბიუჯეტის პროექტის საბოლოო ვარიანტში. |
| **მოსახლეობის საყოველთაო ჯანმრთელობის დაცვა (27 03 01)** - ხარჯვის დინამიკიდან გამომდინარე პროგრამა ზრდადია. პირველადი ჯანდაცვის რეფორმირების პროცესში დაგეგმილია სოფლის ექიმის პროგრამის ინტეგრაცია საყოველთაო ჯანმრთელობის დაცვის პროგრამაში. აუცილებელია შედეგზე ორიენტირებული დაფინანსების სისტემის შემოღება და აქედან გამომდინარე მიზანშეწონილად მიგვაჩნია **დაფინასების გაზრდა 800 მლნ ლარამდე,** როგორც საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროს მიერ იყო მოთხოვნილი | სამინისტროსთან კონსულტაციების შედეგად ბიუჯეტის პროექტში ასახულია პროგრამის განხორციელებისთვის საჭირო სახსრები. |
| **დაავადებათა კონტროლისა და ეპიდემიოლოგიური უსაფრთხოების პროგრამის მართვა (27 01 03)** - მიზანშწონილია ცენტრის ადმინისტრაციული ბიუჯეტის (დაავადებათა კონტროლისა და ეპიდემიოლოგიური უსაფრთხოების პროგრამის მართვა) **ასიგნების მატება 12 796,5 ათას ლარამდე.** 2014 წლიდან JTA-ს შესაბამისად ქართულმა მხარემ  გადმოიბარა ფინანსური ვალდებულებები, 2018 წლიდან სრული საორიენტაციო მოცულობა ცენტრის მიერ არის გადმობარებული და JTA-ს შესაბამისად შეადგინა 3 246,0 ათასი აშშ დოლარი. ცენტრის ადმინისტრაციული ბიუჯეტი წლების მიხედვით იზრდება, მაგრამ აღნიშნული არ არის JTA-ით გათვალისწინებული მოცულობების შესაბამისი.  ასევე, მნიშვნელოვანია, **შრომის ანაზღაურების მუხლის გაზრდა 4 550 ათასი ლარით,რაც გამოიწვევს ხელფასების საშუალოდ 30%-იან მატებას** | სამინისტროსთან კონსულტაციების შედეგად ბიუჯეტის პროექტში ასახულია პროგრამის განხორციელებისთვის საჭირო სახსრები. |
| **სახელმწიფო ქვეპროგრამა „ჯანმრთელობის ხელშეწყობა“ (27 03 02 10)** - 2018 წლის მაისიდან „თამბაქოს კონტროლის შესახებ კანონის“ ამოქმედებამ მოითხოვა მთელი რიგი ვალდებულებების შესრულება. გარდა ამისა, კომიტეტს მიზანშეწონილად მიაჩნია ნარკოტიკული საშუალებების მოხმარების დაწყების შესამცირებლად ქვეყანაში დაინერგოს პირველადი პრევენცია, რათა მოსახლეობას, განსაკუთრებით მოზარდებს და ახალგაზრდებს, შეექნათ ობიექტური ინფორმაცია ფსიქოაქტიური ნივთიერებების მოხმარების შედეგების შესახებ. პირველადი პრევენციის განხორციელება ხელს შეუწყობს ახალგაზრდებში ჯანსაღი ცხოვრების წესის დანერგვას. ჯანმრთელობისათვის საზიანო ქცევების ალბათობა და ნარკოტიკების ახალი მომხმარებლების რაოდენობის ზრდა მნიშვნელოვნად შემცირდება. ახალგაზრდები ნაკლებად მოხვდებიან ნარკოტიკებთან დაკავშირებულ კრიმინალურ გარემოცვაში, რაც უზრუნველყოფს საზოგადოებრივი უსაფრთხოების გაუმჯობესებას, რისთვისაც წარმოდგენილ **ქვეპროგრამას ამ მიზნებისათვის უნდა დაემატოს 1 მლნ ლარი.** | **გათვალისწინებულია** |
| **სახელმწიფო ქვეპროგრამა „C ჰეპატიტის მართვა“ (27 03 02 11)** –პროგრამის  მოსარგებლეებს დაემატა ვეტერანები 70%-იანი დაფინანსებით. მიგვაჩნია, რომ სახელმწიფომ დამატებით სრულად უნდა უზრუნველყოს გენეტიკური ტიპის დასადგენი კვლევის (ღირებულებით 140 ლარი) ანაზღაურება პროგრამის ყველა მოსარგებლისათვის. აქედან გამომდინარე, **ქვეპროგრამის ფარგლებში დაგეგმილი ღონისძიებებისა და დიაგნოსტიკური კომპონენტის დაფინანსების მიზნით მიზანშეწონილია ბიუჯეტის ზრდა 7 380 ათასი ლარით** | სამინისტროსთან კონსულტაციების შედეგად ბიუჯეტის პროექტში ასახულია პროგრამის განხორციელებისთვის საჭირო სახსრები. ამასთან, საგრანტო კომპონენტის ფარგლებში მიმდინარეობს მუშაობა დამატებითი მედიკამენტების მირების თაობაზე. |
| **სახელმწიფო ქვეპროგრამა „დიაბეტის მართვა“ (27 03 03 02)** – მიზანშეწონილია ბიუჯეტის **გაზრდა 686 ათასი ლარით,** რაც განპირობებულია პროგნოზულად პაციენტების რაოდენობის ზრდით (10%-იანი). | სამინისტროსთან კონსულტაციების შედეგად ბიუჯეტის პროექტში ასახულია შესაბამისი პროგრამების განხორციელებისთვის საჭირო სახსრები.  სამუშაო რეჟიმში კვლავ გაგრძელდება კონსულტაციები სამინისტროსთან და კომიტეტთან და საჭიროების შემთხვევაში განხორციელება შესაბამისი პროგრამის ასიგნებების კორექტირება. |
| **სახელმწიფო ქვეპროგრამა „ბავშვთა ონკოჰემატოლოგიური მომსახურება“ (27 03 03 03)** - პაციენტთა სავარაუდო საპროგნოზო ზრდის გამო, საჭიროა დამატებით **500 ათასი ლარი** |
| **სახელმწიფო ქვეპროგრამა „ინკურაბელურ პაციენტთა პალიატიური მზრუნველობა“ (27 03 03 05)** - პაციენტთა პროგნოზული ზრდისა და პროგრამის მოცვის გეოგრაფიული არეალის გაფართოვებიდან გამომდინარე, მიზანშეწონილია ბიუჯეტის **დაფინანსება გაიზარდოს 736 ათასი ლარით.** |
| **სახელმწიფო ქვეპროგრამა „სასწრაფო გადაუდებელი დახმარება და სამედიცინო ტრანსპორტირება“ (27 03 03 07)** - საგანგებო სიტუაციების კოორდინაციისა და გადაუდებელი დახმარების ცენტრი მუდმივად ახორციელებს სამედიცინო ბრიგადის წევრების კვალიფიკაციის ამაღლებასა და გადამზადებას. 2018 წლის 1 ივლისიდან 30%-35%-ით ხელფასი მოემატათ იმ თანამშრომლებს, რომლებმაც წარმატებით აიმაღლეს კვალიფიკაციის კურსები. აქედან გამომდინარე, **მიზანშეწონილი იყო ქვეპროგრამის ბიუჯეტი 2019 წლიდან გაზრდილიყო 5 100,000 ათასი ლარით. ფინანსთა სამინისტრომ აღნიშნული ქვეპროგრამის ბიუჯეტი გაზარდა 2 225,000 ათასი ლარით.** |
| **სახელმწიფო ქვეპროგრამა „სოფლის ექიმი“ (27 03 03 08)** - ვინაიდან პირველადი ჯანდაცვის მიმართულებით დაგეგმილია რეფორმის ღონისძიებები, რომელიც ასახულია საყოველთაო ჯანდაცვის პროგრამაში, მიზანშეწონილია **ბიუჯეტის გაზრდა 4 720,000 ათასი ლარით.** |
| **სახელმწიფო ქვეპროგრამა „რეფერალური მომსახურება“ (27 03 03 09)** - პროგრამის ფარგლებში გათვალისწინებული ვალდებულებების შესასრულებლად (ძუძუს კიბო, ინდივიდუალური საკითხების განხილვა და სხვა) ყოველწლიურად ფიქსირდება საბიუჯეტო დეფიციტი, რაც მიზანშეწონილია გასწორდეს და 2019 და მომდევნო წლები დაიგეგმოს არსებული სურათის გათვალისწინებით, აქედან გამომდინარე მიზანშეწონილია აღნიშნული ქვეპროგრამის **ბიუჯეტის გაზრდა 7,400,000 ათასი ლარით** |
| **სახელმწიფო ქვეპროგრამა „დიალიზი და თირკმლის ტრანსპლანტაცია“ (27 03 03 04)** - პროგრამის ბიუჯეტის გაზრდის **მოთხოვნა 3,156,000 ათასი ლარით** გამომდინარეობს ჰემოდიალიზისა (სეანსების) და მედიკამენტების შესყიდვის კომპონენტის ხარჯზე და ასევე პროგნოზულად პაციენტთა რიცხვის ზრდის გათვალისწინებით. |
| **სამედიცინო საქმიანობის რეგულირების პროგრამა (27 01 02)** - ფარმაცევტული სფეროს განვითარებისა და მოსახლეობის გარანტირებულად ხარისხიანი, უსაფრთხო და ეფექტიანი სამკურნალო საშუალებებით უზრუნველყოფის მიზნით, კომიტეტი მიზანშეწონილად მიიჩნევს **გაიზარდოს „სამკურნალო საშუალებების ხარისხის სახელმწიფო კონტროლის“ პროგრამის ბიუჯეტი.** |
| **საგარეო ურთიერთობათა კომიტეტი** | |
| კომიტეტს მნიშვნელოვნად მიაჩნია **საგარეო საქმეთა სამინისტროს ასიგნებების ზრდა**, რომელიც მიმართული იქნება **საზღვარგარეთ დიპლომატიური წარმომადგენლობებისთვის შენობების შესაძენად და ახალი დიპლომატიური წარმომადგენლობების გასახსნელად.** გარდა ამისა, შესაძლებელი იქნება იმ პრიორიტეტული ღონისძიებების განხორციელბა, რომელიც ხელს შეუწყობს საქართველოს საელჩოების ეფექტურად ფუნქციონირებას. | **გათვალისწინებულია -** სამინისტროს ასიგნებები გაიზარდა 9,5 მლნ ლარით, მათ შორის 4 მლნ ლარი 3 ახალი დიპლომატიური დაწესებულების გასახსენლად სან-ფრანცისკოში, ვიეტნამში და აბუ-დაბიში  ასევე, მიმდინარეობს მუშაობა, 2018 წელს ქ. ლონდონში და ქ. სტრასბურგში საელჩოს შენობების შესყიდვის თაობაზე |
| **დიასპორისა და კავკასიის საკითხთა კომიტეტი** | |
| **საგარეო პოლიტიკის დაგეგმვა და მართვის (პროგრამული კოდი 28 01 01) ქვეპროგრამაის ერთ-ერთი მიზანი ძალიან ზოგადად ჟღერს: „საზღვარგარეთ**  **არსებული ქართული კულტურული მემკვიდრეობის ძეგლების დაცვის, მათი რესტავრაცია/კონსერვაციის მიზნით ერთობლივი პროექტების შემუშავების ხელშეწყობა“** ბიუჯეტის პროექტში, შესაბამის თავებში, ალბათ სასურველი იქნებოდა **დაგვეკონკრეტებინა, მომავალ წელს რამდენი ძეგლის რესტავრაციის პროექტის შემუშავება იგეგმება და რა თანხებთანაა ეს დაკავშირებული**. როგორც ცნობილია, ბოლო წლებში, საქართველო პროგრამულ ბიუჯეტირებაზეა გადასული, იგი ტრადიციული სტრუქტურის ბიუჯეტის ალტერნატივაა და იმ უპირატესობით გამოირჩევა, რომ ის დაგეგმვის პროცესიდანვე შედეგზეა ორიენტირებული. **პროგრამულ ბიუჯეტში მთავრობის ხარჯები ცალკეული პროგრამების მიხედვით არის გამოყოფილი, შესაბამისად თითოეული პროგრამისა და ქვეპროგრამის მიზნები უფრო მეტ კონკრეტიზაციას მოითხოვს.** | გასათვალისწინებელია, რომ თავად ძეგლების რესტავრაცია არ ხორციელდება სამინისტროს აპარატის მიერ და მათ მხრიდან ხორციელდება ხელშეწყობა მოლაპარაკებების პროცესში.  ამასთან, საქართველოს მთავრობა აგრძელებს მუშაობას პროგრამული ბიუჯეტის შემდგომი დახვეწის მიმართულებით და საქართველოს პარლამენტის მიერ ამ საკითხზე ყურადღების გამახვილება ამ პროცესისთვის უმნიშვნელოვანესია. |
| **იურიდიულ საკითხთა კომიტეტი** | |
| მნიშვნელოვანია, რომ სახელმწიფო ინსპექტორის სამსახურმა ახალი ვალდებულებების ფარგლებში უზრუნველყოს ყველა ვალდებულების შესრულება და ამ მხრივ პრობლემები არ შეიქმნას. | მიმდინარეობს მუშაობა და წარმოდგენილი იქნება შესაბამისი ცვლილებები ბიუჯეტის პროექტის საბოლოო ვარიანტში. |
| საქართველოს მთავრობის მიერ მართლმსაჯულებისა და ადამიანის უფლებათა დაცვის მიმართულებით ინიცირებული რეფორმებიდან გამომდინარე, **სსიპ იურიდიული სახმარების სამსახურს მომავალი წლიდან ახალი ვალდებულებები დაეკისრება,** შესაბამისად, 2019 წლის სახელმწიფო ბიუჯეტის პროექტის განხილვის ფარგლებში, სამსახურის წინაშე დგად, **წინა წლებთან შედარებით, საბიუჯეტო დაფინანსების მატების აუცილებლობა.**  **2019 წლის ბიუჯეტის პროექტის მიხედვით, გეგმა ჭერის ფარგლებში შეადგენს 6 მილიონ 380 ათას ლარს, ხოლო იურიდიული დახმარების სამსახური ითხოვს ჭერს ზემოთ დაგინანსების 7.0 მილიონი ლარის ოდენობით, ანუ ჭერს ზემოთ ბიუჯეტის შესავსებად დამატებით საჭიროებს 620 ათას ლარს (ბიუჯეტის პროექტში კი მხოლოდ 20 000 ლარია მატება, ანუ სამსახურის წლიური ბიუჯეტი 6 მილიონ 400 ათასი ლარია).** | სსიპ - იურიდიული დახმარების სამსახურს 2018 წელს 2017 წელთან შედარებით ასინგბები გაეზარდა დაახლოებით 1.5 მლნ ლარით და განისაზღვრა 6.4 მლნ ლარით, თუმცა 10 თვის საკასო ათვისების გათვალისწინებით (4.4 მლნ ლარი), მოსალოდნელია, რომ მიმდინარე წელს სამსახური ვერ აითვისებს დაახლოებით 1 მლნ ლარს. აღნიშნულიდან გამომდინარე ამ ეტაპაზე სამსახურის ბიუჯეტის გაზრდის საჭიროება არ არსებობს. აღნიშნული საკითხი განხილულ იქნა და შეთანხმდა კომიტეტის სამუშო შეხვედრაზე. |
| 2013 წლის საპრეზიდენტო არჩევნების შემდგომ ამოქმედებული საკონსტიტუციო ცვლილებებით მნიშვნელოვნად **შეიცვალა პრეზიდენტის ფუნქცია და უფლებამოსილება. ამის მიუხედავად არ მომხდარა ბიუჯეტისა და შტატების გადახედვა და შესაბამისობაში მოყვანა.** საყურადღებოა ასევე აუდიტის სამსახურის 2018 წლის 11 ივლისის N39/36 დასკვნით წარმოდგებილი 2017 წლის შეფასება და ხარვეზები რაც მითითებულია აღნიშნულ დასკვნაში. | ბიუჯეტის პროექტის საბოლოო ვარიანტის ფორმირების პროცესში კომიტეტთან დამატებით გაგრძელდება კონსულტაციები და სამუშაო რეჟიმში განხორციელდება შეთანხმება და შესაბამისი კორექტირება. |
| **საქართველოს პარლამენტის წევრი** | |
| **სახელმწიფო უსაფრთხოების სამსახურის** სრულყოფილად უზრუნველყოფისათვის, ქვეყნის წინაშე არსებული საფრთხეებისა და გამოწვევების გათვალისწინებით, მნიშვნელოვანია საქართველოს სახელმწიფო უსაფრთხოების სამსახურის მიერ ოპერატიული საქმიანობის განხორციელება. შესაბამისად, მიზანშეწონილია აღნიშნული სამსახურისთვის **გამოყოფილი საბიუჯეტო ასიგნებების გაზრდა.** | **გათვალისწინებულია** |
| საქართველოს პარლამენტის ნდობის ჯგუფმა იმსჯელა საქართველოს თავდაცვის სამინისტროს საქართველოს 2019 წლის სახელმწიფო ბიუჯეტის  პროექტით გათვალისწინებული ასიგნებებისა და სპეციალური პროგრამული მიმართულებების შესახებ და მიაჩნია, რომ **სასურველია გამოიძებნოს სახსრები საქართველოს თავდაცვის სამინისტროსათვის ბიუჯეტის გაზრდასთან დაკავშირებით.** | **გათვალისწინებულია** |
| საქართველოს **სახელმწიფო დაცვის სპეციალური სამსახურის** სპეციფიკისა და უფლებამოსილებების გათვალისწინებით, ნდობის ჯგუფს მიზანშეწონილად მიაჩნია სამსახურისათვის 2019 წლის სახელმწიფო ბიუჯეტის პროექტით გათვალისწინებული **საბიუჯეტო ასიგნებების გაზრდა.** | **გათვალისწინებულია** |
| **საქართველოს პარლამენტის აპარატის იურიდიული დეპარტამენტი** | |
| კანონის პროექტის მე-8 მუხლის „ა“ ქვეპუნქტით წარმოდგენილ ცხრილში 11 00 -19 00 კოდებით გათვალისწინებულია ტერმინი „სახელმწიფო რწმუნებული -გუბერნატორი“. საქართველოს კონსტიტუციის **ახალი რედაქციით გათვალისწინებულია ტერმინი „სახელმწიფო რწმუნებული“,** რომელიც ამოქმედდება საქართველოს პრეზიდენტის მომდევნო არჩევნებში არჩეული საქართველოს პრეზიდენტის მიერ ფიცის დადებისთანავე. ტერმინთა ერთგვაროვნების მიღწევის მიზნით კანონის პროექტით გათვალისწინებული ტერმინი შესაბამისობაში უნდა მოვიდეს საქართველოს კონსტიტუციის 54-ე მუხლის მე-7 პუნქტით გათვალისწინებულ ტერმინთან.  მსგავსი სახის შენიშვნა გვაქვს კანონის პროექტის მე-15 მუხლის მე-6 **პუნქტის 6.15 ნუმერაციით წარმოდგენილ პროგრამასთან და მე-16 მუხლის 11 00 – 19 00 კოდებით წარმოდგენილ საქართველოს სახელმწიფო ბიუჯეტის ასიგნებების დასახლებასთან დაკავშირებით.** | **გათვალისწინებული იქნება პროექტის საბოლოო ვარიანტში** |
| კანონის პროექტის მე-15 მუხლთან დაკავშირებით აღვნიშნავთ შემდეგს:  ა) მუხლის სტრუქტურა არსებით შეუსაბამობაშია ,,ნორმატიული აქტების შესახებ" საქართველოს კანონის მე-16 მუხლის მე-7 და მე-8 პუნქტებით გათვალისწინებულ მოთხოვნებთან, კერძოდ, ,,ნორმატიული აქტების შესახებ“ საქართველოს კანონის აღნიშნული მუხლის მე-7 პუნქტის თანახმად ,,ნორმატიული აქტი შედგება მუხლებისაგან. მუხლი შეიძლება დაიყოს პუნქტებად (კოდექსში – ნაწილებად), ხოლო პუნქტი – ქვეპუნქტებად; საჭიროების შემთხვევაში ქვეპუნქტი შესაძლებელია დაიყოს რამდენიმე ქვეპუნქტად. მუხლები შინაარსობრივი სიახლოვის გათვალისწინებით შეიძლება დაჯგუფდეს თავებად. თავები შესაძლებელია გაერთიანდეს კარებად (კოდექსში – წიგნებად). კარს (წიგნს) და თავს უნდა ჰქონდეს სათაური, ხოლო მუხლს შეიძლება ჰქონდეს სათაური. პუნქტი (ნაწილი) და ქვეპუნქტი უსათაუროა“, თუმცა, კანონის პროექტის მე-15 მუხლის პუნქტები დასათაურებულია. ,,ნორმატიული აქტების შესახებ“ საქართველოს კანონის მე-16 მუხლის მე–8 პუნქტის თანახმად ,,კარების (წიგნების) და თავების ნუმერაციისას გამოიყენება რომაული ციფრები, ხოლო მუხლების და პუნქტების ნუმერაციისას – არაბული ციფრები. ქვეპუნქტების თანამიმდევრობა ქართული ანბანის ასოებით აღინიშნება“, თუმცა კანონის პროექტის მე-15 მუხლის პუნქტების შემადგენლობაში შემავალი შინაარსობრივად ქვეპუნქტების შესატყვისი ტექსტების თანმიმდევრობა აღნიშნულია არა ქართული ანბანის ასოებით, არამედ არაბული ციფრებით. ასევე თითოეულ მათგანს აქვს სათაური. მაგალითად მე−15 მუხლის პირველი პუნქტის სათაურია ,,1. ხელმისაწვდომი ხარისხიანი ჯანდაცვა და სოციალური უზრუნველყოფა" აღნიშნული პუნქტის ნუმერაცია შემდეგი სახითაა წარმოდგენილი: ,,1, 1.1, 1.1.1, 1.1.2" და ასე შემდეგ. თითოეული მათგანი დასათაურებულია, მაშინ როდესაც ,,ნორმატიული აქტების შესახებ" საქართველოს კანონის მე–16 მუხლის მე–7 პუნქტის თანახმად ნორმატიული აქტის პუნქტი და ქვეპუნქტი უსათაუროა.  ზემოაღნიშნულიდან გამომდინარე, კანონის პროექტით გათვალისწინებული მე-15 მუხლი საჭიროებს ,,ნორმატიული აქტების შესახებ“ საქართველოს კანონთან შესაბამისობაში მოყვანას; | წლიური ბიუჯეტის შესახებ საქართველოს კანონის პროექტის მომზადების, წარდგენისა და დამტკიცების, ასევე კანონის დაზუსტების წესი განისაზღვრება საქართველოს საბიუჯეტო კოდექსით და მნიშვნელოვნად განსხვავდება „ნორმატიული აქტების შესახებ“ საქართველოს კანონით და საქართველოს კანონმდებლობით კანონპროექტებთან მიმართებაში არსებული რეგულაციებისა და პრაქტიკისაგან.  მე-5 თავი მოიცავს მხოლოდ ერთი მუხლს და მასში მითითებული ნუმერაცია არ წარმოადგენს ამ მუხლის პუნქტებსა და ქვეპუნქტებს. სახელმწიფო ბიუჯეტის კანონის პროექტი, მისი სპეციფიკიდან გამომდინარე, საჭიროებს ბიუჯეტის გათვალისწინებული პროგრამებისა და ქვეპროგრამების კლასიფიცირებას ბიუჯეტით გათვალისწინებული პრიორიტეტების ფარგლებში და ამ მუხლში მითითებული ნუმერაცია შეესაბამება სწორედ თითოეული პრიორიტეტის ქვეშ სხვადასხვა მხარჯავი დაწესებულების პროგრამული კოდის ადგილს და შეესაბამება საქართველოს საბიუჯეტო კოდექსის თანხმად წლიური ბიუჯეტის კანონით განსაზღვრულ პროგრამულ კლასიფიკაციას. |
| ბ) აღნიშნული მუხლის მე-6 პუნქტის 6.17 ნუმერაციით გათვალისწინებული პროგრამა „სსიპ - საჯარო აუდიტის ინსტიტუტი (პროგრამული კოდით 05 02)“ წარმოდგენილი არ არის კანონის პროექტის მე-16 მუხლში, რომლითაც განისაზღვრება საქართველოს სახელმწიფო ბიუჯეტის ასიგნებები. აღსრულების პროცესში გაუგებრობის თავიდან აცილების მიზნით მიზანშეწონილია, ამ ნორმების შესაბამისობაში მოყვანა;  გ) აღნიშნულ მუხლში არ არის წარმოდგენილი კანონის პროექტის მე-8 მუხლის „ა“ ქვეპუნქტითა და მე-16 მუხლით 21 00 კოდით გათვალისწინებული საგანგებო სიტუაციების მართვის სამსახური. აღსრულების პროცესში გაუგებრობის თავიდან აცილების მიზნით, მიზანშეწონილია ამ ნორმების შესაბამისობაში მოყვანა. | **გათვალისწინებულია** |
| კანონის პროექტის 26-ე მუხლის „ე“ ქვეპუნტი დასახვეწია სამართლებრივი ტექნიკის თვალსაზრისით, კერძოდ, სიტყვები: **„ამ პუნქტის „დ“ ქვეპუნქტით გათვალისწინებული“ უნდა შეიცვალოს სიტყვებით „ამ მუხლის „დ“ ქვეპუნქტით გათვალისწინებული...“, ვინაიდან, აღნიშნულ მუხლს პუნქტები არ გააჩნია.** | **გათვალისწინებულია** |
| კანონის პროექტის 34-ე მუხლის თანახმად, კანონის პროექტის მე-16 მუხლით საქართველოს საერთო სასამართლოებისათვის განსაზღვრული მომუშავეთა რიცხოვნობა არ ზღუდავს საქართველოს საერთო სასამართლოების მოსამართლეების და მათთან დაკავშირებული თანამშრომლების (თანაშემწე, რეფერენტი და სხვა) დანიშვნას. მოცემულ ნორმასთან დაკავშირებით უნდა აღინიშნოს, რომ „საჯარო დაწესებულებაში შრომის ანაზღაურების შესახებ“ საქართველოს კანონის 29-ე მუხლით დადგენილია ადმინისტრაციული და შრომითი ხელშეკრულებით დასაქმებულთა რიცხოვნობის შეზღუდვასთან დაკავშირებული საკითხები, კერძოდ, დადგენილია ამგვარ დასაქმებულთა საერთო რაოდენობის ზედა ზღვრები. ამასთანავე, აღნიშნული კანონის პირველი მუხლის შესაბამისად, იგი ვრცელდება საერთო სასამართლოების თანამშრომლებზე (გარდა მოსამართლეებისა). შესაბამისად, მიგვაჩნია, რომ „საქართველოს 2019 წლის სახელმწიფო ბიუჯეტის შესახებ“ საქართველოს **კანონის 34-ე მუხლის მოქმედების ფარგლებში ვერ მოექცევიან საერთო სასამართლოების ის თანამშრომლები, რომლებიც წარმოადგენენ ადმინისტრაციული ან შრომითი ხელშეკრულებით დასაქმებულებს.** | წლიური ბიუჯეტის კანონი განსაზღვრავს საშტატო რიცხოვნობის ზედა ზღვარს, განურჩევლად დასაქმებულთა სტატუსისა;  „საჯარო დაწესებულებაში შრომის ანაზღაურების შესახენ“ საქართველოს კანონით გათვალისწინებულია შრომითი და ადმინისტრაციული ხელშეკრულებებით დასაქმებულ პირთა მაქსიმალური ზედა ზღვარი, თუმცა აღნიშნული ტიპის დასაქმებულების რიცხოვნობაც შეზღუდულია კონკრეტული წლისათვის, წლიური ბიუჯეტის კანონით განსაზღვრული რიცხოვნობის ფარგლებში.  ადმინისტრაციული ხელშეკრულებით დასაქმებული პირები, სახელმწიფო-პოლიტიკური თანამდებობის პირების არსებობის შემთხვევაში შესაძლებელია იყოს სტრუქტურაში, შესაბამისად საერთო სასამართლოებში ამ ტიპის დასაქმებულები საერთოდ არ გვხვდება.  34-ე მუხლით საერთო სასამართოებისათვის გათვალისწინებული განსაკუთრებული ნორმა არ ზღუდავს საერთო სასამართლოების მიერ მოსამართლეების და მათთან დაკავიშირებული პირების დანიშვნას მე-6 თავით განსაზღვრული რიცხოვნობით. |
| **საპარლამენტო უმცირესობა** | |
| ბიუჯეტის მიხედვით არ ხდება არცერთი ტიპის გადასახადის შემცირება, რაც უარყოფითად მოქმედებს ეკონომიკაზე და ეკონომიკის სტიმულირებაზე. მეტიც, დაგეგმილია კერძო სექტორიდან გადასახადების სახით სულ მცირე 920 მილიონი ლარით მეტის მიღება, ვიდრე ეს 2018 წელს იყო დაგეგმილი. „ევროპული საქართველოს“ აზრით, **საჭიროა საშემოსავლო და გამანაწილებელი მოგების გადასახადების ეტაპობრივი შემცირება, რათა მეტი სტიმული მიეცეს მოქალაქეებს და ბიზნესს დანაზოგების და შესაბამისად, ინვესტიციების გასაზრდელად.**  გაზრდილი ფასები გაზრდილი სიღარიბის (იხ. გაეროს ბავშვთა ფონდის 2017 წლის კვლევის ანგარიში) ერთ-ერთი ძირითადი მიზეზია. „ევროპული საქართველოს“ აზრით, დღგ-ს შემცირება სულ მცირე ერთი პროცენტული პუნქტით და აქციზის გადასახადის განახევრება ნავთობროდუქტებსა და გაზზე ხელს შეუწყობს ფასების დასტაბილურებას, რაც თავის მხრივ, დადებითად აისახება არამხოლოდ ქვეყნის მაკროეკონომიკურ სტაბილურობაზე, არამედ თითოელი მოქალაქის ჯიბეზე. | საგადასახადო შემოსავლების ნომინალურ გამოხატულებაში ზრდა არ წარმოადგენს რაიმე სახის დამატებით წნეხს და უკავშირდება ეკონომიკის და შესაბამისად დასაბეგრი ბაზის ზრდას.  მოგების გადასახადი საერთოდ გაუქმებულია რეინვესტირების შემთხცვევაში, რაც დანაზოგების წახალისების პოლიტიკას წარმოადგენს. განაწილებული მოგების განაწილების შემთხვევაში გაურკვეველია როგორ შეუწყობს აღნიშნული რეინვესტირების განხორციელებას.  რაც შეეხება დღგ-ს და აქციზის განაკვეთების შემცირებას, წარმოდგენილი ვერსიის მიხედვით იწვევს შემოსავლების შემცირებას 600,0 მლნ ლარამდე. უმცირესობის სხდომაზე გამოთქმული წინადადებების მიუხედავად დასკვნაში წარმოდგენილი არ არის 2019 წლის ბიუჯეტით გათვალისწინებული კონკრეტული პროგრამები, რომელთა შემცირებას ან საერთოდ გაუქმებას ფიქრობს უმცირესობა. |
| 2019 წლის ბიუჯეტი დაგეგმილია 2,63 ლარზე 1 აშშ დოლართან მიმართებაში. ბიუჯეტის წარმოდგენილი **პროექტი გამოხატავს მთავრობის პოლიტიკას, რომელიც არ იძლევა საშუალებას, რომ ლარის კურსი დოლართან მიმართებაში გამყარდეს.** ეს შესაძლებელი იქნებოდა, თუ ეკონომიკური პოლიტიკა მიმართული იქნებოდა მეტი ინვესტიციის მოზიდვაზე, ქვეყნის მწარმოებლურობსი ზრდაზე, ნაკლები ვალის აღებაზე. | ბიუჯეტის შემოსავლების და ხარჯების დაგეგმვა ხორციელდება ეროვნულ ვალუტაში. ერთადერთი მუხლი, სადაც **ინფორმაციული მიზნებისთვის** ნახსენებია გაცვლითი კურსი, არის სახელმწიფო ვალის მოცულობა 2019 წლის ბოლოსთვის, იმისთვის რომ ნათელი იყოს საგარეო ვალების რა კურსით არის დათვლილი. სავალუტო კურსის ცვლილება პრობლემას წარმოადგენს მაღალი დოლარიზაციის მქონე ეკონომიკაში, სწორედ ამიტომ საქართველოს მთავრობამ და ეროვნულმა ბანკმა ერთობლივად შეიმუშავა ლარიზაციის გეგმა, რომელმაც უნდა უზრუნველყოს საქართველოში დოლარიზაციის მაჩვენებლის შემცირება და შესაბამისად მოსახლეობას და ბიზნესსაც ქონდეს წვდომა ლარის გრძელვადიან რესურსზე და შემცირდეს მათი დამოკიდებულება გაცვლით კურსზე.  იმას, რომ საქართველოს მთავრობას აქვს სწორი ეკონომიკური და ფისკალური პოლიტიკა ადასტურებს საერთაშორისო სავალუტო ფონდის, სხვადასხვა საერთაშორისო საფინანსო ინსტიტუტების და სარეიტინგო კომპანიების ანგარიშები. |
| „ევროპულ საქართველოს„ შენიშვნები აქვს ძირითდ ფინანსურ და ეკონომიკურ ინდიკატორებთან. კერძოდ, 2021 წლამდე დაგეგმილი თითოეული წლის ეკონომიკური ზრდის ტემპი არის ძალიან დაბალი ისეთი განვითარებადი ქვეყნისთვის როგორიც საქართველოა. განსაკუთრებით დაბალია 2019 წლის 4,5% და 2020 წლის 5%, რომ აღარაფერი ვთქვათ დაკარგულ 6 წელზე, როცა ეკონომიკური ზრდის ტემპი საშუალოდ 3,95% იყო. **არაფერი მეტყველებს ბიუჯეტის წარმოდგენილ პროექტში იმაზე, რომ მთავრობა რაიმეს შევლას აპირებს ეკონომიკური ზრდის ტემპის დასაჩქარებლად.** | ეკონომიკური ზრდის პროგნოზირებისას, საქართველოს მთავრობა, ისევე როგორც საერთაშორისო საფინანსო ინსტიტუტები ახდენენ სხვადასხვა რისკების ინტეგრირებას. საქართველოს ეკონომიკური ზრდის პროგნოზი, საშუალოვადიან პერიოდში ემყარება სწორედ საგარეო ფაქტორებიდან გამომდინარე არსებულ რისკებს და სრულად შეესაბამება საერთაშორისო სავალუტო ფონდის პროგნოზებს. გასათვალისწინებელია, რომ საქართველოს ეკონომიკური ზრდის პროგნოზი ერთ-ერთი ყველაზე მაღალი რეგიონში არსებული ეკონომიკური ზრდის პროგნოზების ფონზე.  გასათვალისწინებელია, რომ საქართველო არის მცირე ღია ეკონომიკა, რაც იმას ნიშნავს, რომ რეგიონში მიმდინარე პროცესები აისახება ჩვენს ეკონომიკაზეც. იყო პერიოდი, როდესაც საქართველოში იყო ორნიშნა ეკონომიკური ზრდა, თუმცა ამგვარი პროცესები მიდინარეობდა მთელს რეგიონში, მათ შორის აზერბაიჯანში იყო 34 პროცენტიანი ზრდა. 2014-2016 წლებში მთელს რეგიონში იყო ეკონომიკური ზრდის შენელება. მათ შორის ყველა ჩვენ მეზობელ ქვეყანაში მინიმუმ ერთხელ მაინც დაფიქსირდა უარყოფითი ეკონომიკური ზრდა, მაშინ როცა საქართველოში საშუალოდ 3 პროცენტი ფიქსირდებოდა. სწორი პოლიტიკის გამო საქართველომ ყველაზე მსუბუქად გადაიტანა რეგიონული შოკი. |
| მთავრობა წლებია საუბრობს „ქამრების შემოჭერის“ პოლიტიკაზე, თუმცა ნაერთი ბიუჯეტის ხარჯვითი ნაწილი 2019 წელსაც 607 მილიონი ლარით იზრდება, ხოლო სახელმწიფო ბიუჯეტის ხარჯვითი ნაწილი 270 მილიონი ლარით. არადა „ქამრების შემოჭერის“ პოლიტიკა ხარჯების გაზრდაში, არამედ შემცირებაში უნდა გამოიხატებოდეს. მთავრობის ზომას ეკონომიკაში 2018 წელს 32,8%-ია დაგეგმილი (ნაერთი ბიუჯეტის შემოსავლები 2018 წლის დაგეგილ ნომინალურ მშპ-სთან ფარდობა). საქართველოსნაირი განვითარებადი ქვეყნისთვის ეს ის ფუფუნებაა, რომლის უფლებასაც თავს ვერ მივცემთ, ამიტომ ჩვენი რეკომენცაციაა **საბიუჯეტო ხარჯების 2018 წლის დონეზე დატოვება, ხოლო მომდევნო წლებში მისი იმგვარი დაგეგმვა, რომ ეკონომიკში მთავრობის ზომა შემცირდეს.** | ნაერთი ბიუჯეტის მიმდინარე ხარჯები 2019 წლისთვის პროგნოზირებული მშპ-ს 22,8%-ის ფარგლებში (2016 წელს შეადგინა მშპ-ის 25,9%). აღნიშნული მაჩვენებელი წარმოადგენს 2017 წელს დაწყებული ფისკალური კონსოლიდაციის შედეგს, რომელიც გაგრძელდება მომდევნო წლებშიც და საშუალოვადიან პერიოდში შენარჩუნედება მშპ-ის 20%-იან ნიშნულთან. 2019 წელს შრომის ანაზღაურების ფონდი მშპ-თან მიმართეაბში პირველად ჩამოდის 4%-ზე დაბალ ნიშნულზე (3.9%). ხარჯების შემცირების პარალელურად საშულოვადიან პროგნოზში გათვალისწინებულია საპენსიო გასაცემელების, სოციალური დახმარებებისა და ჯანდაცვის პროგრამებისათვის, ასევე დაგროვებით საპენსიო სქემის თანადაფინანსებისათვის წლიურად მშპ-ის 9%-მდე.  გარდა ხარჯების შემცირების ტენდენციისა, საშუალოვადიანი პროგნოზი ითვალისწინებს დეფიციტის შემცირება მშპ-ის 2.5%-მდე (IMF-თან არსებული პროგრამის მეთოდოლოგიით), იმ პირობებში როდესაც ინფრასტრუქტურის დაფინანსებისათვის წლიურად გათვალისწინებული იქნება მშპ-ის 8%-9%. |
| 2019 წლის ბიუჯეტის გეგმა არ არის ორიენტირებული დეფიციტის შემცირებასა და აღმოფხვრაზე, რისკენაც მსოფლიოს განვითარებული ქვეყნების უმეტესობა მიისწრაფის. საქართველოს მთავრობა ბიუჯეტის დეფიციტის ზომად 2,8%-ს განსაზღვრავს. ეს კი 0,2%-ული პუნქტით ჩამორჩება ორგანული კანონით განსაზღვრულ მაქსიმალურ მაჩვენებელს. ევროპული საქართველოს რეკომენდაციაა **მოხდეს დეფიციტის შემცირება ხარჯების შემცირებით. მთავრობა 942 მილიონი ლარით მეტ გადასახადების გადამხდელების ფულს ხარჯავს, ვიდრე შემოსავლებია.** |
| **მთავრობა აგრძელებს ვალის ზრდის მავნე პრაქტიკას.** 2019 წელს დამატებით 1,2 მილიარდი ლარის სესხიბაა დაგეგმილი. 2012 წლიდან 2018 წლის ჩათვლით მთავრობის საშინაო და საგარეო ვალი მშპ-სთან მიმართებაში 42.6%-მდე ავიდა.  **განსაკუთრებით საგანგაშო მდგომარეობაა საშინაო ვალთან დაკავშირებით,** რომელიც საგარეო ვალის უდიდეს წყაროებთან შედარებით ბევრად ძვირია და რომლის ხარჯვაზე კონტროლი ბევრად ნაკლებია. 2012 წელს საშინაო ვალი 1,2 მილიარდი ლარი იყო, ხოლო 2018 წლის აგვისტოს მდგომარეობით 3 მილიარდ ლარს გადააჭარბა. მთავრობა 2019 წელს 500 მილიონი ლარის საშინაო ვალის აღებას აპირებს. | 2013-2016 წლებში ვალის ზრდა მშპ-სთან მიმართებაში ძირითადად გამოწვეულია სავალუტო კურსის ცვლილებით და არა ნომინალურ გამოხატულებაში ვალის მოცულობის მნიშვნელოვანი ზრდით. აღსანიშნავია, რომ ვალის სახით მიღებული სახსრები მთლიანად გამოიყენება იმ ინფრასტრუქტურული პროექტების დასაფინანსებლად, რომელთა განხორციელება შესაძლებელს გახდის ქვეყნის სატრანზიტო და ტურისტული პოტენციალის გამოყენებას და შესაბამისად დააჩქარებს ეკონომიკურ ზრდას. მომდევნო 4 წლიან პერიოდში დაგეგმილია აღმოსავლეთ-დასავლეთის მაგისტრალის მშენებლობის დასრულება, ასევე ჩრდილოეთი-სამხრეთის კორიდორის გზების მშენებლობა-რეაბილიტაცია და სხვა ქვეყნისთვის უმნიშვნელოვანესი პროექტების განხორციელება.  საშუალოვადიან პერიოდში ვალი შემცირდება 40 პროცენტის ქვემოთ.  რაც შეეხება საშინო ვალის მომსახურების ხარჯებს, რომელიმე წელს შესაძლოა იგი უფრო ძვირი იყოს, თუმცა დაზღვეულია კურსის ცვლილებისაგან.  ვალის აღება მიმდინარეობს ვალის მართვის სტრატეგიის შესაბამისად, რაც მიზნად ისახავს როგორც მომსახურების ხარჯების მინიმიზაციიას, ასევე სავალუტო რისკების შემცირებას. |
| 2019 წლის სახელმწიფო ბიუჯეტის გეგმის მიხედვით, საქართველოს მთავრობა 1 513 ადამიანით ნაკლებს ასაქმებს, თუმცა შრომის ანაზღაურების პუნქტი 50 მლნ ლარით იზრდება (აღსანიშნავია, რომ მთლიანი შრომის ანაზღაურების პუნქტი 1,473 მილიარდ ლარს შეადგენს). ეს კი იმას ნიშნავს, რომ **არანაირ „ქამრების შემოჭერის“ პოლიტიკას ადგილი არ აქვს და პირიქით, უამრავი ჩინოვნიკი კვლავ გააგრძელებს ხელფასის** **გარდა, პრემიებისა და დანამატების დაუსაბუთებელ მიღებას.** | ნაერთი ბიუჯეტის მიმდინარე ხარჯები 2019 წლისთვის პროგნოზირებული მშპ-ს 22,8%-ის ფარგლებში (2016 წელს შეადგინა მშპ-ის 25,9%). აღნიშნული მაჩვენებელი წარმოადგენს 2017 წელს დაწყებული ფისკალური კონსოლიდაციის შედეგს, როდესაც მხოლოდ შრომის ანაზღაურების ნაწილში 100,0 მლნ ლარზე მეტი დაიზოგა.. ფისკალური კონსოლიდაცია მომდევნო წლებშიც გაგრძელდება. 2019 წელს შრომის ანაზღაურების ფონდი მშპ-თან მიმართეაბში პირველად ჩამოდის 4%-ზე დაბალ ნიშნულზე (3.9%). ხარჯების შემცირების პარალელურად საშულოვადიან პროგნოზში გათვალისწინებულია საპენსიო გასაცემელების, სოციალური დახმარებებისა და ჯანდაცვის პროგრამებისათვის, ასევე დაგროვებით საპენსიო სქემის თანადაფინანსებისათვის წლიურად მშპ-ის 9%-მდე.  გარდა ხარჯების შემცირების ტენდენციისა, საშუალოვადიანი პროგნოზი ითვალისწინებს დეფიციტის შემცირება მშპ-ის 2.5%-მდე (IMF-თან არსებული პროგრამის მეთოდოლოგიით), იმ პირობებში როდესაც ინფრასტრუქტურის დაფინანსებისათვის წლიურად გათვალისწინებული იქნება მშპ-ის 8%-9%.  რაც შეეხება საშტატო რიცხოვნობის შემცირებას, როგორც მოგეხსენებათ, 2018 წლიდან ძალაში შევიდა „საჯარო დაწესებულებებში შრომის ანაზღაურების შესახებ“ საქართველოს კანონი, რომლის ფარგლებშიც შეიზღუდა პრემია/დანამატების და მოწესრიგდა თანამდებობრივი სარგოები. აღნიშნულმა მათ შორის გამოიწვია საშტატო განრიგების შემცირება ხარჯზე. 2019 წლის ნაეთრი ბიუჯეტის 10 თვის მონაცემების მიხედვით შრომის ანაზღაურების ფონდი ნომინალურ გამოხატულებაშიც კი არ არის გაზრდილი 2018 წელთან შედარებით, ამასთან სახელმწიფო ბიუჯეტში 70 მლნ ლარამდე შემცირებული 10 თვეში გაცემული პრემია/დანამატი |
| იმ დროს როცა ქვეყანაში იზრდება ფასები, იზრდება სიღარიბე, მთავრობა კვლავ არ აპირებს მოსახლეობის ყველაზე მოწყვლადი ფენისთვის-პენსიონერებისთვის პენსიის 50 ლარით ზრდას. ევროპული საქართველოს კრიტიკის ფონზე მთავრობამ გადაწყვიტა 20 ლარით გაეზარდა პენსია, რაც ძალიან მცირე თანხაა და მთლიანად არასაკმარისია იმისთვის, რომ პენსიონერებმა რაიმე შეღავათი იგრძნონ.  საქართველოში 742 ათასი ასაკით პენსიონერი და 125 ათაში შეზღუდული შესაძლებლობის მქონე პირია. მათთვის პენსიის 50 ლარით გაზრდას სჭირდება დაახლოებით 520 მილიონი ლარი. იგივე პრობლემაა, როდესაც ამ გაჭირვების ჟამს მთავრობა უარს ამბობს სოციალური დახმარებების მიმღებთა რაოდენობის გაზრდაზე და პირიქით ამცირებს მათ რიცხვს.  დასაქმებისა და სიმდიდრის ზრდის პირობებში, რაც მთავრობის მიერ ჩვენს მიერ შეთავაზებული ეკონომიკური პოლიტიკის პირობებში იქნებოდა, სოციალური დახმარებების ზრდის აუცილებლობა არც დადგებოდა, თუმცა დღეს სახეზეა დაბალი ეკონომიკური ზრდის, მაღალი ინფლაცია და მაღალი უმუშევრობა. ასეთ პირობებში გარდაუვლად მნიშვნელობანია პენსიი 50 ლარით ზრდა და სოციალური დახმარების მიმღებთა რაოდენობაბის ზრდა ბიუჯეტის ჩადებულ უამრავი არაეფექტიანი პროექტის ხარჯვაზე. | 2019 წლის ბიუჯეტის პროექტი ითვალისწინებს ასაკით პენსიონერთა პენსიის ზრადას 20 ლარით, რაც დაიგეგმა 2018-2021 წლების ბიუჯეტების შემუშავების დროს, 2017 წლის დეკემბერში. არნიშნული მიმართულებით გათვალისწინებულია დამატებით 200 მლნ ლარი. ზრდა ასევე გათვალისწინებულია 2020 წელსაც, რისი გათვალისწინებითაც ჯამში პენსიებზე 2018 წელტან შედარებით დაიხარჯება 400,0 მლნ ლარით მეტი.  ბიუჯეტის გადამუშავებულ ვარიანტში დამატებით 70,0 მლნ ლარამდეა გათვალისწინებული სოციალურად დაუცველი ბავშვების დახმარებებისათვის.  რაც შეეხება პენსიის ზრდისთვის 2019 წელს 520,0 მლნ ლარის მოძიებას, აღნიშნული შეუძლებელია არსებული საგადასახადო პოლიტიკი ფარგლებში. ამასთან, უმცირესობის სხდომაზე გამოთქმული წინადადებების მიუხედავად დასკვნაში წარმოდგენილი არ არის 2019 წლის ბიუჯეტით გათვალისწინებული კონკრეტული პროგრამები, რომელთა შემცირებას ან საერთოდ გაუქმებას ფიქრობს უმცირესობა. |
| „ევროპული საქართველოსთვის“ სრულიად მიუღებელია, რომ პენსიის თუნდაც 20 ლარიანი მატება არ ეხება მნიშვნელოვნად გამოხატული (ე.წ. II ჯგუფის) შეზღუდული შესაძლებლობის მქონე პირებს, რისთვისაც 20 მლნ ლარია საჭირო |
| **2019 წლის ბიუჯეტის პროექტში არ არის ასახული ოკუპირებული ტერიტორიებიდან იძულებით გადაადგილებულ პირთათვის დახმარების ზრდა.** 10 მილიონი ლარით მეტია გამოყოფილი ამ ადამიანებისთვის ინფრასტრუქტურის მშენებლობაზე, რაც ინფრასტრუქტურის სამინისტროს ბიუჯეტში დევს, ხოლო ოკუპირებული ტეიტორიებიდან დევნილთა, შრომის, ჯანმრთელობისა და სოციალური დაცვის პროგრამების მართვის დაფინანსება მცირედით იზრდება. „ევროპული საქართველოს„ აზრით ეს რიცხვი არასაკმარისია და მოცემული საკითხი საჭიროებს მიზნობრივი სოციალური დახმარებებისთვის დამატებით თანხებს. კერძოდ, დევნილთა დახმარების 75 ლარით ზრდას, რაც დამატებით 75 მილიონი ლარის მიმართვას ნიშნავს დევნილთა დასახმარებლად. |
| 2017 წელს მთავრობამ გადადგა ნაბიჯი ჯანდაცვის მიზნობრივი პოლიტიკისკენ, თუმცა გაუაზრებლად და არასწორად, რასაც მილიონამდე მოქალაქისთვის ჯანდაცვის პაკეტის გაუარესება მოჰყვა, მაგრამ არ მოჰყოლია საყოველთაო ჯანდაცვის პროგრამისთვის გამოყოფილი თანხების უფრო ეფექტური და მიზნობრივ ჯგუფებზე ორიენტირებული ხარჯვა. **2019 წელსაც საყოველთაო ჯანდაცვის პროგრამის ბიუჯეტი 50 მლნ ლარით იზრდება და 754 მილიონ ლარს აღწევს, თუმცა რაიმე ხელშესახები შედეგი ან ზრდას არ ექნება.**  საყოველთაო ჯანდაცვის პროგრამისთვის გამოყოფილი თანხების უფრო ეფექტური ხარჯვა ამ პროგრამების სადაზღვევო კომპანიების მიერ ადმინისტრირების პირობებშია შესაძლებელი, რაც დაზოგავდა არა მხოლოდ საბიუჯეტო სახსრებს, არამედ გააიაფებდა ჯანმრთელობის დაზღვევის კერძო პაკეტებს ბაზარზე (უკანასკნელი 5 წლის განმავლობაში ჯანმრთელობის დაზღვევა 36,3%-ით გაძვირდა) და უფრო ხელმისაწვდომს გახდიდა მათ იმ ჯფუგებისთვის, რომლებსაც 2017 წელს ან საერთოდ ჩაუკეტა საყოველთაო ჯანდაცვაზე ხელმისაწვდომობა ან მნიშვნელოვნად გაუუარესა იგი.  საყოველთაო ჯანდაცვის პროგრამიდან თანხები არასწორი ხარჯვაა იმის მიზეზი, რომ 2013-2017 წლებში, საჭმლის მომნელებელი სისტემის პრეპარატები 63,8%-ით, ვიტამინები 57,5%-ით, ანთების საწინააღმდეგო პრეპარატები 42%-ით გაძვირდა. უკანასკნელი სამი წლის განმავლობაში ფასებმა ტკივილგამაყუჩებელ პრეპარატებზე მოიმატა 60,2%-ით, ხოლო ანტიბიოტიკებზე-49,1%-ით. ფასების მატება დღემდე გრძელდება. ასეთ პირობებში **„ქრონიკული დაავადებების სამკურნალო მედიკამენტებით უზრუნველყოფის პროგრამა“ პრობლემაზე რეაგირების არასაკმარის ნაბიჯად მიგვაჩნია.** | მუდმივად ხორციელდება საყოველთაო ჯანდაცვის პროგრამის მექანიზმების დახვეწაზე მუშაობა და კვლავაც გაგრძელდება. ამ მიმართულებით უმნიშვნელოვანესია ჯანდაცვის სამინისტროს მიერ დაწყებული DRG-ის სრულყოფილი დანერგვა, რაც მნიშვნელოვანდ გააუმჯობესებს ხარჯვის ეფექტურობას.  რაც შეეხება ქორნიკული დაავადებების სამკურნალო მედიკამენტებით უზრუნვლეყოფის ნაწილში მნიშნველოვანი ცვლილებები განხორციელდა მიმდინე წელს როგორც ბენეფიციართა წრის, ისე მედიკამენტების სპექტრის გაფართოების კუთხით. 2019 წელს მხოლოდ ამ მიმართულებით 20 მლნ ლარია გამოყოფილი. |
| ყოველწლიურად „ქართული ოცნება“ ინფრასტუქტურლი პროექტების განხორციელებას ასახელებს მიზეზად, რის გამოც უარს ამბობს, სოციალური დახმარების ან დევნილთა შემწეობის ზრდაზე. ამ პროექტების განხორციელების ტემპი კი კვლავ დაბალია და საფუძველს აცლის ამ არგუმენტს. მაგალითად: 2018 წელს საქართველოს ბიუჯეტით 1,3 მლრდ ლარია გზებზე გამოყოფილი. აქედან,8 თვეში მხოლოდ 370 მლნ ლარია ათვისებული. დარჩენილ 4 თვეში უნდა მორცეს თითქმის 3-ჯერ მეტის ანუ 930 მლნ ლარის ათვისება. ეს კი არათუ ძალიან რთულია, არამედ შეიძლება დამაზინებელიც იყოს, რამდენადაც ბიუჯეტის არათანაბარი ხარჯვა განსაკუთრებით ურტყამს ლარის კურსს, რაც თანმდევი ფასების ზრდით ურტყამს ყველა მოქალაქის, განსაკუთრებით კი გაჭირვებული ადამიანების ჯიბესა და კეთილდღეობას. | მიმდინარე წლის 10 თვის ხარჯვა თანაბარზომიერებით ხასიათდება და პროფიციტულია და მითუმეტეს ვერ მოახდენდა გავლენას ვალუტის კურსზე. გასათვალისწინებელია, რომ აღმოსავლეთ-დასავლეთის ჩქაროსნული მაგისტრალის რიკოთის მონაკვეთის მშენებლობის დაწყებიდან გამომდინარე ინფრასტრუქტურული პროექტების ხარჯის მნიშნველოვანი ნაწილი მე-4 კვარტალშია გათვალისწინებული.  იმ ფაქტის გათვალისწინებით, რომ კაპიტალური პროექტების ათვისებაში სხვადასხვა ობიექტური გარემოებებიდან გამომდინარე პროექტების ნაწილის განხორციელება გადაინაცვლებს 2019 და შემდეგ წლებში, ასევე საგადასახადო შემოსავლები გადაჭარბებით სრულდება საქართველოს მთავრობა გეგმავს საარჩევნო პროცესის დასრულების შემდგომ ცვლილებები შეიტანოს 2018 წლის სახელმწიფო ბიუჯეტის პროექტში და შეამციროს იმ პროექტების ასიგნებები, რომელთაც ათვისება მიმდინარე წელს ვერ ხორციელდება. ზემოაღნიშნული ცვლილების შედეგად მიმდინარე წლის დეფიციტი მშპ-ის 2,3%-მდე შემცირდება, ნაცვლად თავადპირველი გეგმით გათვალისწინებული 2.8%-ისა.  ამასთან გასათვალისწინებელია, რომ ინფრასტრუქტურული პროექტების უდიდესი ნაწილი, მათ შორის მე-4 კვარტალში ასათვისებელი პროგრამები ფინანსდება დონორის რესურსით (უცხოურ ვალუტაში), რაც გამორიცხავს მის უარყოფით გავლენას გაცვლით კურსზე. |
| 2019 წელს ბიუჯეტში დაგეგმილია 1.965 მილიარდი ლარის დახარჯვა ინფრასტრუქტურის სამინისტროზე, აქედან 1.06 მილიარდი ლარი-სესხის ხარჯზე. ხოლო მთლიან კაპიტალურ პროექტებზე 3,6 მლრდ ლარზე მეტია გამოყოფილი. აუცილებელია აღინიშნოს, რომ ტენდერის გარეშე საბიუჯეტო თანხების ხარჯვა, განსაკუთრებით ინფრასტრუქტურის სფეროში უკვე გახდა საერთაშორისო ორგანიზაციების კრიტიკის საგანი, ვფიქრობთ ამ სფეროში თანხების გამჭვირვალეს ხარჯვის შემთხვევაში, გაცილებით მაღალი იქნებოდა ეფექტურობა და ქვეყანას მოუწევდა ნაკლები ვალის აღება. | როგორც შენიშვნაშიც არის ასახული ინფრასტრუქტურის სამინისტროს ბიუჯეტის უდიდესი ნაწილი დონორების მიერ გამოყოფილი თანხებია და აღნიშნული თანხების თანადაფინანსება. აღნიშნული რეურსების ფარგლებში შეუძლებელია ტენდერების გარეშე ხელშეკრულებების გაფორმება, მეტიც პროექტების უმრავლესობაზე ცხადდება საერთაშორისო ტენდერები შესაბამისი დონორი შესყიდვების წესების მიხედვით და ყველა ტენდერში უზრუნველყოფილია სრული გამჭირვალობა. |
| მთავრობა კვლავ აგრძელებს ფულის გლანგვას არაეფექტიან პროგრამებში. 2019 წლის ბიუჯეტში კვლავ ჩადებულია უამრავი ეკონომიკურად გაუმართლებელი პროქეტი. უკანასკნელწ ლებში დაახლოებით 500 მილიონი ლარი დაიხარჯა. არაეფექტიან მაგალითების სახით, გთავაზობთ რამდენიმეს:   * ქართულ ჩაიზე 2016 წელს 3,5 მილიონი ლარი იყო გამოყოფილი, რომელიც 2017 წლის ბიუჯეტში 0,4 მილიონ ლარამდე დავიდა, 2018 წელს კვლავ ზრდა იყო დაგეგმილი 0,9 მილიონ ლარამდე, ხოლო 2019 წელ 0,5 მილიონი ლარია. ეს მიუთითებს მთავრობის ჩამოუყალიბებელ პოზიციაზე და უუნარობაზე უარი თქვას უყაირათო ხარჯვაზე; * აგროპროექტებზე, სადაც შედის „დანერგე მომავალი“, „შეღავათიანი აგროკრედიტი, აგროდაზღვევა და ეკონომიკურად გაუმართლებელი სხვა პროგრამები, 70 მნლ ლარია გამოყოფილი. ცნობისათვის 2017 წელს აგროსექტორში კლება 2,7% იყო, ხოლო 2018 წლის პირველ 6 თვეში სექტორი განაგრძობს შემცირებას. ამ სავალალო მაჩვენებლების მიუხედავას, 2019 წელს მოცემულ პროგრამებისთვის კვლავ მილიონობით ლარია გამოყოფილი;   ეს მაგალითები ნათელი ილუსტრაციაა, როგორ ამახინჯებს მტავრობა ეკონომიკურ სტიმულებს, ხელს უშლის ქვეყნის სწრაფ განვითარებას და ფლანგავს ჩვენი ქვეყნის ისედაც მწირ რესურსებს. | სამწუხაროდ, ოპოზიცია მუდმივად თანხის ფლანგვას უწოდებს სოფლის მეურნეობის განვითარების მიზნით გაწეულ ხარჯებს. არსებული პროგრამების ეფექტურობაზე და მათ მოსალოდნელ შედეგებზე მსჯელობა იყო შესაბამის კომიტეტზე განხილვის დროს და მომავალშიც შესაძლებელია თითოეულ პროგრამაზე მსჯელობა. აღსანიშნავია, რომ სოფლის მეურნეობის სექტორში მიმართულ თანხებს ვერ ექნება მყისიერი ეფექტი და შესაბამისად შედეგების დანახვაც გრძელვადიან პერიოდში ეტაპობრივად იქნება შესაძლებელი. |
| 2019 წლის ბიუჯეტის მიხედვით, სუსის დაფინანსება კვლავ 10 მილიონი ლარით იზრდება და ჯამში საქართველოს გადასახადის გადამხდელებს 134 მილიონი ლარი უჯდება პოლიტიკური რეპრესიის მანქანის შენახვა. | სახელმწიფო უსაფრთხოების სამსახური (რომელიც პოლიციის ნაწილს წარმოადგენდა 2015 წლამდე) შინაგან საქმეთა სამინისტროსთან ერთად წარმოადგენს ქვეყნის უსაფრთხოებისთვის მნიშვნელოვან ორგანიზაციას და შესაბამისად გამოყოფილი თანხები ხმარდება ქვეყნის უსაფრთხოებას და არა რომელიმე პოლიტიკური ჯგუფის მიზნებს. |

# **ინფორმაცია საქართველოს 2019 წლის სახელმწიფო ბიუჯეტის შესახებ“ საქართველოს კანონის პროექტზე სახელმწიფო აუდიტის სამსახურის რეკომენდაციების გათვალისწინების თაობაზე**

| **რეკომენდაცია** | **რეკომენდაციის გათვალისწინების შესაძლებლობა** |
| --- | --- |
| ბიუჯეტის კანონპროექტზე თანდართულია „საშუალოვადიანი პროგნოზების შედარებითი ანალიზის“ დოკუმენტი, სადაც წარმოდგენილია მაკროეკონომიკური პროგნოზების ცვლილებების ანალიზი წინა პერიოდთან მიმართებაში, რაც დადებითად უნდა შეფასდეს. თუმცა, აღსანიშნავია, რომ რიგი მაკროეკონომიკური პარამეტრების შემთხვევაში დოკუმენტი არ მოიცავს საკმარის ახსნა-განმარტებებს კორექტირებების გამომწვევი ეკონომიკური ფაქტორების შესახებ. რამდენადაც მაკროეკონომიკური ინდიკატორების საპროგნოზო მაჩვენებლების რეალისტურობას მნიშვნელოვანი გავლენა აქვს ფისკალურ პარამეტრებზე, მნიშვნელოვანია ბიუჯეტის კანონის პროექტი ამ მიმართულებით მოიცავდეს დეტალურ მიზეზ-შედეგობრივ ანალიზს. | საქართველოს ფინანსთა სამინისტრო მაკროეკონომიკურ პროგნოზირებისთვის იყენებს მოდელს, რომელიც წარმოადგენს განტოლებათა სისტემას. მოდელს აქვს საწყისი და საბოლოო ცვლადები. საპროგნოზო პერიოდის გაანგარიშების გაკეთებამდე საჭიროა გასული პერიოდის ფაქტიური სტატისტიკური მაჩვენებლებისა და საწყისი მონაცემების შეტანა. მოდელით იანგარიშება საბოლოო ცლადების საპროგნოზო მნიშვნელობები, რომლებზეც ბუნებრივია გავლენას ახდენს საწყისი ცვლადების დაშვებები და გასული პერიოდის ფაქტიური სტატისტიკური მონაცემების ცვლილება. პროგნოზების შედარების დოკუმენტში აღნიშნულია, რომ სხვაობები წინა პერიდის პროგნოზებთან გამოწვეულია გასული პერიოდის საპროგნოზო სტატისტიკური მაჩვენებლების ფაქტიურისგან აცდენის და საწყისი მაჩენებლების კორექტირების გამო. მაგალითად 2018 წლის ნომინალური მშპ-ს საპროგნოზო მნიშვნელობაზე გავლენა იქონია იმან, რომ 2017 წლის მშპ, ნაცვლად პროგნოზირებული 37,515.5 მლნ ლარისა, ფაქტიურად იყო 38,042.2 მლნ ლარი. როგორც შესაბამის ცხრილშია მოცემული, ცვლილება განიცადა 2018 წლის რეალური მშპ-ს ზრდისა და მშპ-ს დეფლატორის მოსალოდნელმა მაჩვენებლებმაც. ბუნებრივია უნდა შეცვლილიყო 2018 წლის ნომინალური მშპ-ს პროგნოზიც. როგორც შესაბამის ცხრილშია მოცემული, ნომინალური მშპ-ს ახალი პროგნოზი შეადგემს 41,741.8 მლნ ლარს. აღსანიშნავია რომ, 2017 წლის ფაქტიური ნომინალური მშპ-ს გადახრა საპროგნოზო მნიშვნელობისგან მხოლოდ 1.4 პროცენტია, რაც მიუთითებს პროგნოზის საკმარისად მაღალ სიზუსტეზე. მსგავსი პრონციპი ვრცელდება სხვა ეკონომიკური მაჩვენებლების პროგნოზებზეც, თუმცა კავშირები ყოველთვის არ არის ასეთი მარტივი. ეკონომიკური მაჩვენებლები ზოგჯერ წარმოადგენენ სხვადასხვა საწისი და საბოლოო ცლადების ფუნქციებს. წარმოდგენილ დოკუმენტში მოცემულია ინფორმაცია, როგორც საწყისი ცვლადების, ისე საბოლოო მაჩვენებლების ცვლილების შესახებ. თუ შენიშვნის ავტორებს სურვილი აქვთ რომელიმე დამატებითი ინდიკატორის დოკუმენტში აისახოს, საქართველოს ფინანსთა სამინისტრო მზად არის გაითვალისწინოს იგი, თუმცა მოთხოვნილი ინდიკატორი მოცემული უნდა იყოს სამინისტროს მაკროეკონომიკური პროგნოზების ცხრილებში.  საჯარო ფინანსების მართვის რეფორმის ფარგლებში საქართველოს მთავრობა ეტაპობრივად ახორცილებეს მის მიერ წლიური ბიუჯეტის კანონის პროექტის პაკეტში წარმოდგენილი ინფორმაციის სრულყოფას, მათ შორის, მიმდინარე წელს გაძლიერდა საშუალოვადიანი პროგნოზების ანალიზის ნაწილი. ამ მიმართულებით მუშაობა კვლავაც გაგრძელდება და სამომავლოდ გაღრმავდება შესაბამისი ანალიზის მასშტაბიც და გაუმჯობესდება ხარისხიც. |
| სავალუტო ფონდის რეკომენდაციის მიხედვით, ორგანული კანონით განსაზღვრული გადასახდელების არსებული 30%-იანი ზღვარი უმჯობესია ჩანაცვლდეს ხარჯების ნომინალური ზღვრებით ძირითადი მონაცემებისა და მიმართულებების დოკუმენტში (BDD). „ეკონომიკური თავისუფლების შესახებ“ საქართველოს ორგანული კანონის ცვლილების პროექტში ამოღებულია გადასახდელების არსებული წესი, თუმცა, ალტერნატიული ვარიანტი წარმოდგენილი არ არის. BDD-ის, როგორც ფისკალური წესის ეფექტურ ინსტრუმენტად გამოყენებისა და მისი საშუალებით ხარჯების ლიმიტირებისათვის, საჭიროა დაგეგმვის პროცესისა და შესაბამისად - დოკუმენტში წარმოდგენილი მაჩვენებლების ხარისხობრივი გაუმჯობესება. | საერთაშორისო სავალუტო ფონდის მიერ ცალსახად რეკომენდაცია იქნა გაცემული, რომ ხარჯების წესი დღეს არსებული რედაქციით - მშპ-თან მიმართებაში პროცენტულ გამოსახულებაში განსაზღვრული ზედა ზღვარი პროციკლურია და ამ სახით შენარჩუნება არამიზანშეწონილია. საერთაშორისო სავალუტო ფონდის (IMF) მიერ, ტექნიკური დახმარების ფარგლებში შემუშავებული იქნა ალტერნატიული ვერსიებიც, იმ შემთხვევაში თუ ხარჯების წესის შევინარჩუნებდით.  ხარჯების შემოთავაზებული წესი, რომელიც ითვალისწინებს ხარჯების ნომინალურ გამოხატულებაში შეზღუდვას საშუალოვადიანი გეგმის ფარგლებში, დაგეგმილი შემდგომი დეცენტრალიზაციის პირობებში არამიზანშეწონილია, ვინაიდან ყოველწლიურად ცენტრალური ხელისუფლების მიერ მუნიციპალიტეტებისათვის ზღვრების დადგენა ეწინააღმდეგება თვითმმართველობის ძირითად პრინციპებს.  გასათვალისწინებელია, რომ საქართველოს კანონმდებლობა ინარჩუნებს და გარკვეულწილად ამკაცრებს დეფიციტის და ვალის წესს, ასევე პრაქტიკულად შეზღუდულია გადასახადების გაზრდა და შესაბამისად ხარჯების წესის შენარჩუნება მიზანშეწონილად აღარ ჩაითვალა. აღსანიშნავია, რომ კანონპროექტის საბოლოო ვარიანტი შეთანხმებულია საერთაშორისო სავალუტო ფონდთან. |
| საყურადღებოა, რომ კანონპროექტის განმარტებითი ბარათის მიხედვით, ბიუჯეტის ძირითადი პარამეტრების შემუშავებისას გათვალისწინებულია IMF-თან არსებული პროგრამის პრინციპები, რაც გულისხმობს ბიუჯეტის დეფიციტის ეტაპობრივ შემცირებას. თუმცა, BDD-ზე თანდართული ძირითადი ეკონომიკური და ფინანსური ინდიკატორების დოკუმენტის მიხედვით, საშუალოვადიან პერიოდში ერთიანი ბიუჯეტის დეფიციტის მნიშვნელოვანი შემცირება პროგნოზირებული არ არის. | დასაზუსტებელია რა იგულისხმება დეფიციტის მნიშვნელოვან შემცირებაში. საერთაშორისო სავალუტო ფონდთან (IMF) პროგრამის მოლაპარაკების დროს, პროგრამით გათვალისწინებული დეფიციტი 2017 წლისათვის 3,8%-ს აღწევდა, წარმოდგენილი პროექტით 2019 წლის ბიუჯეტის დეფიციტი მშპ-ს 2.6%-მდე (IMF-ის პროგრამის გათვალისწინებული წესით) მცირდება, ხოლო მომდევნო პერიოდში შემცირებულია 2.5%-მდე.  ბიუჯეტის 2,5 პროცენტიანი დეფიციტი სრულად შესაბამისობაშია ფისკალურ სტაბილურობასთან და წარმოადგენს ვალის მასტაბილიზებელ ნიშნულს. |
| ორგანული კანონის პროექტს ემატება შემდეგი მუხლი: „განათლების სისტემის რეფორმის განხორციელებასთან დაკავშირებით, 2025 წლამდე, ერთჯერადად, არაუმეტეს 3 წლის ვადით, შესაძლებელია ერთიანი სახელმწიფო ბიუჯეტი დაიგეგმოს ორგანული კანონით განსაზღვრულ 3.0%-ზე უფრო მაღალი საბიუჯეტო დეფიციტით“. თუმცა, არც კანონის ცვლილების პროექტსა და არც 2019-2022 წლების BDD-ში წარმოდგენილი არ არის ინფორმაცია, თუ რა სახის რეფორმის გატარება იგეგმება განათლების სექტორის მიმართულებით და რა მასშტაბის რესურსებთან არის იგი დაკავშირებული. გასათვალისწინებელია ასევე ის ფაქტორიც, რომ ბიუჯეტის კანონპროექტზე თანდართული BDD-ის მიხედვით, განათლების, მეცნიერების, კულტურისა და სპორტის სამინისტროს ასიგნებები 2019-2022 წლების განმავლობაში მნიშვნელოვანი ზრდით არ ხასიათდება.  **მნიშვნელოვანია ორგანულ კანონში მსგავსი სახის გამონაკლისის ასახვის შემთხვევაში, დეტალურად იქნეს წარმოდგენილი ინფორმაცია მოსალოდნელი რეფორმის არსის, მის განსახორციელებლად საჭირო რესურსისა და დეფიციტის მაჩვენებელზე მისი შესაძლო ზეგავლენის შესახებ. ამასთან, ფისკალური მდგრადობის უზრუნველყოფისათვის, მიზანშეწონილია ამ შემთხვევისთვის განისაზღვროს ის მაქსიმალური ზღვარი, რომლითაც დასაშვებია დეფიციტის დადგენილ ლიმიტზე გადაჭარბება.** | საერთაშორისო სავალუტო ფონდთან კონსულტაციების შედეგად აღნიშნული გამონაკლისი ამოღებული იქნება კანონპროექტიდან.  განათლების რეფორმის კონცეფციის შემუშავების პარალელურად შემუშავდება რეფორმის განხორციელებისათვის საჭირო ხარჯთაღრიცხვა, რაც მოსალოდენელია, რომ გავლენას მოახდენს დეფიციტის მაჩვენებელზე, თუმცა ამ მიზნით გამონაკლისის დაშვების შესაძლებლობა კანონში აღარ აისახება. |
| **მიუხედავად იმისა, რომ განმარტების ცვლილება პოზიტიურია, 2019 წლის ბიუჯეტის კანონპროექტში მოცემული ვალის ნაშთი სრულად არ მოიცავს ორგანული კანონის შემოთავაზებული რედაქციით განსაზღვრულ კომპონენტებს.** კერძოდ, როგორც ზემოთ მოცემული ცხრილიდან ჩანს, ბიუჯეტის კანონის პროექტით წარმოდგენილ მთავრობის ვალში არ არის ასახული მუნიციპალიტეტების, სსიპ-ებისა და „საჯარო და კერძო პარტნიორობის შესახებ“ საქართველოს კანონის საფუძველზე აღებული ვალდებულებების მიმდინარე ღირებულება და იგი წარმოადგენს მხოლოდ ცენტრალური მთავრობის ვალს. ამ ეტაპზე არ არსებობს ვალის ერთიანი, სრულყოფილი ბაზა, რომლითაც მოხდებოდა შეფასება თუ რა გავლენას მოახდენდა მათი დამატება მთავრობის ვალის მშპ-თან ფარდობის მაჩვენებელზე. | გასათვალისწინებელია, რომ მუნიციპალიტეტების მიერ აღებული ვალი, როგორც წესი წარმოადგენს სახელმწიფო ბიუჯეტიდან გადასესხებას და შესაბამისად ასახულია წარმოდგენილ ინფორმაციაში (კონსოლიდირებულია). სსიპების მიერ სესსხის აღებაც, ისევე როგორც მუნიციპალიტეტების მიერ საჭიროებს საქართველოს ფინანსთა სამინისტროს თანხმობას და მსგავსი ტიპი სესხები მინიმალურია. მიუხედავად იმისა, რომ საქართველოს ფინანსთა სამინისტრო ინფორმირებულია აღებული სესხის შესახებ, საქართველოს ფინანსთა სამინისტროს გეგმავს შექმნას აღრიხვისა და მონიტროინგის სისტემა, თუმცა არსებული ინფორმაციით მსგავსი ტიპის სესხების ნაშთი მინიმალურია და მათი მოცულობა ვერ იქონიებს მნიშვნელოვან გავლენას მთავრობის ვალის მთლიან მაჩვენებელზე.  იმ შემთხვევაში, თუ სახელმწიფო წილობრივი მონაწილეობით შექმნილი საწარმოებისა და სახელმწიფოს მიერ დაფუძნებული სხვა იურიდიული პირების სასესხო ვალდებულებებზე არ არის გაცემული სახელმწიფო გარანტია, აღნიშნული ვალდებულებები ვერ იქნება ასახული სახელმწიფო ვალის პორტფელში.  ორგანული კანონის პროექტის თანახმად ვალის ლიმიტში ასევე ასახული უნდა იყოს “საჯარო და კერძო თანამშრომლობის შესახებ” საქართველოს კანონის საფუძველზე გაფორმებული PPP ხელშეკრულებების ფარგლებში აღებული ვალდებულებები. საერთაშორისო სავალუტო ფონდთან ერთად მიმდინარეობს მუშაობა შესაბამის მეთოდოლოგიის შემუშვებაზე, თუმცა აღსანიშნავია, რომ აღნიშნული კანონის საფუძველზე ამ ეტაპისთვის რაიმე ფინანსური ვალდებულება აღებული არ არის.  რაც შეეხება სახელმწიფო საწარმოებს, GFSM 2014 კლასიფიკაციის შესაბამისად იგეგმება სახელმწიფო საწარმოების კლასიფიცირება მათი ეკონომიკური აქტივობის მიხედვით, რათა სწორად იქნეს განსაზღვრული სახელმწიფო საწარმოებისთვის სახელმწიფო ბიუჯეტიდან სახსრების მიღების მიზნობრიობა და მიზანშეწონილობა. |
| **ორგანული კანონის შემოთავაზებული რედაქციით წარმოდგენილი მთავრობის ვალი არ მოიცავს იმ სახელმწიფო საწარმოების ვალს, რომლებიც GFSM 2014-ის მიხედვით უნდა დაკლასიფიცირდნენ როგორც სამთავრობო სექტორი.** საქართველოს მთავრობის N2737 განკარგულების მიხედვით, ფინანსთა მინისტრის მიერ დამტკიცებულ კომისიას უნდა შეეფასებინა და დაეკლასიფიცირებინა სახელმწიფო საწარმოები და 2018 წლის 30 ივნისამდე შესაბამისი დასკვნები წარედგინა ფინანსთა სამინისტროსათვის. თუმცა, ამ დრომდე აღნიშნული ტიპის ანალიზი არ ჩატარებულა და შესაბამისად, რთულდება დადგენა თუ რომელი საწარმოების ვალის ასახვა უნდა მოხდეს მთავრობის ვალში. |
| მიუხედავად ვალის განმარტებაში განხორციელებული პოზიტიური ცვლილებებისა, 2019 წლის ბიუჯეტის კანონპროექტში წარმოდგენილი ვალის ნაშთის მაჩვენებელი (42.2% მშპ-თან) სრულად არ მოიცავს შემოთავაზებული რედაქციით განსაზღვრულ კომპონენტებს. სამთავრობო სექტორის ვალის შესახებ სრულყოფილი ინფორმაციის წარდგენისა და მთავრობის ვალის მდგრადობის უზრუნველსაყოფად, მნიშვნელოვანია ფინანსთა სამინისტრომ ბიუჯეტის კანონპროექტის გადამუშავებულ ვარიანტში ასახოს ორგანული კანონის პროექტით განსაზღვრული ყველა კომპონენტი. ასევე მნიშვნელოვანია დროულად დასრულდეს სახელმწიფო საწარმოების დაკლასიფიცირება და სამთავრობო სექტორში მოხვედრილი საწარმოების ვალდებულებები გათვალისწინებულ იქნეს მთავრობის ვალის მოცულობაში; |
| ბიუჯეტის გადამუშავებულ ვარიანტში გათვალისწინებულ უნდა იქნეს შემდეგი საკითხები:   * მთავრობის ვალში „ეკონომიკური თავისუფლების შესახებ“ ორგანული კანონის პროექტით განსაზღვრული მუნიციპალიტეტების, სსიპ-ებისა და „საჯარო და კერძო პარტნიორობის შესახებ“ კანონის საფუძველზე აღებული ვალდებულებების მიმდინარე ღირებულება; * სახელმწიფო საწარმოების დაკლასიფიცირება და სამთავრობო სექტორში მოხვედრილი საწარმოების ვალდებულებების ასახვა მთავრობის ვალის მოცულობაში. |
| კანონის პროექტით შემოთავაზებული ცვლილებების მნიშვნელობიდან გამომდინარე, მიზანშეწონილია, ბიუჯეტის კანონპროექტზე თანდართულ საბიუჯეტო დოკუმენტაციაში მოხდეს ინფორმაციის წარმოდგენა დაკორექტირებული ფისკალური წესების შესაბამისად და წარმოდგენილი იქნეს ინფორმაცია ყველა იმ მაჩვენებლის ცვლილების შესახებ, რომლებზეც გავლენას მოახდენს აღნიშნული ცვლილებები. ეს, თავის მხრივ, დაინტერესებულ მხარეებს საშუალებას მისცემს მიიღონ დეტალური და ზუსტი ინფორმაცია ცვლილებების მასშტაბისა და დაგეგმილ პოლიტიკებზე მათი ზეგავლენის შესახებ. | „ეკონომიკური თავისუფლების შესახებ“ ორგანულ კანონში ცვლილების შეტანის შესახებ საქართველოს კანონის პროექტი ითვალისწინებს მკაფიო ვალდებულებას ფისკალური წესებით გათვალისწინებული პარამეტრები დაცული იქნეს როგორც გეგმიური, ისე ფაქტიური შესრულების მაჩვენებლებში. ამასთან საქართველოს საბიუჯეტო კოდექსში შესატანი ცვლილებების პროექტით განისაზღვრება, რომ წლიური ბიუჯეტის კანონში, ასევე მისი შესრულების ანგარიშგებაში წარმოდგენილი უნდა იქნეს ინფორმაცია ფისკალური წესებით განსაზღვრული პარამეტრების შესახებ.  წარმოდგენილ დოკუმენტაციაში ფისკალურ წესებთან დაკავშირებული ინფორმაცია სრულად შეესაბამება „ეკონომიკური თავისუფლების შესახებ“ ორგანული კანონის პროექტით მოთხოვნილ ვალდებულებებს. |
| „ეკონომიკური თავისუფლების შესახებ“ ორგანული კანონის მოქმედი რედაქცია არეგულირებს მხოლოდ მომავალი წლის ბიუჯეტის კანონის პროექტის გეგმური პარამეტრების შესაბამისობას დადგენილ ლიმიტებთან, თუმცა ღიად ტოვებს ფაქტობრივი მაჩვენებლების მიერ ზღვრების დარღვევისა და ანგარიშვალდებულების საკითხებს. შესაბამისად, ბიუჯეტის შესრულების ანგარიშებში არ ხდება ინფორმაციის წარმოდგენა ლიმიტების დარღვევის გამომწვევი მიზეზებისა და მაჩვენებლის ზღვრული ნორმის ფარგლებში დაბრუნებისათვის გასატარებელი შესაბამისი ღონისძიებების შესახებ. აღნიშნული საკითხის დარეგულირების მიზნით სახელმწიფო აუდიტის სამსახურის ბიუჯეტის შესრულების შესახებ მოხსენებებში გაცემულ იქნა შესაბამისი რეკომენდაცია. |
| IMF-ის რეკომენდაციით, საჭიროა ორგანული კანონით განისაზღვროს ფისკალური წესების პერიოდული გადახედვის ვალდებულება, რათა შენარჩუნებული იქნეს მათი რელევანტურობა და ქვემითუნარიანობა ფისკალური მიზნებისა და არსებული ეკონომიკური მდგომარეობის გათვალისწინებით. აღნიშნული რეკომენდაცია „ეკონომიკური თავისუფლების შესახებ“ ორგანული კანონის წარმოდგენილ პროექტში გათვალისწინებული არ არის. | IMF-ის განმარტებით, ფისკალური წესი წარმოადგენს ფისკალურ პოლიტიკაზე **გრძელვადიან** შეზღუდვას ფისკალურ აგრეგატებზე რაოდენობრივი ლიმიტების დაწესების საშუალებით (<https://www.imf.org/external/datamapper/fiscalrules/map/map.htm>). ფისკალური წესების გადახედვის საჭიროება დგება იმ შემთხვევაში, თუ ქვეყანა ეკონომიკური განვითარების სხვა სიმაღლეზე მოექცევა ან ექსტრემალურ ვითარებაში ჩავარდება.  საერთაშორისო სავალუტო ფონდის მიერ გაცემული იქნა რეკომენდაციები საერთაშორისო პრაქტიკის გათვალისწინებით, თუმცა მათ კონსულტაციების დროს შეთანხმდა, რომ საქართველოსთვის ამ ეტაპზე აუცილებლობას არ წარმოადგენს მსგავსი ვალდებულების გაჩენა კანონმდებლობით, მითუმეტეს რომ სირთულეებთან იქნება დაკავშირებული იმ კონკრეტული ვადის განსაზღვრა, რომლის ფარგლებშიც რელევანტური იქნებოდა კანონის განახლება. |
| ბიუჯეტის კანონის პროექტებზე თანდართული დოკუმენტი არ მოიცავს სახელმწიფო საწარმოებთან დაკავშირებული ფისკალური რისკების ანალიზს. | სახელმწიფო საწარმოების მიერ საქართველოს ფინანსთა სამინისტროში ფისკალური რისკების ანალიზის განხორციელების მიზნით ფინანსური ინფორმაციის წარმოდგენა არ არის დარეგულირებული სამართლებრივი აქტით. ამასთან, სამინისტრო განაგრძობს მუშაობას IMF-ის ტექნიკური მხარდაჭერის მისიასთან, სადაც განიხილება საკანონმდებლო/მარეგულირებელი ცვლილებების საჭიროება, რომლის საბოლოო მიზანი იქნება სახელმწიფო საწარმოების ფინანსური შედეგების გაუმჯობესება და კონტროლის მექანიზმების დახვეწა, მათგან მომდინარე ფისკალური რისკების დროული იდენტიფიცირება და მართვა.  ამ მომენტისთვის, საქართველოს ფინანსთა სამინისტრო ფისკალური რისკების ანალიზის დოკუმენტისთვის ინფორმაციას მოიპოვებს სახელმწიფო საწარმოების მაკონტროლებელი სამინისტროებისა და უწყებებისგან ოფიციალური კორესპონდენციით მოთხოვნის გზით.  აღსანიშნავია, რომ „ბუღალტრული აღრიცხვის, ანგარიშგებისა და აუდიტის შესახებ“ საქართველოს კანონის შესაბამისად I-III კატეგორიის საწარმოები ბუღალტრული აღრიცხვის, ანგარიშგებისა და აუდიტის ზედამხედველობის სამსახურს წარუდგენენ კანონით დადგენილი ფინანსურ ანგარიშგებას, მმართველობის ანგარიშგებას, სახელმწიფოს მიმართ განხორციელებულ გადახდების შესახებ ანგარიშგებას და კანონით გათვალისწინებულ შემთხვევებში აუდიტორული დასკვნას არაუგვიანეს საანგარიშგებო პერიოდის მომდევნო წლის 1 ოქტომბრისა. არსებული პრაქტიკით სახელმწიფო საწარმოების უმეტესობა მაქსიმალურად იყენებს კანონით დადგენილ ვადას და შესაბამისად ფისკალური რისკების დოკუმენტის მომზადებისთვის საჭირო ინფორმაციის ძირითადი ნაწილის შეგროვება ხორციელდება 1 ოქტომბრის შემდგომ პერიოდში, რაც თავის მხრივ შეუძლებელს ხდის სახელმწიფო ბიუჯეტის პროექტის პირველი და მეორე წარდგენებისთვის.  აღსანიშნავია, რომ მიმდინარე წლის 1-17 ნოემბრის პერიოდში დაგეგმილია IMF-ის ტექნიკური დახმარების მისიის ვიზიტი საქართველოში, რომელიც ძირითადად იმუშავებს:   * ფისკალური რისკების დოკუმენტის შედგენაზე; * რამდენიმე მსხვილი საწარმოს სენსიტიურობის, სცენარების ანალიზის მომზადებაზე; * სახელმწიფო საწარმოების ფინანსური ზედამხედველობის დახვეწის საკანონმდებლო ჩარჩოს კონცეფციის შემუშავებაზე; * საჯარო და კერძო თანამშრომლობების პროექტების საკანონმდებლო ჩარჩოს შემდგომ დახვეწასა და მსგავსი ტიპის პროექტების ზედა ზღვრის განსაზღვრის მეთოდოლოგიის შემუშავებაზე.   შესაბამისად, საქართველოს ფინანსთა სამინისტრო სახელმწიფო საწარმოებთან დაკავშირებულ ფისკალური რისკების ანალიზს მოამზადებს და წარადგენს სახელმწიფო ბიუჯეტის პროექტის მესამე წარდგენისას. |
| ბიუჯეტის კანონის პროექტზე თანდართული „ფისკალური სექტორის მაკროეკონომიკური რისკების ანალიზის“ დოკუმენტი არ მოიცავს სახელმწიფო საწარმოებთან, საჯარო და კერძო თანამშრომლობის პროექტებთან (PPP) და გარანტირებული შესყიდვის ხელშეკრულებებთან (PPA) დაკავშირებული ფისკალური რისკების ანალიზს. ფისკალური წნეხის სრულყოფილად შესაფასებლად, მიზანშეწონილია, მომზადდეს ფისკალური ანალიზის სრული დოკუმენტი ბიუჯეტის კანონის პროექტის მეორე წარდგენასთან ერთად, რაც უზრუნველყოფს ბიუჯეტის განხილვის/დაგეგმვის პროცესის სრულფასოვნად წარმართვასა და ბიუჯეტის კანონის საბოლოოო სახით ჩამოყალიბებას; | საქართველოს მთავრობის 2018 წლის 5 სექტემბრის N452 დადგენილების შესაბამისად დამტკიცდა სსიპ - „საჯარო და კერძო თანამშრომლობის სააგენტოს“ დებულება, ამ მომენტისთვის მიმდინარეობს სააგენტოს თანამშრომლებით დაკომპლექტების პროცესი. სააგენტო ვალდებულია შექმნას და მართოს მიმდინარე და დასრულებული საჯარო და კერძო თანამშრომლობის პროექტების მონაცემთა ბაზა. საქართველოს ფინანსთა სამინისტრო სააგენტოსთან და სხვა უფლებამოსილ ორგანოებთან თანამშრომლობით უზრუნველყოფს PPP პროექტების იდენტიფიცირებას და PPP/PPA ხელშეკრულებებიდან მომდინარე ფისკალური რისკების ანალიზის მომზადებას არაუგვიანეს ბიუჯეტის პროექტის III წარდგენისა.  ამასთან, აღსანიშნავია, რომ IMF-ის ტექნიკური მხარდაჭერის მისიის 1-17 ნოემბრის ვიზიტისას განხილული იქნება PPP პროექტებიდან მომდინარე ფისკალური რისკების შეფასება PFRAM-ის მოდელის გამოყენების გზით, რომელიც შემუშავებულია სავალუტო ფონდისა და მსოფლიო ბანკის ერთობლივი თანამშრომლობით. მოდელი მომხმარებელს საშუალებას აძლევს შეაფასოს PPP პროექტების გავლენა მაკრო-ფისკალურ მდგომარეობაზე - მათ შორის ბიუჯეტის დეფიციტზე, მთლიან და წმინდა ვალზე, მთავრობის პირობითი ვალდებულებების მოცულობაზე და განსაზღვრავს კრიტერიუმებს, რომლის გამოყენებით შესაძლებელია PPP-დან მომდინარე ფისკალური რისკების გამოვლენა, მათი შეფასება და განსაზღვროს რისკის შერბილების შესაძლო ზომების მიღება.  საქართველოს ფინანსთა სამინისტრო ფისკალური რისკების ანალიზის დოკუმენტის მომზადებას უზრუნველყოფს 2019 წლის სახელმწიფო ბიუჯეტის პროექტის III წარდგენისთვის. ამასთან, სამინისტრო განაგრძობს მუშაობას ფისკალური რისკების მართვის და რეპორტინგის შემდგომი დახვეწის მიმართულებით საერთაშორისოდ აღიარებული საუკეთესო პრაქტიკის/პარტნიორი საერთაშორისო საფინანსო ორგანიზაციების რეკომენდაციების გათვალისწინებით. |
| 2019 წლის ბიუჯეტის კანონის პროექტში 50 მლნ ლარით განისაზღვრა სსიპ-ების/ააიპ-ების მიერ სახელმწიფო ბიუჯეტში მისამართი თანხის პროგნოზირებული მოცულობა. თუ გავითვალისწინებთ სსიპ/ა(ა)იპ-ების მიერ 2019 წლისათვის დაგეგმილი შემოსავლების მოცულობას, მათ მიერ სახელმწიფო ბიუჯეტში მისამართი თანხების ოდენობა გადააჭარბებს 60 მლნ ლარს. საყურადღებოა ის ფაქტიც, რომ 2017 წელს სსიპ/ა(ა)იპ-ების მიერ სახელმწიფო ბიუჯეტში მიიმართა 61 მლნ ლარი, ხოლო 2018 წლის 6 თვის მდგომარეობით - 31 მლნ ლარი. | **გათვალისწინებულია**  ბიუჯეტის გადამუშავებულ ვერსიაში სსიპ-ებიდან მისაღები შემოსავლების საპროგონოზო მაჩვენებელი განისაზღვრება 60 მლნ ლარით. |
| უნდა აღინიშნოს, რომ პროცენტიდან მისაღები შემოსავლების საპროგნოზო მაჩვენებელი კონსერვატიულად არის დაგეგმილი. კერძოდ, ბიუჯეტის ნაშთის აუქციონის გზით კომერციული ბანკებში, დეპოზიტებზე განთავსებიდან 2019 წელს მისაღები საპროცენტო შემოსავლების მოცულობა 35 მლნ ლარით არის დაგეგმილი, მაშინ როდესაც 2018 წლის 8 თვეში ამ მუხლში უკვე მობილიზდა 43 მლნ ლარი; | ,,საქართველოს 2014 წლის სახელმწიფო ბიუჯეტის შესახებ“ საქართველოს კანონის 21–ე მუხლის, მე–8 პუნქტის, საქართველოს მთავრობის 2014 წლის 7 თებერვლის #176–ე განკარგულების, ,,საქართველოს 2015 წლის სახელმწიფო ბიუჯეტის შესახებ“ საქართველოს კანონის 20–მუხლის მე–7 პუნქტის და საქართველოს მთავრობის 2015 წლის 15 იანვრის #29–ე განკარგულების თანახმად, სახაზინო ობლიგაციების გამოშვებით მიღებული სახსრების კომერციულ ბანკებში ვადიანი დეპოზიტის სახით განთავსების შედეგად, 2018 წლის 8 თვეში მობილიზებულ იქნა 11,8 მლნ ლარი სახელმწიფო ბიუჯეტში. ხოლო, საქართველოს მთავრობის 2017 წლის 22 ივნისის #301–ე დადგენილების (,,სახელმწიფო ხაზინის განკარგულებაში არსებული ფულადი სახსრების განთავსების წესის დამტკიცების შესახებ’’) თანახმად, ხაზინის განკარგულებაში არსებული სახსრების კომერციულ ბანკებში ვადიანი დეპოზიტის სახით განთავსების შედეგად, 2018 წლის 8 თვეში მობილიზებულ იქნა 31,9 მლნ ლარი სახელმწიფო ბიუჯეტში. ამ მუხლით (აუქციონის გზით განთავსებებით) დაგეგმილია 35 მლნ ლარის მიღება 2019 წელს. ეს მაჩვენებელი შესაძლოა კონსერვატიულად გამოიყურებოდეს, თუმცა, აღსანიშნავია, რომ პროცენტების სახით მისაღები შემოსავლების მოცულობა ერთის მხრივ დამოკიდებულია თავისუფალი რესურსის მოცულობასთან და მეორეს მხრივ ეროვნული ბანის რეფინანსირების განაკვეთთან, რომელიც საბაზო ინფლაციის მაჩვენებლებიდან გამომდინარე შესაძლებელია შემცირდეს. |
| 2018 წლის განმავლობაში არ გამართულა „სახელმწიფო წილობრივი მონაწილეობით მოქმედი საწარმოების წმინდა მოგების განაწილებისა და გამოყენების შესახებ წინადადებების განხილვისა და გადაწყვეტილების მიღების მიზნით შექმნილი კომისიის“ (შემდგომში კომისია) სხდომა. აღნიშნული ფაქტისა და გასული წლების განმავლობაში დივიდენდების მობილიზების ტენდენციის გათვალისწინებით, გარკვეული რისკის ქვეშ დგება სახელმწიფო საწარმოებიდან მისაღები დივიდენდების გეგმის შესრულების საკითხი. | 2019 წელს სახელმწიფო წილობრივი მონაწილეობით მოქმედი საწარმოებიდან დივიდენდების სახით მისაღები შემოსავალი შეადგენს 1.0 მლნ ლარს, რაც დივიდენდების მთლიანი მოცულობის 1,6%-ია და მისი გეგმიურთან შედარებით ნაკლები შესრულება ვერ იქონიებს გავლენას ჯამური მაჩვენებლების შესრულებაზე. |
| გარკვეულ შემთხვევებში სხვაობა მიმდინარე წლის ათვისების ტენდენციასა და მომავალი წლის გეგმას შორის შესაძლებელია დაკავშირებული იყოს მთავრობის პრიორიტეტების ან/და სტრუქტურულ ცვლილებებსა და დისკრეციულ გადაწყვეტილებებთან. თუმცა, სახელმწიფო ბიუჯეტის გადასახდელების დაგეგმვისას, სხვა მიზეზებთან ერთად, მიზანშეწონილია, გათვალისწინებულ იქნეს გასული და მიმდინარე წლების შესრულების ტენდენციებიც, რათა დასაგეგმი საბიუჯეტო წლისთვის უზრუნველყოფილ იქნეს საბიუჯეტო სახსრების ეფექტიანი გამოყენება და დაგეგმილი ასიგნებების სრულად ათვისება. აქედან გამომდინარე, მნიშვნელოვანია გასული წლების განმავლობაში და მიმდინარე მდგომარეობით დაბალი ათვისების მქონე პროგრამების იდენტიფიცირება, ანალიზი და შეფასება, მითუმეტეს თუ მათი დაფინანსება 2019 წლისათვის იზრდება ან იგივე დონეზე ნარჩუნდება: | სხვადასხვა პროგრამის განხორციელებას განსხვავებული სპეციფიკა აქვს და მათი შესრულების ტენდენციებიც სხვადასხვა მიზეზებთანაა დაკავშირებული.  პროექტის მომზადების დროს გათვალისწინებულ იქნა პროგრამების მიმდინარე წლის ათვისების ტენდენციები, ასევე გაანალიზდა აუთვისებლობის მიზეზები და დაგეგმილი ცვლილებები, რის საფუძველზეც განხორციელდა მათი ასიგნებების დაგეგმვა. |
| 2019 წლის ბიუჯეტის კანონის პროექტი არ მოიცავს ინფორმაციას კონკრეტულ სსიპ/ა(ა)იპ-ებზე წლის განმავლობაში სახელმწიფო ბიუჯეტიდან გადასაცემი თანხების მოცულობის შესახებ. აქამდე არსებული პრაქტიკით, ბიუჯეტის კანონპროექტს თან ერთვოდა დოკუმენტი სსიპ/ა(ა)იპ-ების შესახებ, სადაც ინდივიდუალური საბიუჯეტო ორგანიზაციისათვის, სახელობით, წარმოდგენილი იყო ინფორმაცია მათ მიერ სახელმწიფო ბიუჯეტიდან მისაღები და კანონმდებლობით ნებადართული საკუთარი შემოსავლების/გადასახდელების შესახებ. წარმოდგენილი კანონპროექტის დანართში მოცემულია ცენტრალური ბიუჯეტის ბალანსისა და გადასახდელების შესახებ მონაცემები; ასევე - ინფორმაცია სსიპ/ა(ა)იპ-ების საკუთარი შემოსავლების/გადასახდელების შესახებ, თუმცა პროექტი არ მოიცავს თითოეული სსიპ/ა(ა)იპ-ის მიერ სახელმწიფო ბიუჯეტიდან მისაღები თანხების შესახებ მონაცემებს, რაც ართულებს მათ მიერ ჯამურად გამოსაყენებელი რესურსების ანალიზს. **საბიუჯეტო რესურსების მართვის გამჭვირვალობისა და ანგარიშვალდებულების ხარისხის უზრუნველყოფისათვის, მიზანშეწონილია, ბიუჯეტის კანონში წარმოდგენილი იყოს ინდივიდუალური სსიპ/ა(ა)იპ-ის გეგმური შემოსავლები და გადასახდელები მათი ფორმირების წყაროების მიხედვით.** | იმ ფაქტის გათვალისწინებით, რომ საჯარო სამართლის იურიდიული პირები წარმოადგენენ მსხვილი სახელმწიფო პროგრამების განმახორციელებლებს (მაგ: სახელმწიფო პენსიებისა და სოციალური დახმარებების გაცემა - სსიპ სოციალური მომსახურების საგენტო; ინფრასტრუქტურული პროექტების განხორციელება - სსიპ - მუნიციპალური განვითარების ფონდი; მეწარმეობის ხელშეწყობის პროგრამა - სსიპ - აწარმოე საქართველოში და სხვა), სირთულეს წარმოადგენდა სსიპების ოპერაციების სრულყოფილად წარმოდგენა იმგვარად, რომ ერთის მხრივ სრულად ასახულიყო ყველა ოპერაცია, ხოლო მეორეს მხრივ მსხვილი სახელმწიფო პროგრამების რესურსები არ ჩათვლილიყო სსიპების ოპერაციებად. აღნიშნულიდან გამომდინარე სახელმწიფო ბიუჯეტიდან მიღებული სახსრების ნაწილში ზოგიერთი მსხვილი პროგრამის განმახორციელებელ სსიპთან მიმართებაში ხდებოდა ასეთი პროგრამების ამორთვა. სახელმწიფო აუდიტის სამსახურის მიერ არაერთხელ გამახვილებულა ყურადღება სსიპებთან მიმართებაში არაერთგვაროვან პრაქტიკაზე. აღნიშნულის გათვალისწინებით მიზანშეწონილად ჩაითვალა სსიპების ოპერაციების შესახებ ინფორმაცია წარმოდგენილი იქნეს კანონმდებლობით ნებადართული შემოსავლების ნაწილში ინდივიდუალური ბალანსების სახით, ხოლო ვინაიდან სახელმწიფო ბიუჯეტის დაფინანსების ნაწილში სსიპებს არ აქვთ შემოსავლები და ასიგნების ფარგლებში ახორციელებენ პროგრამებს, ეს ნაწილი დაიფარება ცენტრალური ბიუჯეტის დანართის ფარგლებში.  სახელმწიფო აუდიტის შენიშვნის გათვალისწინებით ცენტრალური ბიუჯეტის დანართში ასახული იქნება პროგრამების/ქვეპროგრამების განმახორციელებლები. |
| საყურადღებოა, რომ წინა წლების მსგავსად, წარმოდგენილი ბიუჯეტის კანონის პროექტის მიხედვით, სახელმწიფოსა და მთავრობის ვალის მოცულობები მშპ-თან მიმართებაში ისევ გადააჭარბებს საქართველოს სოციალურ-ეკონომიკური განვითარების სტრატეგია „საქართველო 2020“-ით დადგენილ 40%-იან ნიშნულს. | საქართველოში მთავრობის ვალის ზედა ზღვარს ადგენს ორგანული კანონი „ეკონომიკური თავისუფლების შესახებ“, რომლის მიხედვითაც ვალი არ უნდა აღემატებოდეს მშპ-ს 60 პროცენტს. რაც შეეხება „საქართველო 2020“-ს, ეს არის სტრატეგიული დოკუმენტი, რომლის მიხედვითაც საქართველოს ეკონომიკისათვის ვალის ოპტიმალურ დონეს წარმოადგენს ვალის მოცულობა მშპ-ს 40 პროცენტამდე. 2015 წლიდან ვალის მნიშვნელოვანი ზრდა მოხდა ვალუტის კურსის ცვლილების გამო (დაახლოებით 7 პ.პ.), რის შემდეგაც დაწყებულია ფისკალური კონსოლიდაციის პროცესი და საშუალოვადიან პერიოდში მთავრობის ვალი ჩამოცდება მშპ-ს 40 პროცენტს. |
| სახელმწიფო ვალის ნაშთის მოცულობა 2019 წელს 1.8 მლრდ ლარით იზრდება 2018 წლის გეგმასთან შედარებით და 19.7 მლრდ ლარს უტოლდება. აღნიშნულ ზრდაში საგარეო ვალის ეფექტი 72%-ს შეადგენს და სავალუტო კურსის ცვლილება კვლავ რჩება სახელმწიფო ვალის პორტფელის მთავარ რისკ-ფაქტორად, რისი მაგალითიც არის 2018 წლის 31 აგვისტოს მდგომარეობით არსებული სახელმწიფოს ვალის ნაშთის 211 მლნ ლარით ზრდა ეროვნული ვალუტის გაუფასურების გამო;  მიზანშეწონილია, დამატებითი ყურადღება გამახვილდეს სავალუტო კურსის ცვლილების შედეგად გამოწვეული მოსალოდნელი უარყოფითი შედეგების მინიმიზაციაზე. აღნიშნული მიმართულებით ერთ-ერთ მიდგომად განიხილება სახელმწიფო ვალის პორტფელში საგარეო ვალის წილის შემცირება, რისთვისაც მნიშვნელოვანია ქვეყანაში არსებობდეს განვითარებული საშინაო საკრედიტო ბაზარი. მოცემული საკითხი განხილულ იქნა სახელმწიფო აუდიტის სამსახურის მიერ ჩატარებულ სახელმწიფო ვალის მართვის ეფექტიანობის აუდიტის ფარგლებში, რის შედეგადაც გაიცა შესაბამისი რეკომენდაციები. | წლის ბოლოს მიღებული იქნება სახელმწიფო ვალის მართვის სტრატეგიის დოკუმენტი, რომელიც სხვა საკითხებთან ერთად შეიცავს დაფინანსების საჭიროების ანალიზსაც და სავალუტო რისკების თემასაც. |
| კაპიტალის ბაზრის განვითარების ხელშეწყობისათვის 2016 წლის აპრილში მომზადდა „საქართველოს კაპიტალის ბაზრის განვითარების სტრატეგია“, რომელშიც წარმოდგენილი ერთ-ერთი რეკომენდაციის მიხედვით ჯერ კიდევ 2016 წლის დასაწყისში უნდა გამოქვეყნებულიყო სახელმწიფო ვალის მართვის სტრატეგია. თუმცა 2018 წლის 12 ოქტომბრის მდგომარეობით დოკუმენტი არ გამოქვეყნებულა. სახელმწიფო ვალის ეფექტიანი მართვისათვის, აუცილებელია ქვეყანას განსაზღვრული ჰქონდეს გრძელვადიანი დაფინანსების მიზნები, რომლის მიღწევის გზებიც ასახული უნდა იყოს ვალის მართვის სტრატეგიაში, რომელიც თავის მხრივ შესაბამისობაში იქნება სხვა პარალელურად მოქმედ სტრატეგიულ დოკუმენტებთან.  მიზანშეწონილია, შემუშავდეს და გამოქვეყნდეს სახელმწიფო ვალის მართვის სტრატეგიის დოკუმენტი, რომელშიც წარმოდგენილი იქნება მთავრობის ხედვა სახელმწიფო ვალის მართვასთან დაკავშირებით |
| მთავრობის ვალის მდგრადობის მოდელში წარმოდგენილი ცვლადებისა და შოკების რეალისტურობის უზრუნველსაყოფად, მნიშვნელოვანია, შემდეგი საკითხების გათვალისწინება:   * შესადარისობის უზრუნველყოფისთვის, ვალის მდგრადობის მოდელში წარმოდგენილი ცვლადები გაანგარიშებული უნდა იყოს ერთნაირ ბაზისზე. კერძოდ, მთავრობის ვალის ნაშთი უნდა მოიცავდეს მუნიციპალიტეტებისა და სსიპ-ების ვალდებულებებს, რამდენადაც მოდელის ერთ-ერთ ცვლადს წარმოადგენს ნაერთი ბიუჯეტის დეფიციტი. შესაბამისად, ზემოაღნიშნული ვალდებულებების დამატებით უნდა მოხდეს ვალის ნაშთის საწყისი დონის დაკორექტირება; * მოდელში წარმოდგენილი პირობითი ვალდებულებების მოცულობა, 453 მლნ ლარი, ემყარება 2017 წელს მომზადებულ ფისკალური რისკების ანალიზს, რომელიც არ წარმოადგენს ამჟამად ამ მიმართულებით მოსალოდნელი პირობითი ვალდებულების სრულყოფილ სურათს. შესაბამისად, რეალისტური სურათის მისაღებად, მნიშვნელოვანია განახლდეს სახელმწიფო საწარმოებისა და კერძო და საჯარო თანამშრომლობის ფარგლებში მოსალოდნელი პირობითი ვალდებულებების მაჩვენებელი კანონპროექტის შემდეგი წარდგენისათვის და მოხდეს აღნიშნული შოკის რეალიზების შემთხვევაში მოსალოდნელი სცენარის ხელახლა განხილვა. | სსიპების და მუნიციპალიტეტების ვალი, სახელმწიფო ბიუჯეტიდან გადასასხების გარეშე უმნიშვნელოა, თუმცა შემუშავებული იქნება მათი აღრიცვისა და მონისტორინგის სისტემა და გათვალისწინებული იქნება ეტაპობრივად.  რაც შეეხება ფისკალური რისკების ანალიზს, ბიუჯეტის ბოლო წარდგენისას წარმოდგენილი იქნება სახელმწიფო საწარმოებიდან გამომდინარე პირობითი ვალდებულებების ანალიზი |
| 2019 წლის სახელმწიფო ბიუჯეტის კანონის პროექტით დაფინანსება ეზრდება ისეთ საინვესტიციო პროექტებს (18), რომელთა შესრულების მდგომარება 2018 წლის 8 თვის მდგომარეობით 9 თვის გეგმასთან მიმართებაში 50%-ზე დაბალია. კრედიტის სახით გამოყოფილი სახსრების დაგვიანებით ათვისება ზრდის სესხის მომსახურების ხარჯებს2. 2018 წლის 8 თვის მდგომარეობით, ჯამურად გადახდილ იქნა 1.6 მლნ ლარის ოდენობის ვალდებულების გადასახადი (Commitment Fee);  განსაკუთრებით საყურადღებოა ისეთი პროექტები, რომელთა ფარგლებშიც საერთოდ არ მომხდარა თანხების ათვისება როგორც 2017, ასევე 2018 წლის განმავლობაში. კერძოდ, აღნიშნული პროექტებია:   * თბილისის საჯარო სკოლების რეაბილიტაცია და ენერგო ეფექტურობის გაზრდის პროექტი; * ბათუმის ავტობუსების პროექტი; * აჭარის მყარი ნარჩენების პროექტი და სხვა   მნიშვნელოვანია პროექტის განმახორციელებელმა უწყებებმა უზრუნველყონ გამოყოფილი სესხების დროული და ეფექტიანი ათვისება, ასევე, დამატებითი ყურადღება გაამახვილონ აღნიშნული პროექტების მომავალი წლის გეგმის განსაზღვრის პროცესში და გაითვალისწინონ პროექტების მიმდინარე შესრულების მდგომარეობა, რათა თავიდან იქნეს აცილებული სესხზე ვალდებულების გადასახადით გაწეული დამატებითი ხარჯებისა და დროში გაწელილი ან/და დაუსრულებელი პროექტების რაოდენობის ზრდა. | სხვადასხვა პროგრამის განხორციელებას განსხვავებული სპეციფიკა აქვს და მათი შესრულების ტენდენციებიც სხვადასხვა მიზეზებთანაა დაკავშირებული.  პროექტის მომზადების დროს გათვალისწინებულ იქნა პროგრამების მიმდინარე წლის ათვისების ტენდენციები, ასევე გაანალიზდა აუთვისებლობის მიზეზები და დაგეგმილი ცვლილებები,რის საფუძველზეც განხორციელდა მათი ასიგნებების დაგეგმვა.  ვალდებულების გადასახდელის დარიცხვა ხდება სესხის თანხის ხელმისაწვდომ, ასათვისებელ ნაწილზე და განაკვეთი არის განსხვავებული დონორის მიხედვით.  სესხის თანხის ათვისება დამოკიდებულია პროექტის განხორციელებაზე. საინვესტიციო პროექტების განხორციელებისათვის საშუალოდ 3-4 წელი არის განსაზღვრული. სასესხო ხელშეკრულება დონორთან ფორმდება სესხის მთლიან თანხაზე, თუმცა მისი ათვისება ხდება ეტაპობრივად, პროექტის განხორციელების შესაბამისად განსაზღვრული გრაფიკით. გრაფიკისაგან განსხვავებულ ოდენობაზე, მათ შორის იმ შემთხვევაშიც, როდესაც პროექტის ღირებულება ეკონომიის ხარჯზე ნაკლებია პროექტის საორიენტაციო ღირებულებასთან და შესაბამისად სესხის მთლიან მოცულობასთან მიმართებაში, აუთვისებელ ნაწილზე ხორციელდება მსგავსი დარიცხვები. |
| სახელმწიფო აუდიტის სამსახურის მთავარ რეკომენდაციად რჩება პროგრამული ბიუჯეტის დანერგვის პროცესთან დაკავშირებით სამოქმედო გეგმის შემუშავება, სადაც გაწერილი იქნება რეფორმის ფარგლებში განსახორციელებელი კონკრეტული აქტივობები შესაბამისი ვადებითა და პასუხისმგებელი უწყებებით. რეფორმის გაცხადებული მიზნობრივი ნიშნულების არსებობა გაზრდის ამ პროცესში ჩართული საჯარო უწყებების პასუხისმგებლობის ხარისხს და ამასთან, ხელს შეუწყობს რეფორმის მიმდინარეობის მონიტორინგს. ასევე, მნიშვნელოვანია გაგრძელდეს მუშაობა მხარჯავი დაწესებულებების საშუალოვადიან სამოქმედო გეგმებსა და პროგრამულ დანართში წარმოდგენილი ინფორმაციის სრულყოფისა და ხარისხობრივი გაუმჯობესების მიმართულებით. | პროგრამული ბიუჯეტირების გაუმჯობესება საჯარო ფინანსების რეფორმის ფარგლებში მიმდინარე მნიშვნელოვან რეფორმას წარმოადგენს. აღნიშნული საჯარო ფინანსების მართვის, საჯარო ადმინისტრირების რეფორმისა და სხვა სამოქმედო გეგმების ნაწილია და საქართველოს ფინანსთა სამინისტრო მუშაობს ამ მიმართულებით, მათ შორის დონორების მხარდაჭერით. 2018 წელს განახლდა პროგრამული ბიუჯეტის შედგენის მეთოდოლოგია. სახელმწიფო ბიუჯეტის ნაწილში მეთოდოლოგიაში ყურადღება გამახვილდა მხარჯავი დაწესებულებების მიერ საბიუჯეტო დოკუმენტაციის მომზადების პროცესში შიდა ფინანსური მართვისა და კონტროლის რეფორმის მნიშვნელობაზე და როლზე, როგორც დაწესებულებების შიგნით პროგრამული ბიუჯეტისა და საშუალოვადიანი სამოქმედო გეგმების მომზადების პროცესის სწორად და ეფექტიანად წარმართვის მექანიზმზე; მნიშვნელოვნად განახლდა პროგრამული ბიუჯეტის შედგენის მეთოდოლოგია ადგილობრივი თვითმმართველი ერთეულებისთვის.  პროგრამული ბიუჯეტირების გაუმჯობესების მიზნით GIZ-ის მხარდაჭერით საქართველოს ფინანსთა სამინისტროში მიმდინარე წელს დაიწყო 3 წლიანი პროექტი, რომელიც ითვალისწინებს, როგორც ტრენერების ტრენინგს, ასევე ტრენინგებს სხვადასხვა მიზნობრივი ჯგუფებისთვის, (სამინისტროების საფინანსო-ეკონომიკური სამსახურები და პოლიტიკის განმახორციელებელი დეპარტამენტები, პარლამენტი, აუდიტი), ასევე გათვალისწინებულია სხვა ქვეყნების საუკეთესო პრაქტიკის გაზიარება, რაც საბოლოო ჯამში ხელს შეუწყობს რეფორმის თანმიმდევრულ დანერგვას და უკეთესი შედეგის მიღწევას.  ამასთან, შესაძლებელია, რომ სახელმწიფო აუდიტის სამსახურთან კონსულტაციების გათვალისწინებით და მათი ჩართულობით მომზადდეს პროგრამული ბიუჯეტის დახვეწის სამოქმედო გეგმა. |

# **საქართველოს 2018 წლის ბიუჯეტის შესრულების მიმდინარეობის შესახებ მთავრობის ანგარიშზე სახელმწიფო აუდიტის სამსახურის რეკომენდაციები**

| **რეკომენდაცია** | **რეკომენდაციის გათვალისწინების შესაძლებლობა** |
| --- | --- |
| 9 თვის გეგმასთან მიმართებაში გადაჭარბებით სრულდება საგადასახადო შემოსავლების თითქმის ყველა კომპონენტი. მათ შორის, იმპორტის გადასახადიდან 8 თვეში მიღებულმა შემოსავლებმა 9 თვის გეგმის 117%, ხოლო წლიური გეგმის 84.8% შეადგინა, რაც თავდაპირველი საპროგნოზო მაჩვენებლის შედარებით პესიმისტურ დაგეგმვაზე მიუთითებს. | 2018 წლის იმპორტის გადასახადის საპროგნოზო მაჩვენებლის დაგეგმვისას გათვალისწინებული იყო, რომ ხელმოწერილ იქნა ჩინეთთან თავისუფალი ვაჭრობის ხელშეკრულება. აღნიშნულის გათვალისწინებით იმპორტის გადასახადი შემცირებით იყო დაგეგმილი, თუმცა ეფექტი მოსალოდნელზე ნაკლებია. ამასთან, წლის პირველ ნახევარში დაფიქსირდა იმპორტის მნიშვნელოვანი ზრდა, რისი გამოც იმპორტის გადასახადის საპროგნოზო მაჩვენებელი გადაჭარბებით სრულდება. |
| სახელმწიფოს წილობრივი მონაწილეობით შექმნილი საწარმოებიდან დივიდენდების მობილიზების საკითხი ისევ პრობლემატურია. 8 თვის მდგომარეობით, საწარმოებიდან ფაქტიურად მიღებული დივიდენდების მოცულობამ მხოლოდ 242 ათასი ლარი და წლიური გეგმის მხოლოდ 24.2% შეადგინა. საყურადღებოა, რომ მიმდინარე წლის განმავლობაში არ შეკრებილა დივიდენდების გამანაწილებელი კომისია. | სახელმწიფო წილობრივი მონაწილეობით მოქმედი საწარმოებიდან დივიდენდების სახით მისაღები შემოსავლები (1.0 მლნ ლარი) ბიუჯეტის მთლიანი შემოსავლების მხოლოდ 0.01 პროცენტია, ხოლო დივიდენდების მთლიანი გეგმის 1,6 პროცენტია. აქედან გამომდინარე, მიუხედავად იმისა, რომ სახელმწიფო საწარმოებიდან დივიდენდების სახით ფაქტიურად ჩარიცხული თანხები 8 თვის მდგომარეობით შეადგენს გეგმის 24 პროცენტს, ამ მაჩვენებლის შესრულების მდგომარეობა გავლენა ვერ ექნება ვერც დივიდენდების და მითუმეტეს ვერც ბიუჯეტის შემოსავლების მაჩვენებელზე. |
| საპროცენტო შემოსავლების სახით 8 თვის მდგომარეობით მობილიზებულია 65.9 მლნ ლარი, რაც 9 თვის გეგმის 130%-ს, ხოლო წლიური გეგმის 90.3%-ს შეადგენს. აღნიშნული განაპირობა ბიუჯეტის ნაშთის აუქციონის გზით კომერციულ ბანკებში, დეპოზიტებზე განთავსებიდან მიღებული საპროცენტო შემოსავლების გადაჭარბებით შესრულებამ. | საქართველოს მთავრობის 2017 წლის 22 ივნისის #301–ე დადგენილების (,,სახელმწიფო ხაზინის განკარგულებაში არსებული ფულადი სახსრების განთავსების წესის დამტკიცების შესახებ’’) თანახმად, ხაზინის განკარგულებაში არსებული სახსრების კომერციულ ბანკებში ვადიანი დეპოზიტის სახით განთავსების შედეგად, 2018 წლის 8 თვეში მობილიზებულ იქნა 31.9 მლნ ლარი სახელმწიფო ბიუჯეტში.  აღნიშული მოცულობა წლის ბოლოსთვის იქნება 50 მლნ ლარის ფარგლებში. შესაბამისად, დაგეგმილი მაჩვენებელი (25 მლნ ლარი) გადაჭარბებით იქნება შესრულებული. გადაჭარბება მნიშვნელოვანწილად გამოწვეულია წლის განმავლობაში მიღებული პოზიტიური ეკონომიკური პარამეტრებით და შედეგად დამატებითი შემოსავლების მობილიზებით. |
| საბიუჯეტო ორგანიზაციების ჭრილში ვლინდება ბიუჯეტის დაგეგმვისა და შესრულების პროცესში არსებული ხარვეზები, რაც გამოიხატება (ა) წლის განმავლობაში განხორციელებული დაუგეგმავი ღონისძიებების, (ბ) ხარჯთაღრიცხვის ცვლილებებისა და (გ) დაბალი ათვისების მქონე პროგრამებისა და ქვეპროგრამების არსებობაში; | საქართველოს საბიუჯეტო კოდექსი განსაზღვრავს გადანაწილების წესს და ზღვარს (5% პროგრამებს შორის). აღნიშნული წესი არეგულირებს გადატანის შესაძლებლობას მხარჯავი დაწესებულების შიგნით არსებულ პროგრამებს/ქვეპროგრამებს და კლასიფიკაციის მუხლებს შორის. მხარჯავი დაწესებულების მთლიანი ასიგნების 5%-ით იზღუდება პროგრამებს შორის ცვლილების შესაძლებლობა. საქართველოს კანონმდებლობა არ ითვალისწინებს შეზღუდვას დაზუსტებების სიხშირისა და პერიოდულობის შესახებ, შესაბამისად ხარჯთაღრიცხვების დაზუსტება ხორციელდება საქართველოს კანონმდებლობით დადგენილი წესით.  აღნიშნული საკითხის დარეგულირებისთვის მნიშვნელოვანია პროგრამული ბიუჯეტირების დახვეწა და შედეგზე ორიენტირებულ მართვაზე გადასვლა. ასევე, მნიშვნელოვანია შიდა ფინანსური კონტროლის რეფორმის დანერგვა და დახვეწა მხარჯავ დაწესებულებებში, რათა დაინერგოს პროგრამების/ქვეპროგრამების სწორი მონიტორინგი და შეფასების მექანიზმები, რაც თავის მხრივ, ბიუჯეტის უკეთესი დაგეგმვის გარანტია იქნება.  თავისთავად ბიუჯეტის პროგრამებს შორის ცვლილებების მეტად შეზღუდვა შედეგის მომტანი ნაკლებად იქნება, მუშაობა მიმდინარეობს აღმასრულებელი ხელისუფლების, ისე მაკონტროლებლი ორგანოების მხრიდან რათა სრულყოფილად დაინერგოს შედეგებზე ორინტირებული ბიუჯეტირება.  გასათვალისწინებელია, რომ მიმდინარე წელს გამოქვეყნდა PEFA მეთოდოლოგიით, ახალი ვალიდირებული შეფასება და ყველა ინდიკატორი, რომელიც ეხება გეგმების დაზუსტების სიხშირესა და მასშტაბებს შეფასებულია **უმაღლესი “A” ქულით.** |
| გარკვეული პროგრამები/ქვეპროგრამები ათვისების დაბალი მაჩვენებლით ხასიათდება როგორც ბიუჯეტის კანონით დამტკიცებულ, ასევე დაზუსტებულ გეგმასთან მიმართებაშიც. მათი ნაწილის შემთხვევაში, ასიგნებები საერთოდ არ იქნა ათვისებული, რაც წლის ბოლომდე ამ პროგრამებისათვის გამოყოფილი დაფინანსების სრულად გამოყენებას ეჭქვეშ აყენებს. 9 თვის დაზუსტებულ გეგმასთან მიმართებაში, 8 თვის შესრულების მაჩვენებელი 60%-ზე ნაკლებია 17 პროგრამის და 138 ქვეპროგრამის შემთხვევაში; | ცხრილი #6 - ში წარმოდგენილი პროგრამები თავისი შინაარსიდან გამომიდნარე სხვდასხვა ხასიათისაა და აუთვისებლობის მიზეზებიც სხვადასხვა ობიექტური ფაქტორებით აიხსენება. წარმოდგენილი ცხრილი მოიცავს როგორც ინფრასტრუქტურულ პროექტებს, ასევე სხვა მიმდინარე პროექტებს, რომელთა ნაწილიც ფინანსდება საბიუჯეტო სახსრებით, ხოლო ნაწილი დონორების, სახსრებით მათ შორის პირდაპირი ჩარიცხვევის გზით. ცხრილში წარმოდგენილი პროგრამების ბიუჯეტების ჯამი შეადგენს 2018 წლის გადასახადელების 2.5%-ს. მიუხედავად იმისა რომ საქართველოს ფინანსთა სამინისტროს და საქართველოს მთავრობა განაგრძობს მუშაობას თანაბარზომიერი ხარჯვის პრაქტიკის დამკვიდრებისთვის, 2-3%-ის ფარგლებში პროგრამების ათვისების ცდომილების ალბათობის გამორიცხვა პრაქტიკულად შეუძლებელია. |
| ბიუჯეტის კანონის პროექტზე თანდართული „2018 წლის სახელმწიფო ბიუჯეტის შესრულების მიმდინარეობის შესახებ“ მთავრობის მოხსენების ძირითად დანიშნულებას წარმოადგენს ბიუჯეტის მიმდინარე ტენდენციების ანალიზი და შესრულების პროცესში არსებული გადახრების გამომწვევი მიზეზების იდენტიფიცირება, რამაც შესაძლოა გავლენა მოახდინოს მომავალი წლის ბიუჯეტის დაგეგმვის პროცესზე. შესაბამისად, მიზანშეწონილია წარმოდგენილი მოხსენება მოიცავდეს მეტ ინფორმაციას და მიზეზ-შედეგობრივ ანალიზს, რათა დაინტერესებულ მხარეებს შესაძლებლობა მიეცეთ მომავალი წლის ბიუჯეტის დაგეგმვა მოახდინონ ინფორმირებული გადაწყვეტილებების საფუძველზე | ბიუჯეტის კანონის პროექტზე თანდართული დანართი ბიუჯეტის შესრულების მიმდინარეობის შესახებ ემსახურება ბიუჯეტის მიმდინარე ტენდენციების ზოგად ანალიზს. დაწვრილებითი ინფორმაცია ბიუჯეტის შესრულების მიმდინარეობის შესახებ განთავსებულია ფინანსთა სამინისტოს ვებ-გვერდზე კვარტალური შესრულების ანგარიშებში, რომელიც ყოველი კვარტლის დასრულების შემდგომ იგზავნება საქართველოს პარლამენტში, ასევე სახელმწიფო ხაზინის მიერ საქართველოს პარლამენტში იგზავნება და სამინისტროს ვებ-გვერდზე განთავსებულია ბიუჯეტის შესრულებასთან დაკავშირებული ყოველთვიური დეტალური ინფორმაია. |
| თუ გავითვალისწინებთ გასული წლების ტენდენციებს, გადასახდელების ათვისება ბოლო 4 თვის განმავლობაში თანაბარზომიერად არ მიმდინარეობს და მკვეთრად იზრდება დეკემბერში. აღნიშნული კი ქმნის წლის ბოლოს აუთვისებელი საბიუჯეტო რესურსების არაეფექტიანად და არამიზნობრივად გახარჯვის რისკს. უნდა აღინიშნოს, რომ ანალოგიურ მდგომარეობას ჰქონდა ადგილი 2017 წლის 8 თვეშიც, როდესაც ბოლო 4 თვის გადასახდელების მოსალოდნელი საშუალოთვიური ათვისების მაჩვენებელი 10.5%-ით აჭარბებდა პირველი რვა თვის ფაქტობრივი გადასახდელების საშუალო მაჩვენებელს, თუმცა დეკემბერში ათვისებული რესურსის მოცულობამ წინა 11 თვის საშუალო მაჩვენებელს 93%-ით გადააჭარბა. იმის გათვალისწინებით, რომ მიმდინარე წლის 8 თვის ათვისების ტენდენციები წინა წლების შესაბამისი პერიოდის მსგავსია (იხ. დიაგრამა 3), ხოლო შესრულების მაჩვენებელი შედარებით დაბალია, 2018 წლის ბოლოს მოსალოდნელია გადასახდელების ათვისების უფრო მასშტაბური ზრდა, წინა თვეების საშუალო მაჩვენებელთან შედარებით. ფისკალური წლის განმავლობაში საბიუჯეტო სახსრების არათანაბარზომიერი ათვისების ტენდენციები განსაკუთრებით თვალსაჩინოდ ვლინდება ცალკეული პროგრამების ჭრილში. კერძოდ, იმ შემთხვევაში თუ თითოეული პროგრამის ფარგლებში ბიუჯეტის კანონით გამოყოფილი ასიგნებები ფისკალური წლის დასრულებამდე სრულად იქნება ათვისებული, დარჩენილი ოთხი თვის ათვისების საშუალოთვიური მაჩვენებელი 46 პროგრამისთვის, რვა თვის საშუალოთვიურ მაჩვენებელს 1.5-ჯერ, ხოლო 31 პროგრამის შემთხვევაში 2-ჯერ გადააჭარბებს. სახელმწიფო აუდიტის სამსახურის შეფასებით, საჭიროა ყურადღება გამახვილდეს როგორც მხარჯავი დაწესებულებების, ისე მაკოორდინირებელი უწყების მხრიდან მსგავსი ტენდენციის მქონე პროგრამების/ქვეპროგრამების ასიგნებების დროულ და თანაბარზომიერ ათვისებაზე, რათა თავიდან იქნეს აცილებული გასული წლების მსგავსად საბიუჯეტო წლის ბოლოს ასიგნებების მასშტაბური ათვისების ტენდენცია. წლის ბოლოს აუთვისებელი რესურსების დიდი მოულობით ხარჯვა, როგორც გასული წლების პრაქტიკამ გვიჩვენა, ქმნის საბიუჯეტო რესურსების არაეფექტიანად და არამიზნობრივად გახარჯვის რისკს. | მიმდინარე წლის 10 თვის ხარჯვა თანაბარზომიერებით ხასიათდება და პროფიციტულია. გასათვალისწინებელია, რომ აღმოსავლეთ-დასავლეთის ჩქაროსნული მაგისტრალის რიკოთის მონაკვეთის მშენებლობის დაწყებიდან გამომდინარე ინფრასტრუქტურული პროექტების ხარჯის მნიშნველოვანი ნაწილი მე-4 კვარტალშია გათვალისწინებული.  იმ ფაქტის გათვალისწინებით, რომ კაპიტალური პროექტების ათვისებაში სხვადასხვა ობიექტური გარემოებებიდან გამომდინარე პროექტების ნაწილის განხორციელება გადაინაცვლებს 2019 და შემდეგ წლებში, ასევე საგადასახადო შემოსავლები გადაჭარბებით სრულდება საქართველოს მთავრობა გეგმავს საარჩევნო პროცესის დასრულების შემდგომ ცვლილებები შეიტანოს 2018 წლის სახელმწიფო ბიუჯეტშიდა შეამციროს იმ პროექტების ასიგნებები, რომელთაც ათვისება მიმდინარე წელს ვერ ხორციელდება. ზემოაღნიშნული ცვლილების შედეგად მიმდინარე წლის დეფიციტი მშპ-ის 2,3%-მდე შემცირდება, ნაცვლად თავადპირველი გეგმით გათვალისწინებული 2.8%-ისა.  რაც შეეხება ზოგადად გასული თვეების ხარჯვის საშუალო მაჩვენებლის შედარებას წლის ბოლო თვეებთან, ვფიქრობთ არასწორია, ვინაიდან ხშირ შემთხვევებში სწორედ წლის ბოლოა ხელშეკრულებების მიხედვით შესასრულებელი სამუშაოებისა და საქონლის მიწოდების და შესაბამისად თანხის ანაზღაურების ვადად. აუდიტის სამსახურის შემთხვევაშიც 10 თვეში გაწეული საშუალო ხარჯთან შედარებით ბოლო 2 თვეში ორჯერ მეტი თანხა არის გასაწევი, რაც რა თქმა უნდა არ ნიშნავს რომ მათი გახარჯვა არაეფექტურას მოხდება. |
| **მხარჯავი დაწესებულებები** |  |
| რიგ შემთხვევებში საბიუჯეტო ორგანიზაციების მიერ ადგილი აქვს რესურსების მობილიზებას ისეთი ღონისძიებების/პროექტების დასაფინანსებლად, რომელთა სათანადო დაგეგმვის შემთხვევაში, შესაძლებელი იქნებოდა ასიგნებების ბიუჯეტის დაგეგმვის ეტაპზე გათვალისწინება. აღსანიშნავია ის ფაქტიც, რომ მსგავსი გადანაწილებები რიგ შემთხვევებში ხორციელდება საბიუჯეტო წლის დასაწყისშივე, რაც დაგეგმვის პროცესში არსებულ ხარვეზებზე მიუთითებს | საქართველოს საბიუჯეტო კოდექსი განსაზღვრავს გადანაწილების წესს და ზღვარს (5% პროგრამებს შორის). აღნიშნული წესი არეგულირებს გადატანის შესაძლებლობას მხარჯავი დაწესებულების შიგნით არსებულ პროგრამებს/ქვეპროგრამებს და კლასიფიკაციის მუხლებს შორის. მხარჯავი დაწესებულების მთლიანი ასიგნების 5%-ით იზღუდება პროგრამებს შორის ცვლილების შესაძლებლობა. საქართველოს კანონმდებლობა არ ითვალისწინებს შეზღუდვას დაზუსტებების სიხშირისა და პერიოდულობის შესახებ, შესაბამისად ხარჯთაღრიცხვების დაზუსტება ხორციელდება საქართველოს კანონმდებლობით დადგენილი წესით.  აღნიშნული საკითხის დარეგულირებისთვის მნიშვნელოვანია პროგრამული ბიუჯეტირების დახვეწა და შედეგზე ორიენტირებულ მართვაზე გადასვლა. ასევე, მნიშვნელოვანია შიდა ფინანსური კონტროლის რეფორმის დანერგვა და დახვეწა მხარჯავ დაწესებულებებში, რათა დაინერგოს პროგრამების/ქვეპროგრამების სწორი მონიტორინგი და შეფასების მექანიზმები, რაც თავის მხრივ, ბიუჯეტის უკეთესი დაგეგმვის გარანტია იქნება.  თავისთავად ბიუჯეტის პროგრამებს შორის ცვლილებების მეტად შეზღუდვა შედეგის მომტანი ნაკლებად იქნება, მუშაობა მიმდინარეობს აღმასრულებელი ხელისუფლების, ისე მაკონტროლებლი ორგანოების მხრიდან რათა სრულყოფილად დაინერგოს შედეგებზე ორინტირებული ბიუჯეტირება.  გასათვალისწინებელია, რომ მიმდინარე წელს გამოქვეყნდა PEFA მეთოდოლოგიით, ახალი ვალიდირებული შეფასება და ყველა ინდიკატორი, რომელიც ეხება გეგმების დაზუსტების სიხშირესა და მასშტაბებს შეფასებულია უმაღლესი - “A” ქულით. |
| ზოგიერთი საბიუჯეტო ორგანიზაციის შემთხვევაში, ადგილი აქვს პროგრამების/ ქვეპროგრამებისა ან ცალკეულ საბიუჯეტო კლასიფიკაციის მუხლების ფარგლებში ჭარბი ოდენობით რესურსის დაგეგმვას ან/და წლის განმავლობაში აუთვისებელი საბიუჯეტო სახსრების გადანაწილებას სხვადასხვა პროგრამებზე/ქვეპროგრამებზე |
| გარკვეულ შემთხვევებში, ადგილი აქვს თანხების გადანაწილებას ისეთი ღონისძიებების/პროექტების დასაფინანსებლად, რომლებიც საერთოდ არ იყო გათვალისწინებული ბიუჯეტის კანონით და მათი განხორციელება წლის განმავლობაში გადაწყდა |
| ბიუჯეტის კანონით განსაზღვრული ზოგიერთი პროგრამის/ქვეპროგრამის ფარგლებში, 2018 წლის 8 თვის განმავლობაში ასიგნებები საერთოდ არ იქნა ათვისებული, რაც წლის ბოლომდე ამ პროგრამებისათვის გამოყოფილი დაფინანსების სრულად გამოყენებას ეჭქვეშ აყენებს |
| გარკვეული პროგრამები/ქვეპროგრამები ათვისების დაბალი მაჩვენებლით ხასიათდებიან როგორც ბიუჯეტის კანონით დამტკიცებულ, ასევე დაზუსტებულ გეგმასთან მიმართებაში. ჯამურად, 9 თვის დაზუსტებულ გეგმასთან მიმართებაში, 8 თვის ათვისების მაჩვენებელი 60%-ზე ნაკლებია 17 პროგრამის და 138 ქვეპროგრამისთვის |
| საკრედიტო რესურსის სახით მობილიზებული სახსრების დროული ათვისება განსაკუთრებით მნიშვნელოვანია ისეთი ტიპის სესხებისათვის, რომლებიც ითვალისწინებს ვალდებულების გადასახადის (Commitment fee) გადახდას კრედიტის აუთვისებელ ნაწილზე, რადგან პროექტის დაგვიანებით განხორციელება იწვევს კრედიტის მომსახურების ხარჯების ზრდას. | ვალდებულების გადასახდელის დარიცხვა ხდება სესხის თანხის ხელმისაწვდომ, ასათვისებელ ნაწილზე და განაკვეთი არის განსხვავებული დონორის მიხედვით.  სესხის თანხის ათვისება დამოკიდებულია პროექტის განხორციელებაზე. საინვესტიციო პროექტების განხორციელებისათვის საშუალოდ 3-4 წელი არის განსაზღვრული. სასესხო ხელშეკრულება დონორთან ფორმდება სესხის მთლიან თანხაზე, თუმცა მისი ათვისება ხდება ეტაპობრივად, პროექტის განხორციელების შესაბამისად განსაზღვრული გრაფიკით. გრაფიკისაგან განსხვავებულ ოდენობაზე, მათ შორის იმ შემთხვევაშიც, როდესაც პროექტის ღირებულება ეკონომიის ხარჯზე ნაკლებია პროექტის საორიენტაციო ღირებულებასთან და შესაბამისად სესხის მთლიან მოცულობასთან მიმართებაში, აუთვისებელ ნაწილზე ხორციელდება მსგავსი დარიცხვები, |
| **საერთო-სახელმწიფოებრივი მნიშვნელობის გადასახდელები** |  |
| 2018 წლის 8 თვის მდგომარეობით, ათვისების დაბალი მაჩვენებლით ხასიათდებიან მაღალმთიანი დასახლებების განვითარების ფონდი, რეგიონებში განსახორციელებელი პროექტების ფონდი და „დაგროვებითი საპენსიო სქემის თანადაფინანსების“ პროგრამა, შესაბამისად, 6%, 26% და 0% შესრულებით | საქართველოს პარლამენტის მიერ შესაბამისი კანონმდებლობის მიღების შედეგად, დაგროვებითი საპენსიო სქემა ამოქმედდება 2019 წლის 1 იანვრიდან, შესაბამისად ამ მიმართულებით გათვალისწინებული სახსრების ათვისებაში გეგმა შეიცვალა და სახსრების წლის ბოლოს განთავსდება შესაბამის ანგარიშზე.  რაც შეეხება საინვესტიციო ინფრასტრუქტურული პროექტების ათვისებას, აღნიშნული სახსრების გამოყოფა წლის დასაწყისში აუცილებელი შესაბამისი სატენდერო პროცედურების დასაწყებად, ხოლო ფაქტიური შესრულება და ათვისება შესაბამისი მიღება-ჩაბარებების გაფორმების შემდეგ ხორციელდება (საავანსო გადახდების გარდა), შესაბამისად ამ სახსრების შესრულება ძირითად წლის მეორე ნახევარში ხორციელდება.  ამასთანს საქართველოს რეგიონული განვითარებისა და ინფრასტრუქტურის სამინისტროსთან ერთად გრძელდება მუშაობა ამ მიმართულებით პროცესების მეტი ეფექტურობის უზრუნველსაყოფად. |
| **სარეზერვო ფონდები** |  |
| საკანონმდებლო დონეზე სარეზერვო ფონდების განმარტების ზოგადი ხასიათიდან გამომდინარე, გასული წლების მსგავსად, მიმდინარე წლის განმავლობაშიც ადგილი აქვს სახსრების მიმართვას ისეთი გადასახდელების დასაფინანსებლად, რომლებიც სისტემატურ ხასიათს ატარებენ და სათანადოდ დაგეგმვის შემთხვევაში შესაძლებელი იქნებოდა მათი გათვალისწინება შესაბამისი მხარჯავი დაწესებულებების ასიგნებებში ბიუჯეტის დაგეგმვის ეტაპზე. აღნიშნული ტიპის ღონისძიებებზე მთავრობის სარეზერვო ფონდიდან გაწეული ხარჯების ჯამურმა ოდენობამ 2018 წლის 8 თვის განმავლობაში 5 მლნ ლარი და ფონდის მთლიანი ფაქტიური ხარჯის 22% შეადგინა. ცხრილში წარმოდგენილია ის ღონისძიებები, რომელთა დასაფინანსებლადაც მთავრობის სარეზერვო ფონდიდან გამოიყო თანხები, როგორც 2017, ასევე გასული წლების განმავლობაშიც. აღსანიშნავია, რომ ზოგიერთ შემთხვევაში, თანხების გამოყოფა ხდებოდა სისტემატურად - ყოველწლიურად, ბოლო 5 წლის განმავლობაში (გვ 22) | საქართველოს საბიუჯეტო კოდექსის მოქმედი რედაქციის თანახმად სარეზერვო ფონდების მოცულობა არ უნდა აღემატებოდეს წლიური ბიუჯეტით გათვალისწინებული ასიგნების მთლიანი ოდენობის 2%-ს. სარეზერვო ფონდების ხარჯვა აღნიშნულ ზღვარს არ აღემატება.  საქართველოს მთავრობის განკარგულების პროექტს, რომლის საფუძველზეც ხორციელდება სარეზერვო ფონდებიდან თანხის გამოყოფა, ყოველთვის თან ახლავს განმარტებითი ბარათი, სადაც დეტალურადაა აღწერილი თანხის გამოყოფის აუცილებლობა და მიზნობრიობა. გადაწყვეტილების მიღება კი ხორციელდება საქართველოს მთავრობის მიერ.  წლის განმავლობაში წარმოქმნილი გამოწვევების ფონზე, ზოგ შემთხვევაში საჭირო ხდება სხვადასხვა ღონისძიებებისათვის რესურსის მოძიება.  ამასთან, წარმოდგენილ კანონპროექტს თან ერთვის საბიუჯეტო კოდექსში ცვლილების შეტანის შესახებ საქართველოს კანონის პროექტი, რომლის მიხედვითაც იზღუდება საქართველოს პრეზიდენტისა და საქართველოს მთავრობის სარეზერვო ფონდების მოცულობა მთლიან ბიუჯეტთან მიმართებაში და მათი გაზრდის შესაძლებლობა. კერძოდ: ორივე ფონდის მოცულობა, ერთად აღებული, არ უნდა აღემატებოდეს წლიური ბიუჯეტით გათვალისწინებული ასიგნებების მთლიანი ოდენობის 1%-ს, ხოლო სარეზერვო ფონდების მთლიანი მოცულობის გაზრდა შესაძლებელია თითოეულის დამტკიცებულ მოცულობასთან შედარებით არაუმეტეს 20%-ით.  ასევე გასათვალისწინებელია, რომ იმ ხარჯების ნაწილი, რომელთა დაფინანსებაც ხორციელდებოდა სარეზერვო ფონდიდან გათვალისწინებულია 2019 წლის ბიუჯეტის შესაბამის პროგრამებში, თუმცა სრულად მათი გათვალისწინება ამ ეტაპზე შესაძლებელი არ არის. |
| მნიშვნელოვანია, სახელმწიფო აუდიტის სამსახურის მიერ წინა მოხსენებაში გაცემული რეკომენდაციის შესრულება და საკანონმდებლო დონეზე კონკრეტული კრიტერიუმების გაწერა, რომელთა საფუძველზეც მოხდება სარეზერვო ფონდიდან დასაფინანსებელი ღონისძიებების შერჩევა. |